Terdzo-TA-039 - Rinchen Terdzö\nDag snang srin yul ma\nrig 'dzin rol pa'i rdo rje'i dag snang srin yul ma dang de'i smin byed kyi lag len bcas\nin cycle དག་སྣང་སྲིན་ཡུལ་མ་ (Dag snang srin yul ma)\nVolume9(ཏ) / Pages 575-584 / Folios 1a1 to 5b5\nRinchen Terdzö Volumes List > Volume9> Text #39 (Scroll to Bottom)\n'jam mgon kong sprul. rig 'dzin rol pa'i rdo rje'i dag snang srin yul ma dang de'i smin byed kyi lag len bcas. In Rin chen gter mdzod chen mo pod dgu pa (The Great Treasury of Rediscovered Teachings Volume 9) by 'jam mgon kong sprul, 575-584. New Delhi: Shechen Publications, 2007-2016.\nji ltar mdzad pa ltar zin bris kyi tshul du pad+ma gar dbang blo gros mtha' yas kyis yang khrod kun bzang bde chen 'od gsal gling du spel ba dge legs 'phel//\ngter mdzod rol rdor dag snang dbang bzhi\n༄༅། །རིག་འཛིན་རོལ་པའི་རྡོ་རྗེའི་དག་སྣང་སྲིན་ཡུལ་མ་དང་དེའི་སྨིན་བྱེད་ཀྱི་ལག་ལེན་བཅས་བཞུགས་སོ། ། བླ་མ་ཨོ་རྒྱན་པདྨ་འབྱུང་གནས་ལ་ཕྱག་འཚལ་ལོ༔ ཆུ་ཕོ་རྟའི་ལོ་དབྱར་འབྲིང་པོའི་ཚེས་བརྒྱད་ཀྱི་ནུབ་མོ༔ ཁོ་བོ་རོལ་པའི་རྡོ་རྗེའི་སྣང་བ་འཁྲུལ་པའི་རྨི་ལམ་དུ༔ ཡུལ་གྱི་ལྷ་སྲིན་འབྱུང་པོ་མི་མ་ཡིན་ཐམས་ཅད་ཀྱིས་དམག་བསྡུས་ནས༔ མཚོན་ཆ་སྣ་ཚོགས་ཀྱི་ཆར་ཕབ་པའི་དུས་སུ༔ སློབ་དཔོན་པདྨ་འབྱུང་གནས་ལ་གསོལ་བ་བཏབ་པས༔ ལྷོ་ནུབ་ནས་འཇའ་དཀར་པོ་ཤར་བའི་འོད་ལམ་ནས༔ མཁའ་འགྲོ་མ་དཀར་མོ་དབུ་སྐྲའི་ཐོར་ཚུགས་ཅན་གཅིག་བྱུང་ནས༔ བདག་མི་ལྤགས་གཡང་གཞིའི་ནང་དུ་བཏེགས་ནས་ནམ་མཁའ་ལ་བྱོན་ནས༔ ལྷོ་ནུབ་ཡུལ་དུ་ཕྱིན་ཙམ་ན༔ རི་ཐམས་ཅད་ལ་མེ་འབར་ནས་རླུང་འཚུབས་པ༔ ཡ་ང་བ་སྐྱི་བུང་བ་འུར་སྒྲ་ཀུ་སྒྲ་ཆོམ་སྒྲས་གང་ཞིང༔ ཡུལ་ཕྱོགས་རྩི་ཤིང་ནགས་ཚལ་ཐམས་ཅད་མཚོན་ཆའི་དབྱིབས་སུ་དོད་པ༔ ཆུ་ཐམས་ཅད་རྦ་རླབས་འཕྱོ་ཤིང་འཇིགས་སུ་རུང་བ༔ གྲོང་ཁྱེར་གྱི་ར་བ་དང་ཁང་པ་ཐམས་ཅད་མིའི་རྩིབས་མ་དང་ཐོད་པ་སྐམ་རློན་གྱི་རྩིག་པ་དང༔ ཁྲག་གི་ཞམ་ཆུ་བབ་པ༔ དེ་ལྟ་བུའི་དབུས་སུ་རི་རབ་ལྷུན་པོ་བརྗིད་ཅིང་སྨུག་ནག་ཙིཏྟའི་དབྱིབས་ལ་ཟུར་བཞི་དོད་པ༔ ཤར་ཕྱོགས་སུ་ཞིང་ཁམས་དཀར་པོ༔ ལྷོ་སེར་པོ༔ ནུབ་དམར་པོ༔ བྱང་ལྗང་གུ༔ དབུས་སུ་འཇའ་ཚོན་སྣ་ཚོགས་སྣ་ལྔའི་གཞལ་ཡས་ཁང་པ་འོད་དང་འོད་ཟེར་འབར་བ༔ དེའི་ཕྱི་རོལ་དུ་རྒྱ་མཚོ་ཆེན་པོ་ལ་མེ་ཏོག་བཀྲམ་པས་བསྐོར་བ༔ ཕྱི་རིམ་མཚོན་ཆའི་ར་བས་བསྐོར་བ༔ ཡུལ་ཕྱོགས་དེའི་སྒོ་རྣམས་སུ་མིའི་ལུས་ལ་རའི་མགོ་ཅན་གྲངས་མེད་པ་རྒྱུག་པ་ཞིག་མཐོང༔ དེ་ནས་བདག་མཁའ་འགྲོ་མ་དེ་དང་འགྲོགས་ཏེ་རི་རབ་དེའི་མདུན་ནས་རི་དེ་ལ་གཡས་སྐོར་དུ་བསྐོར་ཏེ་ཤར་སྒོར་སླེབས་ནས་ཡུད་ཙམ་ཞིག་བསྡད་པས་མཁའ་འགྲོ་མ་དེ་ལ་བདག་གིས་ཞུས་པ༔ ཀྱཻ་མ་ཡེ་ཤེས་ཀྱི་མཁའ་འགྲོ་མ༔ ཡུལ་འདི་དང་རི་འདི་རྣམས་གང་ལགས་ཅི་ལྟར་ཡིན་ཞུས་པས༔ མཁའ་འགྲོ་མ་དེས་གསུངས་པ༔ ཨེ་མ་ཧོ༔ ཉོན་ཅིག་ལྟོས་ཤིག་སྐལ་ལྡན་པ༔ འཇིགས་ཤིང་ཡ་ང་སྐྱི་ཟིང་བ༔ མི་རྣམས་འཇིགས་པའི་ཀུ་ཅོ་སྒྲོག༔ ལྷོ་ནུབ་སྲིན་པོའི་གྲོང་ཁྱེར་ཡིན༔ དབུས་ཀྱི་རི་རབ་ལྷུན་པོ་ནི༔ ཟངས་མདོག་དཔལ་གྱི་རི་བོ་ཡིན༔ སྨུག་ནག་མདོག་ཏུ་འདུག་པ་འདི༔ མ་ཏྲཾ་རུ་དྲའི་ཙིཏྟ་ཡིན༔ སྙིང་གི་དབྱིབས་སུ་འདུག་པ་ནི༔ རྟེན་འབྲེལ་ཁྱད་པར་འཕགས་པ་ཡིན༔ དེ་ལ་ཟུར་བཞི་གྲུབ་པ་འདི༔ ཕྲིན་ལས་རྣམ་བཞི་འགྲུབ་པ་ཡིན༔ རྩེ་མོ་འོད་ལྔའི་གཞལ་ཡས་ཁང༔ པདྨ་འོད་ཀྱི་གཞལ་ཡས་ཡིན༔ ཤར་ཕྱོགས་ཞིང་ཁམས་དཀར་པོ་ལ༔ མེ་ཏོག་བཀྲ་ཞིང་འཇའ་ཚོན་ཤར༔ ས་གཞི་མིག་མང་རིས་སུ་བྲིས༔ ལྷུན་གྲུབ་འཁྱིལ་པའི་ཞིང་ཁམས་ཡིན༔ ཤེལ་དང་དུང་གི་ཁང་བཟང་ལ༔ རིན་ཆེན་སྣ་ཚོགས་ཆ་ག་བཏབ༔ དགའ་བ་འཁྱིལ་བའི་ཞིང་ཁམས་ཡིན༔ ལྷོ་ཕྱོགས་ཞིང་ཁམས་སེར་པོ་ལ༔ གསེར་གྱི་ས་གཞི་སེར་པོ་ལ༔ རིན་ཆེན་སྣ་ཚོགས་ཤིང་ལོ་རྒྱས༔ འདོད་ཡོན་ལོངས་སྤྱོད་ཆར་ལྟར་འབེབ༔ གསེར་གྱི་ཁང་བཟང་འོད་དུ་འབར༔ ལྷུན་གྲུབ་འཁྱིལ་བའི་ཞིང་ཁམས་ཡིན༔ ནུབ་ཕྱོགས་ཞིང་ཁམས་དམར་པོ་ལ༔ ས་གཞི་བྱེ་རུའི་མིག་མང་རིས༔ རྔ་གླིང་རོལ་མོ་སྣ་ཚོགས་སྒྲོག༔ ལྷབ་ལྷུབ་དར་གྱི་ཡོལ་བ་བྲེས༔ བྱེ་རུའི་ཁང་བཟང་འོད་དུ་འབར༔ པདྨ་འཁྱིལ་བའི་ཞིང་ཁམས་ཡིན༔ བྱང་ཕྱོགས་ཞིང་ཁམས་ལྗང་གུ་ལ༔ མེ་རླུང་འབར་ཞིང་ཀེང་རུས་འཁྲོལ༔ ས་གཞི་ཨིནྡྲ་ནཱི་ལའི་མདོག༔ གར་དང་གླུ་དབྱངས་སྣ་ཚོགས་བྱེད༔ འཇའ་འོད་སྣ་ཚོགས་གུར་ཁང་འཁྲིགས༔ བདེ་ཆེན་འཁྱིལ་བའི་ཞིང་ཁམས་ཡིན༔ མཚོན་དང་རལ་གྲིའི་གུར་ཁང་འདི༔ གདོན་བགེགས་ལོག་འདྲེན་འདུལ་བ་ཡིན༔ པདྨ་འོད་འཁྱིལ་གཞལ་ཡས་ཁང༔ པདྨ་འབྱུང་གནས་འཁོར་བཅས་བཞུགས༔ དགའ་བ་འཁྱིལ་པའི་ཞིང་ཁམས་སུ༔ རྡོ་རྗེ་ཐོད་ཕྲེང་འཁོར་བཅས་བཞུགས༔ ལྷུན་གྲུབ་འཁྱིལ་པའི་ཞིང་ཁམས་སུ༔ རཏྣ་ཐོད་ཕྲེང་འཁོར་བཅས་བཞུགས༔ པདྨ་འཁྱིལ་པའི་ཞིང་ཁམས་སུ༔ པདྨ་ཐོད་ཕྲེང་འཁོར་བཅས་བཞུགས༔ བདེ་ཆེན་འཁྱིལ་པའི་ཞིང་ཁམས་སུ༔ ཀརྨ་ཐོད་ཕྲེང་འཁོར་བཅས་བཞུགས༔ ལྷ་དང་ལྷ་མོ་སྤྲིན་ལྟར་འཁྲིགས༔ ད་ནི་དཀྱིལ་འཁོར་ཤར་སྒོར་ཞུགས༔ སྨིན་ཅིང་གྲོལ་བའི་ཆོས་ཞུས་ཤིག༔ ཅེས་གསུངས་ནས་དཀྱིལ་འཁོར་ཤར་སྒོར་འགྲོ་སྙམ་མ་ཐག་ཏུ་མཁའ་འགྲོ་མ་དཀར་སེར་དམར་ལྗང་མཐིང་ག་དཔག་ཏུ་མེད་པ་རྣམས་ཀྱིས་རྡོ་རྗེ་དང་ཐོད་པ་སྐམ་རློན་གྱི་ཆར་ཕབ་ནས་འགྲོར་མ་སྟེར་ནས༔ མཁའ་འགྲོ་མ་གྲོགས་མོ་དེ་ལ་སྐྱབས་ཞུས་པས༔ མཁའ་འགྲོ་མ་དེས་གསུངས་པ༔ ཀྱེ་མ་ཁྱེད་ཅག་འཇིག་རྟེན་མི༔ དུག་ལྔའི་ཕུང་པོ་བདག་ཏུ་བཟུང༔ ཤ་ཁྲག་མི་རུང་ཁ་ཟས་ཟ༔ སྲོག་བཅད་སྡིག་པའི་ན་བུན་འཁྲིགས༔ མི་ཞིམ་དྲི་མ་སྣ་ཚོགས་མནམ༔ སྒོ་སྲུང་མཁའ་འགྲོས་འགྲོ་མི་སྟེར༔ ད་ནི་ཁྲུས་ཆབ་གསོལ་བར་བྱ༔ ཞེས་གསུངས་ནས་ཤེལ་གྱི་བུམ་པས་ཁྲུས་མཛད་པས་སྒོ་སྲུང་མཁའ་འགྲོ་མ་རྣམས་རང་རང་གི་ཞིང་དུ་བྱོན་ནས༔ བདག་མཁའ་འགྲོ་མ་དེ་དང་འགྲོགས་ཏེ་དཀྱིལ་འཁོར་ཤར་སྒོར་ཕྱིན་པ་དང༔ འཇའ་འོད་ཁང་པ་ཕྱི་ནང་སྒྲིབ་མེད་དུ་གསལ་བ༔ དཀྱིལ་འཁོར་དབུས་སུ་པདྨ་གེ་སར་གྱི་གདན་ལ༔ སྔར་གྱི་མཇལ་མྱོང་བའི་པདྨ་ཐོད་ཕྲེང་བཞུགས༔ པད་འདབ་རྣམས་སུ་པདྨ་འབྱུང་གནས་སྤྲུལ་པའི་སྐུ་རེ་རེ་བཞུགས༔ མཁའ་འགྲོ་མ་དེ་ཡང་བླ་མའི་མདུན་དུ་པུས་བཙུག་ཐལ་མོ་སྦྱར་ནས་བདག་ལ་གསུངས་པ༔ རིགས་ཀྱི་བུ་དད་པ་དང་མོས་འདུན་དྲག་པོ་གྱིས་ལ༔ གསོལ་བ་འདེབས་པའི་ལད་མོ་གྱིས་ཤིག༔ ཨེ་མ་ཧོ༔ ཕྱོགས་བཅུའི་སངས་རྒྱས་འདུས་པའི་སྐུ༔ བླ་མ་ཆེན་པོས་རྗེས་བཟུང་ནས༔ བདག་ཅག་སྨིན་ཅིང་གྲོལ་བྱའི་ཕྱིར༔ དབང་བཞིའི་ཆུ་བོ་དབབ་ཏུ་གསོལ༔ ཧོ༔ པདྨ་འབྱུང་གནས་ཧེ་རུ་ཀར༔ ཕྱག་འཚལ་མཆོད་འབུལ་ཉེས་སྒྲིབ་བཤགས༔ ཡི་རང་ཆོས་འཁོར་བསྐོར་བར་བསྐུལ༔ གསོལ་འདེབས་དགེ་བས་སངས་རྒྱས་ཤོག༔ ཨོཾ་ཨཱཿཧཱུྃ༔ ཕུང་ཁམས་སྐྱེ་མཆེད་སྟོང་པ་ལས༔ རིག་འཛིན་པདྨ་འབྱུང་གནས་སྐུ༔ སྨུག་ནག་རྡོ་རྗེ་ཐོད་ཕྲེང་རྩལ༔ རྡོ་རྗེ་སྐྱིལ་ཀྲུང་ལྷམ་མེར་བཞུགས༔ ཨོཾ་ཨཱཿཧཱུྃ༔ པད་འབྱུང་གནས་གསུམ་འོད་ཟེར་གྱིས༔ ཕྱོགས་བཅུའི་རྒྱལ་བ་སྲས་དང་བཅས༔ མཚོ་ལ་ཆར་པ་བབ་པ་ལྟར༔ སྤྱི་བོའི་གཙུག་ནས་སིབ་སིབ་ཐིམ༔ ཨོཾ་ཨཱཿཧཱུྃ༔ བཛྲ་གུ་རུ་པདྨ་ཐོད་ཕྲེང་རྩལ༔ བཛྲ་ས་མ་ཡ་ཛཿསིདྡྷི་ཕ་ལ་ཧཱུྃ་ཨཱ་བེ་ཤ་ཡ་ཨ་ཨཱ༔ ཨོཾ་ཨཱཿཧཱུྃ༔ རྔ་ཡབ་གླིང་དང་ཕྱོགས་བཅུ་ནས༔ པད་འབྱུང་རྒྱལ་བ་ཞི་ཁྲོའི་ལྷ༔ སྐད་ཅིག་ཉིད་ལ་གཤེགས་གྱུར་ནས༔ དམ་ཚིག་ཡེ་ཤེས་དབྱེར་མེད་གྱུར༔ དེ་ནས་མཁའ་འགྲོ་མ་དེས་བུམ་པ་ཐོགས་ནས༔ ཨོཾ་ཨཱཿཧཱུྃ༔ པད་འབྱུང་སྤྱི་བོའི་དུང་ཁང་ནས༔ ཡི་གེ་ཨོཾ་དང་འོད་དཀར་འཕྲོས༔ དཔྲལ་བར་ཐིམ་པས་བུམ་དབང་ཐོབ༔ ལུས་སྒྲིབ་དག་ནས་སྤྲུལ་སྐུར་གྲོལ༔ ཨོཾ་ཨཱཿཧཱུྃ༔ བཛྲ་གུ་རུ་པདྨ་ཐོད་ཕྲེང་རྩལ་ཀཱ་ཡ་ཨ་བྷི་ཥིཉྩ་ཨོཾ༔ མེ་ཏོག་ཕྲེང་བ་ཐོགས་ནས༔ ཨོཾ་ཨཱཿཧཱུྃ༔ པད་འབྱུང་མགྲིན་པའི་ལྗགས་སྟེང་ནས༔ ཡི་གེ་ཨཱཿདང་འོད་དམར་འཕྲོས༔ ལྕེ་ལ་ཐིམ་པས་གསང་དབང་ཐོབ༔ ངག་སྒྲིབ་དག་ནས་ལོངས་སྐུར་གྱུར༔ ཨོཾ་ཨཱཿཧཱུྃ༔ བཛྲ་གུ་རུ་པདྨ་ཐོད་ཕྲེང་རྩལ་ཝཱ་ཀ་ཨ་བྷི་ཥིཉྩ་ཨཱ༔ མེ་ལོང་ཐོགས་ནས༔ ཨོཾ་ཨཱཿཧཱུྃ༔ པད་འབྱུང་ཐུགས་ཀའི་ཧྲཱིཿཡིག་ལས༔ ཡི་གེ་ཧཱུྃ་དང་འོད་སྔོན་འཕྲོས༔ སྙིང་གར་ཐིམ་པས་ཤེས་རབ་ཐོབ༔ སེམས་སྒྲིབ་དག་ནས་ཆོས་སྐུར་གྱུར༔ ཨོཾ་ཨཱཿཧཱུྃ༔ བཛྲ་གུ་རུ་པདྨ་ཐོད་ཕྲེང་རྩལ་ཙིཏྟ་ཨ་བྷི་ཥིཉྩ་ཧཱུྃ༔ གཏོར་མ་ཐོགས་ལ༔ ཨོཾ་ཨཱཿཧཱུྃ༔ པད་འབྱུང་གནས་ལྔའི་འོད་ཟེར་ལྔ༔ ཐུགས་སྲོག་ཧྲཱིཿཡིག་རྣམ་པ་ལྔ༔ གནས་ལྔར་ཐིམ་པས་དབང་བཞི་ཐོབ༔ སྒྲིབ་ཀུན་དག་ནས་ངོ་བོ་ཉིད༔ ཨོཾ་ཨཱཿཧཱུྃ༔ བཛྲ་གུ་རུ་པདྨ་ཐོད་ཕྲེང་རྩལ་ཨ་བྷི་ཥིཉྩ་མཱཾ༔ དེ་ནས་གཙོ་བོའི་ཞལ་ནས༔ ཨེ་ཨེ་ཨེ༔ བདེ་སྡུག་སྣ་ཚོགས་ཀུན་ཁྱབ་ཆེ༔ སེམས་ལས་བྱུང་སྟེ་མཚན་མ་བྲལ༔ ངོ་བོ་སྟོང་ཉིད་རང་བཞིན་གསལ༔ སྐྱེ་འགག་གཉིས་མེད་རོལ་པ་ལས༔ མ་བཅོས་སྤྲོས་བྲལ་གཉུག་མའི་ངང༔ དྲི་མེད་རྡོ་རྗེ་ནམ་མཁའི་དཀྱིལ༔ བརྗོད་མེད་འཛིན་མེད་ཟང་ཐལ་གསལ༔ ཨ་ཨ་ཨ༔ རང་སེམས་སྟོང་པ་ཆོས་ཀྱི་སྐུ༔ དྲན་རིག་གསལ་བ་ལོངས་སྤྱོད་རྫོགས༔ ཅིར་ཡང་ཤར་བ་སྤྲུལ་པའི་སྐུ༔ བདེ་སྡུག་སྣ་ཚོགས་གང་ཤར་ཀྱང༔ ངོ་བོ་བལྟ་ཞིང་རང་ཐོག་འཇོག༔ དངོས་འཛིན་རྣམ་རྟོག་རང་སར་ཡལ༔ འདི་དོན་བལྟ་ཞིང་རང་སར་བཞག༔ འབྲས་བུ་བླ་ན་མེད་པ་ཐོབ༔ ཅེས་གསུངས་ནས་འོད་དུ་ཞུ་ནས་བདག་ལ་ཐིམ༔ དེ་མ་ཐག་ཏུ༔ སྲོག་བདུད་གཟའ་རྒྱལ་པོ་སོགས་སྡེ་བརྒྱད་རྣམས་ཀྱི་སྲོག་སྙིང་ཕུལ་བ་ནི༔ དུ་ལ་ཏྲི་ཨ་ཡ་མ་དུ་རུ་ཙ་ཤ་ན༔ དེ་ནས་རྡོ་རྗེ་རྒྱལ་མཚན་བྱ་བ་ཞིག་གིས་བདག་ལ་ཕྱག་འཚལ་ཞིང༔ རིག་འཛིན་ཆེན་པོ་ལགས༔ བདག་ནི་གཞི་བདག་ཆེན་པོ་སྟེ༔ མིང་བརྒྱད་ཆས་བརྒྱད་སྤྲུལ་པ་བརྒྱད་ཡོད་དེ༔ མིང་ནི་རྡོ་རྗེ་རྒྱལ་མཚན༔ རྡོ་རྗེ་རྒྱལ་པོ༔ རྡོ་རྗེ་དུང་ཐོད༔ རྡོ་རྗེ་དབང་ཕྱུག༔ རྡོ་རྗེ་རྩེ་རྒྱལ༔ རྡོ་རྗེ་བདུད་འཇོམས༔ རྡོ་རྗེ་གཟི་འབར༔ རྡོ་རྗེ་ལྷ་ཆེན་ཞེས་པའོ༔ ཆས་བརྒྱད་ནི། དཀར་སེར་དམར་ལྗང་ཞི་བ་ཞི་མ་ཁྲོ་བོ་ཁྲོ་མོ་ཆགས་པའི་ཉམས་ཏེ་བརྒྱད༔ སྤྲུལ་པ་ནི༔ སེང་གེ་འབྲུག་གླང་ཆེན་ཁྱུང་སྟག་གཟིག་གཡག༔ གཅན་གཟན་བྱ་རྒོད་དེ་བརྒྱད༔ སྲོག་སྙིང་ཕུལ་ལོ༔ ཨོཾ་བྷཱུ་མི་པ་ཏི་བཛྲ་དྷྭ་ཛ་ས་པ་རི་བཱ་ར་བཛྲ་ས་མ་ཡ་ཛ༔ ཨཱ་ཡུཿཔུཎྱེ་ཧཱུྃ་ཨོཾ་གུང་གུང་ནི་སྭཱ་ཧཱ༔ རྟག་ཏུ་བཟླས་ན་ཚེ་དང་བསོད་ནམས་འཕེལ༔ དེ་ནས་ནོར་བུ་འོད་ལྡན་བྱ་བས༔ བདག་ནི་མཚོ་རྒྱལ་ཐམས་ཅད་ཀྱི་རྒྱལ་མོ་སྟེ་མིང་གསུམ་ནོར་བུ་འོད་ལྡན༔ གཟི་བརྗིད་ཆེན་མོ༔ དྲག་མོ་དུང་དུང༔ སྲོག་སྙིང་ཕུལ༔ ཨོཾ་མ་མ་ཕུ་ཏྲི་མ་ཧཱ་ཏེ་ཛོ་ཕ་ལ་ཕེམ་རི་ཧཱུྃ་ཛ༔ རྟག་ཏུ་བཟླས་ན་ཁམས་གསུམ་དབང་དུ་འདུས་སོ༔ དེ་ནས་ཁ་ལ་རཀྴ་བྱ་བས༔ བདག་ནི་དགེ་བསྙེན་ཐམས་ཅད་ཀྱི་གཙོ་བོ་སྟེ༔ མིང་ལྔ་ཁ་ལ་རཀྴ༔ ཀླུ་བདུད་མགོ་དགུ༔ དགེ་བསྙེན་དྲག་པོ༔ ཁམས་གསུམ་དབང་སྡུད༔ གདོལ་བ་ལྔ་ཡིན༔ སྲོག་སྙིང་ཕུལ་ལོ༔ སུ་ཏྲ་ནཱ་ག་རཱ་ཛ་ཁ་ལ་རཀྴ༔ ཀེ་ཤ་ན་ཧ་ལ་ཧ་ཤ་པ་ཙ་པ་ལ་ཛཿཛཿརྦད་རྦད༔ ཅེས་སོ༔ ༈ འདིའི་དབང་བསྐུར་ཐོབ་ན་རོལ་པའི་རྡོ་རྗེའི་གཏེར་ཆོས་ཡོངས་རྫོགས་ཀྱི་རྩ་བའི་སྨིན་བྱེད་དུ་འགྱུར་བ་ཡིན་ལ། བདག་བསྐྱེད་ཁོ་ན་ལས་མདུན་རྟེན་སོགས་ལ་མི་ལྟོས་ཀྱང་མཚན་མའི་བརྡ་ཙམ་དུ་སྟེགས་བུ་ལ་བུམ་པ་བཅུད་ལྡན། མེ་ཏོག་ཕྲེང་བ། མེ་ལོང་། ཤེལ་རྡོ་རྣམས་བཀོད། སྨན་རག་གཏོར་གསུམ། ཕྱི་མཆོད་བཤམ། ལས་བུམ་དང་སྤྲོ་ན་ཚོགས་གཏོར་སོགས་འདུ་བྱས་ལ། རྩ་གསུམ་སྤྱིའི་ལས་བྱང་གི་ནང་དུ་རྒྱལ་བ་ཀུན་འདུས་ཀྱི་མངོན་རྟོགས་བཙུད། བཟླས་པ་ཅི་རིགས་བྱས་ལ་སློབ་དཔོན་ཉིད་ནུས་ལྡན་དུ་བསྒྲུབས། ལས་བུམ་རྡོར་སེམས་ཡིག་བརྒྱས་བྱིན་བརླབ། སློབ་མ་རྣམས་ལ་ཡིག་བརྒྱ་བརྗོད་པས་ཁྲུས་བྱ། རིག་འཛིན་ཆེན་པོ་རོལ་པའི་རྡོ་རྗེའི་ཟབ་གཏེར་ཡོངས་རྫོགས་ཀྱི་སྨིན་བྱེད་རྩ་བ་དག་སྣང་སྲིན་ཡུལ་མའི་དབང་བསྐུར་ཞུ་བའི་ཡོན་དུ་མཎྜལ་ཕུལ། ཅེས་མཎྜལ་འབུལ་གཞུག །དེའང་ཆུ་ཕོ་རྟའི་ལོ་སོགས་ནས། མཁའ་འགྲོ་མ་དེ་ཡང་བླ་མའི་མདུན་དུ་པུས་བཙུགས་ཐལ་མོ་སྦྱར་ནས་གསོལ་འདེབས་ཀྱི་གྲོགས་དང་ལས་ཀྱི་རྡོ་རྗེ་མཛད་ནས་སློབ་དཔོན་ཆེན་པོ་ལས་དབང་བཞི་ངོ་སྤྲོད་བཅས་པ་ཇི་ལྟར་གསན་པ་སྔོན་བྱུང་སྟོན་པའི་རྣམ་ཐར་དེ་ཉིད་རྗེས་འཇུག་གདུལ་བྱའི་ཉམས་ལེན་གྱི་ཚུལ་དུ་བསྒྲུབ་པ་ལ། རིགས་ཀྱི་བུ་རྣམས་དད་པ་དང་སོགས་བརྗོད་ལ་གསོལ་འདེབས་ལན་གསུམ། རྒྱུད་དག་པར་བྱ་བའི་སླད་དུ་ཡན་ལག་བདུན་ལྡན་གྱི་སྒོ་ནས་གསག་སྦྱང་བྱ་བ་འདིའི་རྗེས་ཟློས། ཧོ༔ པདྨ་འབྱུང་གནས་སོགས་གསུམ། ཡེ་ཤེས་པའི་བྱིན་རླབས་དབབ་པའི་སླད་དུ་ཡིད་གཞན་དུ་མ་ཡེངས་པར་བརྡ་སྤྲོད་པའི་དམིགས་འདུན་རྩེ་གཅིག་ཏུ་མཛོད་ཅིག །ཨོཾ་ཨཱཿཧཱུྃ༔ ཕུང་ཁམས་སྐྱེ་མཆེད་སོགས། དབྱེར་མེད་གྱུར༔ བར་གྱིས་བྱིན་དབབ་ཅིང་བརྟན་པར་བྱ། མཚོན་བྱེད་བརྡའི་དབང་རྫས་འདི་རྣམས་ལ་བརྟེན་ནས་མཚོན་བྱ་དོན་གྱི་དབང་བཞི་རིགས་བརྒྱའི་ཁྱབ་བདག་དཔལ་ལྡན་བླ་མའི་གསང་བ་གསུམ་གྱི་དཀྱིལ་འཁོར་ལས་རྩལ་རྫོགས་སུ་ཐོབ་པའི་འདུན་པས་དབང་ཆོག་དང་མཐུན་པའི་བསྒོམ་དོན་གསལ་ཐོབ་ཅིག །བུམ་པ་སྤྱི་བོ། ཕྲེང་བ་མགྲིན་པ། མེ་ལོང་སྙིང་ག །ཤེལ་རྡོ་གནས་ལྔར་བཞག་ལ་དབང་བཞི་རིམ་པར་བསྐུར། ངོ་སྤྲོད་བརྗོད་མཐར། བླ་མ་འོད་དུ་ཞུ་ཁྱེད་རང་ལ་ཐིམ་པས་གཉིས་མེད་དུ་གྱུར་བར་མོས་ལ་མཉམ་པར་ཞོག་ཅིག །ཅེས་ཅུང་ཟད་བཞག །དེས་དག་སྣང་སྲིན་ཡུལ་མའི་དབང་བཞི་ངོ་སྤྲོད་བཅས་ཐོབ་པ་ཡིན་པས་སོགས་མཚམས་སྦྱར་ལ་དམ་ཚིག་ཁས་བླང་སྤྱི་ལྟར་དང་། བླ་མས་སྲུང་མའི་གཏོར་འབུལ། ཚོགས་དང་རྗེས་ཀྱི་རིམ་པ་ལས་བྱང་ལྟར་བྱའོ། །འདིའང་བླ་མ་བརྒྱུད་པའི་ཕྱག་བཞེས་ཇི་ལྟར་མཛད་པ་ལྟར་ཟིན་བྲིས་ཀྱི་ཚུལ་དུ་པདྨ་གར་དབང་བློ་གྲོས་མཐའ་ཡས་ཀྱིས་ཡང་ཁྲོད་ཀུན་བཟང་བདེ་ཆེན་འོད་གསལ་གླིང་དུ་སྤེལ་བ་དགེ་ལེགས་འཕེལ།། །།\nRetrieved from "https://rtz.tsadra.org/index.php?title=Terdzo-TA-039&oldid=116841"\nThis page was last edited on 30 December 2017, at 05:44.


Wylie:Spyan ras gzigs dpal mo lugs kyi brgyud 'debs - gDams Ngag mDzod\nWylie:Spyan ras gzigs dpal mo lugs kyi brgyud 'debs\n(Redirected from Spyan ras gzigs dpal mo lugs kyi brgyud 'debs)\nspyan ras gzigs dpal mo lugs kyi brgyud 'debs\nDamngak Dzö Volume 17 (ཙ་) / Pages 21-22 / Folios 1a1 to 1b5\nVolumes List > Volume 17 > Text #4 (No Translation) (བོད་སྐད་) Scroll to Research Info Catalog Information for this text:\nའཇམ་དབྱངས་མཁྱེན་བརྩེའི་དབང་པོ་. ༄༅། །སྤྱན་རས་གཟིགས་དཔལ་མོ་ལུགས་ཀྱི་བརྒྱུད་འདེབས་བཞུགས་སོ༎. གདམས་ངག་རིན་པོ་ཆེའི་མཛོད།, པོད་ ༼ཙ་༽, 21-22. ཏེ་ལི་་་རྒྱ་གར་: ཞེ་ཆེན་དཔེ་མཛོད་ཁང་, ༡༩༩༩.\n'jam dbyangs mkhyen brtse'i dbang po. spyan ras gzigs dpal mo lugs kyi brgyud 'debs bzhugs so//. In gdams ngag rin po che'i mdzod, Volume 17 (ཙ་), 21-22. New Delhi: Shechen Publications, 1999. Enlarged reprint of the 1979 edition published by Dilgo Khyentse Rinpoche from prints from the dpal spungs xylographs.\nzhes pa'ang mkhyen brtse'i dbang pos gsol ba btab pa sid+d+hi ri stu/\nLine 1: ༄༅། །སྤྱན་རས་གཟིགས་དཔལ་མོ་ལུགས་ཀྱི་བརྒྱུད་འདེབས་བཞུགས་སོ༎\n@#/_/spyan ras gzigs dpal mo lugs kyi brgyud 'debs bzhugs so//\nLeft side print: ཙ་ དམར་ གཅིག་ ཁྲིད་\nRight side print: 21\nthugs rje chen po'i dmar khrid dpal mo lugs kyi nyams len snying por dril ba zung 'jug myur lam/\nགཡོན་: ཙ་ དམར་ (གྲངས་ཀ་) ཁྲིད།\nLeft: dpal mo lugs\nBegin-End Pages (Western): 21-22\nEnd Tibetan page and line #: 1b5\nNumber of lines per page:5(1 page of 1)\n༢༡ སྤྱན་རས་གཟིགས་དཔལ་མོ་ལུགས་ཀྱི་བརྒྱུད་འདེབས་བཞུགས་སོ། །\n༢༢ སྤྱན་གཟིགས་དཔལ་མོ་དཔལ་བཟང་ཏིང་འཛིན་བཟང་། །ཇོ་བོ་ཡོལ་སྟོན་རོག་སྟོན་རྩིས་སྟོན་ཞང་། གསལ་སྟོན་རྣལ་འབྱོར་སྐྱབས་ཅེ་སངས་རྒྱས་དཔོན། །རིན་བྱང་བསོད་གྲགས་རྒྱལ་སྲས་རྒྱ་མ་བ། །ལོ་གྲགས་བྱང་སེམས་ཀུན་རྒྱལ་སྲས་པའི་རྗེ། །རྗེ་བཙུན་གྲོལ་མཆོག་ཆོས་སྐུ་ལྷ་དབང་གྲགས། །ཀུན་སྙིང་ཕྲིན་ལས་རིན་ཆེན་རྒྱ་མཚོ་དཔལ། །མཐའ་ཡས་ཀུན་བཟང་ཚེ་དབང་ནོར་བུའི་སྡེ། །ངག་དབང་རྣམ་རྒྱལ་ཀུན་བཟང་མཐུ་སྟོབས་ཞབས། །ཉི་མ་ཆོས་འཕེལ་བློ་གསལ་བསྟན་སྐྱོང་དང་། །རྩ་བའི་བླ་མ་རྣམས་ལ་གསོལ་བ་འདེབས། །སྐྱབས་སུ་འགྲོ་དང་བྱང་ཆུབ་སེམས་བསྐྱེད་ནས། །སྐྱེ་མེད་ཨ་ལས་འགགས་མེད་ལྷ་ཡི་སྐུ། །སྣང་སྟོང་ཟུང་འཇུག་སྤྲོས་བྲལ་རྣལ་འབྱོར་གྱིས། །སྤྱན་རས་གཟིགས་དབང་འགྲུབ་པར་བྱིན་གྱི་རློབས། །ཞེས་པའང་མཁྱེན་བརྩེའི་འི་དབང་པོས་གསོལ་བ་བཏབ་པ་སིདྡྷ་རི་སྟུ།།\nThe Lineage Prayer of Chenrezi Practice from the Gelongma Palmo Tradition.\nRetrieved from "https://dnz.tsadra.org/index.php?title=Wylie:Spyan_ras_gzigs_dpal_mo_lugs_kyi_brgyud_%27debs&oldid=49460"\nThis page was last edited on2February 2018, at 20:50.


ཉེ་ཆར། ངས་གཞུང་གི་ལས་ཀ་བྱེད་མཁན་དང་ཚོགས་པ་སྒེར་བ་ལ་ལས་ཀ་བྱེད་མཁན། གསར་འགོད་པའི་ལས་རིགས་གཉེར་མཁན་ཁག་ཅིག་ལ་ཉིན་རེར་དྲ་ཐོག་ཏུ་དུས་ཚོད་ཇི་ཙམ་གཏོང་གི་ཡོད་མེད་སྐོར་ལ་དྲི་བ་བཏང་བ་ཡིན། ང་ལ་རག་པའི་ལན་ནི། ཆ་སྙོམས་བྱས་ན་མི་རེས་ཉིན་རེར་དྲ་ཐོག་ཏུ་དུས་ཚོད་བཅུ་གཉིས་ལྷག་གཏོང་གི་ཡོད་པ་དེ་རེད།\nའདིས་ཅི་ཞིག་སྟོན་ནམ་ཞེ་ན། བོད་རིགས་ཚོའི་ཁྲོད་དུ་ཡང་དྲ་ཐོག་ཏུ་མི་ཚེ་སྐྱེལ་མཁན་ཇེ་མང་ནས་ཇེ་མང་ལ་འགྲོ་བཞིན་ཡོད་པ་དེ་རེད། ཉིན་རེའི་དུས་ཚོད་མང་པོ་ཞིག་དྲ་ཐོག་ཏུ་གཏོང་བ་འདིས་མི་ཚེའི་ལས་དོན་མང་པོ་ཞིག་དྲ་ཐོག་ཏུ་སྒྲུབ་བཞིན་པ་སྟོན། ཇི་ཙམ་དྲ་ཐོག་ཏུ་ལས་ཀ་མང་བ་བྱས་ན། དེ་ཙམ་དྲ་ཐོག་ནི་མི་ཚེའི་གྲུབ་ཆ་ཞིག་ཆགས་བཞིན་པ་དེ་རེད། འོ་ན། དྲ་ཐོག་ནས་མི་ཚེའི་ལས་དོན་མང་པོ་ཞིག་བསྒྲུབ་པ་ལ། དྲ་ཐོག་ནས་བདེ་འཇགས་དང་ཉེན་སྲུང་གལ་མི་ཆེའམ། ངེད་ཀྱི་བསམ་པར། དྲ་ཐོག་ནས་མི་ཚེ་སྐྱེལ་གི་ཡིན་ན། གཤམ་གྱི་ལས་ཁ་བཅུ་འདི་སེམས་ལ་ཉེ་བར་འཇོག་རྒྱུ་གལ་ཆེ་བར་འདོད།\nང་ཚོ་མང་པོ་ཞིག་གིས་སོ་སོའི་དྲ་ཐོག་གི་གློག་འཕྲིན་ཁ་བྱང་སོགས་ཀྱི་སླད་དུ། གསང་ཚིག་མགོ་རྙོག་པོ་དང་བརྟན་པོ་བཟོ་བར་ལེ་ལོ་བྱེད་ཀྱི་ཡོད་ཅིང་། ལྷག་པར་དུ། གསང་ཚིག་ཧ་ཅང་ལས་སླ་བོ་དང་སེམས་ལ་དྲན་ཆོག་ཆོག་དེ་འདྲ་བཟོ་གི་ཡོད། གསང་ཚིག་ལས་སླ་བོ་དང་དྲན་ཆོག་ཆོག་དེ་འདྲ་བཟོས་ན། དེ་མི་གཞན་གྱིས་ཀྱང་ཚོད་དཔག་བྱེད་སླ་བ་ཡོད། ལྷག་པར་དུ། ང་ཚོས་གསང་ཚིག་དེ་བོད་དང་བོད་པའི་འཐབ་རྩོད་ལ་འབྲེལ་བའི་ལོ་དང་ཟླ་བ། དུས་དྲན་སོགས་ཀྱི་མིང་བཀོལ་ནས་བཟོ་གིཡོད་པ་མ་ཟད་། ད་དུང་། སོ་སོའི་སྐྱེས་ཡུལ་དང་སྐྱེས་ཚེས། ཕ་མའི་མིང་། དགོན་པ་དང་སློབ་གྲྭ་སོགས་ཀྱི་མིང་བེད་སྤྱོད་བྱས་ཡོད། འདིས་ཅི་ཞིག་སྟོན་གྱི་ཡོད་ཅེ་ན། ང་ཚོས་དྲ་ཐོག་གི་སོ་སོའི་བདེ་འཇགས་ལ་དོ་གལ་བྱེད་ཀྱི་མེད་པ་དེ་སྟོན།\nད་ནི་སྔོན་ཆད་དང་འདྲ་གི་མ་རེད། གནས་སྟངས་མང་པོ་ལ་འགྱུར་བ་ཕྱིན་ཡོད་པ་རེད། ཇི་ཙམ་ང་ཚོས་ཉེན་སྲུང་མེད་པར་དྲ་ཐོག་གི་གློག་འཕྲིན་དང་འཕྲིན་ཐུང་གླེང་མོལ།(དཔེར་ན། གནམ་ཀླད་(Skype)དང་ཁེ་ཁེ(QQ)།སོགས) སྤྱི་ཚོགས་འབྲེལ་མཐུད་དྲ་བ།(དཔེར་ན། ངོ་དེབ་(Facebook)དང་རིན་རིན་(Renren)ཟེར་བ་སོགས) ཟིན་བྲིས་(འཕྲུལ་སྒྲ་དང་བེས་པོ་ལ་སོགས) སོགས་བརྒྱུད་ནས་འབྲེལ་བ་བྱས་ན། དེ་ཙམ་གྱིས་རང་ཉིད་གཅིག་པོ་མ་ཡིན་པར་སྤྱི་ཚོགས་ཧྲིལ་བོ་ཉེན་ཁའི་གཡང་ལ་འདེད་ཀྱི་ཡོད། ང་ཚོས་ཤེས་གསལ་བཞིན། མི་མང་པོའི་གློག་འཕྲིན་ལ་གཞན་གྱིས་ལྐོག་ལྟ་དང་ཡིག་ཆ་རྐུ་འཁྱེར། གསང་བ་ཕྱི་འཁྱེར་སོགས་ཀྱི་གནས་ཚུལ་འབྱུང་གིན་ཡོད་ཅིང་། འདི་དག་ཀུན་གྱི་འབྱུང་རྩ་ནི་གསང་ཚིག་བརྟན་པོ་མེད་པ་ལ་བརྟེན་ནས་ཡིན། གསང་ཚིག་མགོ་རྙོག་པོ་བཟོ་རྒྱུ་ནི་དཀའ་མོ་མིན།\nའདི་རུ་ང་ཚོས་ཁྱོད་ལ་གསང་ཚིག་བརྟན་པོ་དང་མགོ་རྙོག་པོ། རིང་པོ་བཅས་བཟོ་བའི་ཐབས་ལམ་ཞིག་སྤྲོད། འདི་ནི་དཔེ་མཚོན་ཙམ་ཡིན། གསང་ཚིག་དེའི་ཚིག་གྲུབ་ལྟེ་བ་ནི་I am suchafool that I keep forgetting my book at the Library! འདི་ཡིན། ཚིག་གྲུབ་འདི་ཁྱེད་ཀྱི་བློ་ལ་ངེས་ཡང་སླ། ཁྱེད་ཀྱིས་ཚིག་གྲུབ་འདིའི་མིང་ཚིག་རེ་རེའི་ཚིག་འགོ་མ་རྣམས་ཕྱོགས་གཅིག་ཏུ་བསྡུས་ཤིང་དེ་ཡང་འགའ་རེ་ཡིག་ཆེན་བཟོས་ནས་ད་གཟོད་གསང་ཚིག་ཡག་པོ་ཞིག་བཟོས། གསང་ཚིག་དེ་ནི་IasaftIkfmb@tLཡིན། གསང་ཚིག་འདི་ནི་གཞན་ལ་མཚོན་ལ་ཧ་ཅང་མགོ་རྙོག་པོ་དང་རིང་པོ་བཅས་ཡིན་པ་མ་ཟད་ལས་སླ་བོར་རྐུ་འཁྱེར་བྱེད་ཧ་ཅང་དཀའ། ལྷག་པར་དུ། བརྗོད་རྒྱུ་ཞིག་ལ་གསང་ཚིག་དེ་སུ་གང་ལ་ཡང་མ་སྟོན། ཁྱེད་ཀྱི་གསང་ཚིག་དེ་ཁྱེད་རང་གཅིག་པོའི་ཆེད་དུ་མིན་པར། དེ་ཁྱེད་དང་དྲ་ཐོག་ནས་འབྲེལ་བ་ཡོད་པའི་མི་མང་པོའི་བདེ་འཇགས་དང་ཡང་འབྲེལ་བ་ཡོད།\nསེམས་ལ་ཉར་རྒྱུ་ཞིག་ལ། ཁྱེད་ནས་སྒེར་གྱི་གློག་ཀླད་དང་སྤྱི་སྤྱོད་གློག་ཀླད་སོགས་གང་ཞིག་བེད་སྤྱོད་བཏང་རུང་དེའི་རྟག་དུ་ཁྱེད་རང་གི་བཤེར་ཆས་ཀྱི་ལོ་རྒྱུས་དེ་གསུབ། གལ་སྲིད་ཁྱེད་ཀྱིས་གྷོ་རྒལ་ཁི་རོམ་(Google Chrome)གི་བཤེར་ཆས་བེད་སྤྱོད་གཏོང་གི་ཡོད་ཚེ། ཁྱེད་ཀྱིས་ Incognito window ཟེར་བ་དེ་བེད་སྤྱོད་བཏང་ཆོག ཁྱེད་ཀྱིས་བཤེར་ཆས་ཁ་བརྒྱབ་པའི་རྗེས་སུ་ Incognito window ཡིས་ཁྱེད་ཀྱི་བཤེར་ཆས་ཀྱི་འཚོལ་ཞིབ་ལོ་རྒྱུས་དེ་དྲ་ཐོག་ལ་མི་ཉར། ལྦ་མེ་(Fire Fox)བཤེར་ཆས་ལ་གདམ་ཀ་ཡོད་ཅིང་དེ་ལ་ Private Browsingཟེར། ཡིན་ན་ཡང་། སེམས་ལ་ཉར་་དགོས་བ་ཞིག་ལ། བཤེར་ཆས་འདི་ཡིས་ཁྱེད་ཀྱི་དྲ་ཚིགས་གང་ལ་ཉུལ་དང་མ་ལག་གང་ཞིག་བེད་སྤྱོད་བཏང་མིན་སོགས་ཀྱི་རྐང་རྗེས་མི་འཇོག་ན་ཡང་། ཁྱེད་ལ་དྲ་རྒྱའི་མཐུན་རྐྱེན་སྤྲོད་མཁན་དང་གསང་བའི་ལས་ཁུངས་། ཁྱོད་ལ་ལྐོག་ལྟ་བྱེད་མཁན་ཚོས་ཁྱེད་ཀྱིས་དྲ་ཚིགས་གང་ལ་ཉུལ་གི་ཡོད་པ་ཤེས་གི་རེད།\nད་དུང་། ཁྱེད་ཀྱིས་ཤེས་དགོས་རྒྱུ་ཞིག་ལ། གལ་སྲིད་ཁྱེད་ཀྱི་གློག་ཀླད་དུ་དྲ་འབུ་འཛུལ་ཡོད་ཚེ། ཁྱེད་ཀྱིས་མཐེབ་གཞོང་ཐོག་ཅི་ཞིག་བྲིས་བ་དང་ཐ་ན་ཁྱེད་ཀྱི་མིང་དང་གསང་ཚིག་བཅས་ཀྱང་བརྐུ་ལ་ཤོར་སྲིད། དེར་བརྟེན། ནམ་རྒྱུན་ཁྱེད་ཀྱི་གསང་ཚིག་དེ་བཤེར་ཆས་ཁོངས་སུ་ཉར་ཚགས་མ་བྱེད། ལྷག་པར་དུ། གློག་འཕྲིན་སོགས་ལ་ནང་འཛུལ་བྱེད་དུས་གསང་ཚིག་དྲན་པའི་གདམ་ཀ་དེ་ལ་གཡོལ་རོགས།\nདྲ་ཐོག་ཏུ་སྒེར་གྱི་བདེ་འཇགས་དང་ཉེན་སྲུང་གལ་ཆེན་པའི་བགྲོ་གླེང་མང་ནས་མང་དུ་འགྲོ་བ་དང་ལྷན་དུ། ཚོང་ལས་ཁང་དང་དངུལ་ཁང་སོགས་ལ་དྲ་ཐོག་ནས་འཇབ་རྒོལ་མང་པོ་བྱུང་བའི་རྗེས་འབྲས་ལྟ་བུར། དྲ་ཐོག་གི་ཞབས་ཞུའི་རིགས་མང་པོ་ཞིག་ལ་ར་སྤྲོད་རིམ་པ་གཉིས་(2-Step Verification)བརྒྱུད་དགོས་བའི་བྱེད་ལས་དེ་བྱུང་། གྷོ་རྒལ་(Google)ནི་ར་སྤྲོད་རིམ་པ་གཉིས་ཀྱི་བྱེད་ཐབས་དེ་འགོ་འཛུགས་མཁན་ཐོག་མའི་གྲས་ཡིན་ལ་ཁོང་ཚོས་ང་ཚོའི་གསང་ཚིག་གི་སྒང་ལ་ར་སྤྲོད་རིམ་པ་གཉིས་ཀྱི་བདེ་འཇགས་ཀྱི་མཐུན་རྐྱེན་སྦྱོར་གི་ཡོད། ར་སྤྲོད་རིམ་པ་གཉིས་དེ་ནི། ཁྱེད་ཀྱིས་སོ་སོའི་གློག་འཕྲིན་ཁ་ཕྱེས་ཐེངས་རེར། ཁྱེད་ཀྱི་ལག་འཁྱེར་ཁ་པར་ཐོག་ཨང་ཚབ་ཞིག་འབྱོར་གི་རེད།\nདེ་ཡང་། ལྷག་པར་དུ་ཁྱེད་ཀྱིས་རྒྱུན་སྤྱོད་བྱེད་ཀྱི་མེད་པའི་གློག་ཀླད་གཞན་པའི་སྟེང་ནས་གློག་འཕྲིན་ཁ་ཕྱེས་ཚེ་དེ་ལྟར་འབྱུང་གི་རེད། གལ་སྲིད། མི་ཞིག་གིས་ཁྱེད་ཀྱི་གསང་ཚིག་ལ་གཏོར་བཅོམ་བཏང་ནས་ཁྱེད་ཀྱི་གློག་འཕྲིན་ཁོངས་སུ་སིམ་འཛུལ་བྱེད་པར་བརྩམ་ཚེ། ཁྱེད་ཀྱི་ལག་འཁྱེར་ཁ་པར་སྟེང་ལ་ཨང་ཚབ་དེ་འབྱོར་གི་རེད་ལ། ཨང་ཚབ་དེ་མེད་པར་གཞན་སུ་གང་གིས་ཀྱང་ཁྱེད་ཀྱི་གློག་འཕྲིན་ཁ་ཕྱེས་ཐུབ་གི་མ་རེད། གློག་འཕྲིན་ཞབས་ཞུ་གྲགས་ཆེ་བའི་རིགས་སྟེ་རྗེ་མེལ་(Gmail)དང་ཡ་ཧོའོ(Yahoo)། ཧོ་ཁྲི་མེལ།(Hotmail) སྒྲི་རོབ་སྤོ་ཁུ་སུ(dropbox)་སོགས་ཀྱིས་བྱེད་ཐབས་འདི་བེད་སྤྱོད་གཏོང་གི་ཡོད།\nཉེ་བའི་ལོ་འགའི་སྔོན་ནས། འཛམ་གླིང་ཡུལ་གྲུ་གང་སར་འཐོར་བའི་བོད་མི་ཚོས་ཀྱང་སྤྱི་ཚོགས་འབྲེལ་མཐུད་དྲ་བ་དང་ཟིན་བྲིས་སོགས་བེད་སྤྱོད་གཏོང་འགོ་ཚུགས་ཡོད། སྔོན་ཆད་དང་མི་འདྲ་བར། ང་ཚོས་རང་གི་ནང་མི་དང་གྲོགས་པོ་གཅིག་པོ་མ་ཡིན་པར། སྔོན་ཆད་ངོ་མི་ཤེས་བའི་བོད་མི་མང་པོར་སྤྱི་ཚོགས་འབྲེལ་མཐུད་དྲ་བ་བརྒྱུད་ནས་གྲོགས་སྒྲིག་ཐུབ་གི་ཡོད། སྡིངས་ཆ་འདི་ཡིས་ང་ཚོའི་སྤྱི་ཚོགས་ཁྲོད་དུ་བགྲོ་གླེང་དང་རྩོད་པ་བཅས་ཀྱི་གླེང་སྟེགས་བསྐྲུན་ཡོད་པ་མ་ཟད་སོ་སོའི་ཉེ་འཁོར་ལ་འབྱུང་བཞིན་པའི་གནས་ཚུལ་མང་པོ་ཤེས་རྟོགས་ཀྱང་ལས་སླ་རུ་བཏང་ཡོད། འབྲེལ་མཐུད་དྲ་བ་འདི་དག་ང་ཚོ་སྐྱེ་བོ་སྒེར་བ་ཙམ་མ་ཡིན་པར་སྤྱི་ཚོགས་ཁྱོན་ཡོངས་ལ་གལ་ཆེ་བ་ཆགས་པ་དང་དུས་མཉམ་དུ། དེས་ང་ཚོ་དང་ང་ཚོའི་སྤྱི་ཚོགས་ལ་འཁྱེར་ཡོང་བའི་ཉེན་ཁ་ཡང་ཚད་མཐོ་རུ་འགྲོ་གི་ཡོད།\nདེར་བརྟེན། སྤྱི་ཚོགས་འབྲེལ་མཐུད་དྲ་བའི་རིགས་སྟེ་ངོ་དེབ་ལྟ་བུ་བེད་སྤྱོད་གཏོང་ན། དུས་རྟག་པར་བདེ་སྲུང་(Security)དང་སྒེར་སྲུང་གི་གདམ་ཀ་(Privacy options)དེ་དག་ངེས་པར་དུ་བེད་སྤྱོད་ཐོངས། ལྷག་པར་དུ། སོ་སོར་ཆ་རྒྱུས་མེད་པའི་ཉེར་སྤྱོད་རིགས་ངོ་དེབ་སྟེང་ལ་ནང་འཇུག་མ་བྱེད། སེམས་ལ་དྲན་རྒྱུ་ཞིག་ལ། ངོ་དེབ་སྟེང་ལ་ཡང་ར་སྤྲོད་རིམ་པ་གཉིས་ཅན་གྱིས་བྱེད་ཐབས་དེ་བེད་སྤྱོད་བཏང་ཆོག་གི་རེད།\nང་ཚོས་སྤྱིར་བཏང་གི་གློག་འཕྲིན་སྐོར་ལ་ཅུང་ཟད་གླེང་ཚར་བ་རེད། ད་ནི། ང་ཚོས་ནམ་རྒྱུན་གློག་འཕྲིན་བརྒྱུད་ཡིག་ཆ་བགོ་འགྲེམས་བྱེད་སྟངས་སྐོར་ལ་རོབ་ཙམ་གླེང། ང་ཚོས་ཟླ་བ་མང་པོའི་སྔོན་ལ། ཟུར་སྣོན་དང་ཁ་བྲལ་ཟེར་བ་ཞིག་གོ་མྱོང་མི་འདུག་གམ། གང་ཞིག་སྟབས་བདེ་བྱེད་པ་དེས་མཚམས་རེར་ང་ཚོ་ཉེན་ཁའི་གནས་སུ་སྐྱེལ་གི་ཡོད། མི་སྒེར་དང་ཚོང་ལས་ཁང་། སྲིད་གཞུང་བཅས་ཀྱིས་དྲ་འབུ་ཡོད་པའི་གློག་འཕྲིན་བརྒྱུད་ཁྱེད་ཀྱི་གནས་ཚུལ་རྐུ་འཁྱེར་བྱེད་པ་དང་གཞན་ལ་བཙོང་བ་བཅས་བྱེད་པ་མ་ཟད་། བྱེད་སྟངས་དེས་ཁྱེད་རང་གཅིག་པོ་མ་ཡིན་པར་ཁྱེད་དང་དྲ་འབྲེལ་ཡོད་མཁན་ཚང་མ་ཡང་བརྡབ་གསིག་ཆེན་པོ་གཏོང་གི་རེད། དྲ་འབུ་ཡོད་པའི་ཟུར་སྣོན་རིགས་ཁ་འབྱེད་པ་དང་དེ་ལ་བལྟ་བ་དེས་ཁྱོད་ལ་དཀའ་ངལ་མང་པོ་འཁྱེར་ནས་ཡོང་སྲིད་།\n༣) དེ་ལྐོག་ནས་ཁྱེད་ཀྱི་གློག་ཀླད་དུ་འཛུལ་ནས་ཁྱེད་ཀྱི་ཡིག་ཆ་ཁག་བསྣོག་ཐུབ། གང་ལྟར། ཇི་སྲིད་ང་ཚོས་ཡིག་ཆ་བགོ་བའི་གོམས་གཤིས་སྡུག་པོ་དེ་བརྗེ་བོ་མ་བརྒྱབ་པར་དུ། ང་ཚོར་རྟག་ཏུ་དཀའ་ངལ་འཕྲད་སྲིད་པ་མ་ཟད་མི་ཚེ་གང་བོར་འགྱོད་པ་སྐྱེས་བའི་གནད་དོན་ཡང་འབྱུང་སྲིད་། རྒྱུ་མཚན། དེ་རིང་སང་ཉིན་གྱི་ང་ཚོའི་མི་ཚེའི་ཆ་ཤས་མང་པོ་ཞིག་དྲ་ཐོག་ལ་བརྟེན་ནས་ཡོད།\nང་ཚོར་ཡོད་པའི་གོམས་གཤིས་ངན་པ་གཞན་ཞིག་ནི། སོ་སོའི་གློག་འཕྲིན་ཡིག་ཟམ་ལ་འབྱོར་བའི་འབྲེལ་ཐག་ཡོད་ཚད་ལ་བསྣུན་པ་དེ་རེད། འབྲེལ་ཐག་ཤེས་མ་ཤེས་གཉིས་ལ་བསྣུན་པ་ལ་བརྟེ་ནས་གཞན་གྱིས་ལས་སླ་བོའི་སྒོ་ནས་ང་ཚོའི་གནས་ཚུལ་མང་པོ་བརྐུ་འཁྱེར་བྱེད་ཀྱི་ཡོད། གལ་སྲིད་ཁྱོད་ནས་གཞན་ལ་འབྲེལ་ཐག་ཞིག་ངེས་པར་དུ་གཏོང་དགོས་ཚེ། འབྲེལ་ཐག་དེ་ཁ་གཏོར་ནས་གཏོང་རོགས། ( དཔེར་ན https: //youku. com/ འདི་ལྟར) གལ་སྲིད་ཁྱོད་ལ་འབྲེལ་ཐག་ཞིག་འབྱོར་ཚེ། འབྲེལ་ཐག་དེ་གཏོང་མཁན་ངོ་ཤེས་དེ་འདྲ་ཡིན་རུང་། དེར་བསྣུན་རྐྱང་མ་བྱས་པར་འབྲེལ་ཐག་དེ་དངོས་མ་ཡིན་མིན་ལ་བརྟག་དཔྱད་གཏོང་རྒྱུ་ཧ་ཅང་གལ་ཆེ།\nབརྟག་དཔྱད་གཏོང་སྟངས་ཡག་ཤོས་ནི། འབྲེལ་ཐག་དེའི་སྟེང་ལ་མ་བསྣུན་པར། ཁྱོད་ཀྱི་གློག་ཀླད་ཀྱི་ཙི་ཙིའི་མདའ་རྩེ་དེ་ག་ལེར་འབྲེལ་ཐག་དེའི་སྟེང་ལ་ཞོག་དང་། བཤེར་ཆས་ཀྱི་གཤམ་ངོས་སུ་འབྲེལ་ཐག་དེ་བསྐྱར་དུ་ཤར་གི་རེད། གལ་སྲིད་དངོས་མ་ཡིན་ན། འབྲེལ་ཐག་གཅིག་པ་གཅིག་རྐྱང་ཤར་གི་རེད། གཞན། དྲ་འབུ་ཡོད་པའི་འབྲེལ་ཐག་སྒོ་འབྱེད་པ་ནི་ཟུར་སྣོན་ཁ་ཕྱེས་བ་དང་གཅིག་མཚུངས་རེད། དྲ་འབུ་ཅན་གྱི་འབྲེལ་ཐག་དེ་འདྲས་ཁྱེད་རང་དྲ་ངོས་གསར་བ་ཞིག་ཏུ་འཁྲིད་སྲིད་པ་མ་ཟད་ཁྱེད་ཀྱི་གསང་ཚིག་སོགས་ནང་འཇུག་ཡང་བྱེད་འཇུག་སྲིད། བྱེད་ཐབས་འདི་བཀོལ་ནས་མི་མང་པོའི་གསང་ཚིག་སོགས་རྐུན་མར་ཤོར་གྱི་ཡོད།\nད་དུང་། དྲ་འབུ་ཅན་གྱི་འབྲེལ་ཐག་སྒང་ན་བསྣུན་པ་དེས་ཁྱེད་ཀྱི་གློག་ཀླད་སྟེང་ལ་དྲ་འབུ་འབོར་ཆེན་འཁྱེར་ཡོང་སྲིད་པ་མ་ཟད་དེ་ཡིས་ཁྱོད་ཀྱི་བྱེད་ལས་ཚང་མ་ལྐོག་ལྟ་བྱེད་གི་རེད། ཟུར་སྣོན་ནང་བཞིན། འབྲེལ་ཐག་གང་བྱུང་ལ་མི་བསྣུན་པ་དང་འབྲེལ་ཐག་གང་བྱུང་གཞན་ལ་མི་གཏོང་བའི་གོམས་གཤིས་དེ་འཇགས་པར་བྱེད་པ་ལ། འབྲེལ་ཐག་གཏོང་དུས་འབྲེལ་ཐག་ཁ་གཏོར་ནས་གཏོང་རོགས། འབྲེལ་ཐག་འབྱོར་ན་དེ་ལ་ངེས་པར་དུ་བརྟག་དཔྱད་གཏོང་རོགས།\nང་ཚོས་སོ་སོའི་ལས་ཀའི་ཆེད་དུའམ་ཡང་ན་སོ་སོ་སྐྱིད་པའི་སླད་དུ། ང་ཚོས་དྲ་ཐོག་ནས་བེད་སྤྱོད་ཡག་པོ་ཡོད་པར་མཐོང་བ་མང་པོ་ཞིག་ཕབ་ལེན་བྱེད་ཀྱི་ཡོད་ལ། ང་ཚོས་མཉེན་ཆས་ཤིག་ཡིན་ན་དེ་གང་ནས་ཕབ་ལེན་བྱེད་དང་དེ་བརྟན་པོ་ཅི་ཙམ་ཡོད་མེད་སོགས་ཀྱི་སྐོར་ལ་བསམ་བློ་དེ་ཙམ་གཏོང་གི་མེད། དྲ་འབུ་ཡོད་པའི་མཉེན་ཆས་རིགས་ཀྱིསང་ཚོའི་གློག་ཀླད་ཀྱི་མ་ལག་ཧྲིལ་བོར་དལ་བར་གཏོང་སྲིད་ལ་ང་ཚོའི་ཡིག་ཆ་ཁག་བརྐུ་འཁྱེར་ཡང་བྱེད་སྲིད།\nའདི་ཡིས་མཚམས་རེར། འཇབ་རྒོལ་བྱེད་མཁན་རྣམས་ལ་ང་ཚོའི་གློག་ཀླད་བརྒྱུད་གཞན་གྱི་གནས་ཚུལ་བརྐུ་བའི་ཟམ་པ་ལྟ་བུའི་མཐུན་རྐྱེན་ཡང་བསྐྲུན་སྲིད། དེར་བརྟེན། མཉེན་ཆས་ངོ་ཤེས་མི་ཤེས་གཉིས་ཀ་ཕབ་ལེན་བྱེད་རྒྱུ་མཚམས་འཇོག་དགོས་བ་མ་ཟད། གལ་སྲིད་ངེས་པར་དུ་ཕབ་ལེན་བྱེད་དགོས་ཚེ། མཉེན་ཆས་དེའི་ཁུངས་ཨ་མའམ་དྲ་ཚིགས་ངོ་མ་དེ་ནས་ཕབ་ལེན་བྱེད་དགོས། ལྷག་པར་དུ། ཁྱེད་ཀྱིས་ཕབ་ལེན་ཟིན་པའི་མཉེན་ཆས་ཡག་པོའི་རིགས་དེ་ཚོ་ཡང་དུས་ནས་དུས་སུ་གསར་སྣོན་བྱེད་རྒྱུ་ཧ་ཅང་གལ་ཆེ།\nགོང་དུ་གླེང་ཟིན་པའི་དོན་ཚན་བཅུ་པོ་འདི་ནི། ད་བར་དུ་ངེད་ཀྱིས་བྲིས་བའི་རྩོམ་ཡིག་འགའ་ཡི་ནང་དོན་སྙིང་བསྡུས་ལྟ་བུ་ཞིག་ཡིན། ཁྱེད་ཅག་གིས་མུ་མཐུད་དུ་ཀློགས་དང་། ངེད་ཀྱིས་ཁྱེད་ཅག་གི་མདུན་ལ་མུ་མཐུད་དུ་བརྫངས་ངེས།\n(འཇིགས་མེད་ནུབ་པ་ནི། ཡིག་སྒྱུར་དང་རྩོམ་འབྲི། རྩོམ་སྒྲིག་བཅས་ཀྱི་ཕྱག་ལས་གནང་མཁན་བོད་རིགས་གཞོན་སྐྱེས་ཤིག་ཡིན)\nPrevious Post: སྙན་ངག་ས་ཞིང་གི་ཕྲན་དཔྱད།\nNext Post: ལ་ཁའི་ཆིག་ལབ། ༼སྒྲུང་གཏམ༽\nComments (13) on “དྲ་ཐོག་ནས་མི་ཚེ་སྐྱེལ་ན། ལམ་ཁ་བཅུ་འདི་སེམས་ལ་ཉེ་བར་ཞོག”\n2013-06-27 at 1:16 am\nང་ལ་ཁ་པར་སྐོར་གྱི་དྲི་བ་ཞིག་འདུག ཟླ་ཤས་སྔོན་ང་དང་བོད་པ་ཞིག་གི་བར་ཁ་པར་ཨང་གྲངས་བརྒྱུད་ནས་འཕྲིན་ཐུང་བསྐུར་རེས་བྱས། ཉེ་ཆར་མིང་གཅིག་ཡིན་པ་ལ་ཨ་པར་ཨང་གྲངས་གཞན་པ་ཞིག་ཀྱང་ངའི་ཁ་པར་ནང་འཛུལ་འདུག ངས་ཐོག་མར་དེའི་ཁ་པར་ཨང་གྲངས་ལ་མ་བལྟས་པར་སྔོན་མའི་གྲོགས་པོ་དེ་ཡིན་ཤག་གིས་པར་དང་ཡིག་ཐུང་དེ་འདྲ་བསྐུར་བར། མི་དེས་ངས་ཁྱེད་ངོ་ཤེས་ཀི་མེད། ཁྱེད་སུ་ཡིན་སོགས་ཚུར་དྲི་བ་དྲིས་སོང་། ང་མགོ་འཐོམས་ནས་བསྡད། མཐར་ཁ་པར་གྲངས་མི་གཅིག་པ་དེ་མཐོང་ནས་མི་དེའི་ཨང་གྲངས་དེ་བསུབས་བཞག་པ་ཡིན། མི་དེའི་ཨང་གྲངས་སྔོན་མའི་མི་དེའི་འཕྲིན་ཐུང་གི་འཕྲོས་སུ་ཇི་ལྟར་བྱས་ནས་བསླེབས་པ་རེད།\n2013-06-27 at 11:46 am\nའཇིགས་མེད་ནུབ་པ་ལགས་ཀྱིས་གློག་ཀླད་ཤེས་བྱ་དང་འབྲེལ་ཡོད་སྐོར་ནས་གནད་འགག་ཅན་རྣམས་མཚམས་སྦྱོར་གནང་བར་དགའ་བསུ་ཡོད། མཚམས་སྦྱོར་དེས་ཕན་ཐོགས་དང་བློ་བསྐྱེད་ཆེན་པོ་འབྱུང་གི་འདུག རྗེས་མར་ཡང་འདི་འདྲའི་རིགས་མུ་མཐུད་གསུང་རོགས་ཞུ།\n2013-06-27 at 1:37 pm\nཁྱེད་ཀྱིས་ངོ་མི་ཤེས་བའི་མི་ཞིག་དང་ཁོང་གི་ཨང་གྲངས་གཉིས་ཀ་ཁྱོད་ཀྱི་ལག་འཁྱེར་ཁ་པར་སྟེང་དུ་སླེབས་ཡོད་ན། གཅིག་བྱས་ན་ཁྱོད་ཀྱི་ལག་འཁྱེར་ཁ་པར་དེ་ལ་གཞན་གྱིས་སིམ་འཛུལ་བྱས་ཡོད་སྲིད། གལ་སྲིད་སིམ་འཛུལ་བྱས་ཡོད་ཚེ། ཁྱོད་ཀྱིས་གང་མགྱོགས་སོ་སོའི་ལག་འཁྱེར་ཁ་པར་གཙང་བཟོ་བྱེད་དགོས། ད་དུང་། ལག་འཁྱེར་ཁ་པར་གྱི་བཀོལ་སྤྱོད་མ་ལག་(Operating system)དེ་གསར་སྣོན་(Update)བྱེད་དགོས། ཉེར་སྤྱོད་མ་ལག(Apps)་ངོ་མི་ཤེས་པའི་རིགས་ངོས་ལེན་བྱེད་མི་ཉན།\nརྒྱུ་རྐྱེན་གཞན་ཞིག་ནི། གལ་སྲིད་ཁྱོད་ཀྱི་ཁ་འཁྱེར་ཁ་པར་དེ་གནམ་ཀླད་(Skype)དང་སྐད་འཕྲིན(Wechat)། ངོ་དེབ(Facebook)། སོགས་ལ་མཐུད་ནས་ཡོད་ཚེ། དེ་ཚོ་གང་རུང་གི་སྟེང་དུ་ཡོད་པའི་ཉེར་སྤྱོད་མ་ལག་(Apps)དེ་འདྲས་ཁྱོད་ཀྱི་ལག་འཁྱེར་ཁ་པར་ངོས་སུ་དེ་ཚོའི་སྟེང་དུ་ཡོད་པའི་མི་རྣམས་དང་ཁོང་ཚོའི་ཁ་པར་ཨང་གྲངས་སོགས་ཀྱང་ཤར་བཅུག་གི་རེད། འདི་གཙོ་བོ་ཁྱོད་ཀྱི་ལག་འཁྱེར་ཁ་པར་གྱི་སྒྲིག་བཟོའི་(Setting)ཁོངས་ནས་བཅོས་དགོས།\n2013-06-27 at 7:54 pm\n2013-06-27 at 9:41 pm\nབོད་པ་ཞིག་ཡིན་ཕྱིན། གསང་ཚིག་མགོ་རྙོག་པོ་ཞིག་བཟོ་བ་ལ་དཀའ་ངལ་མེད། ཡིན་ཡང་། བཟོས་ཚར་བའི་གསང་ཚིག་མགོ་རྙོག་པོ་དེ་ཚོ་ཡིད་ལ་འཛིན་པར་དཀའ་ངལ་ཡོད་པས། དེ་ལ་ཐབས་ཤེས་ག་རེ་ཡོད་པ་རེད། སོ་སོའི་ཡིག་འཕྲུན་གྱི་གསང་ཚིག་རྐུན་མ་ཞིག་གིས་ག་པ་ག་པ། སོ་སོས་ཡང་མ་ཤེས་པར་ལྷག་སོང་བ་གྲངས་མེད་ཡིན། ད་ག་རེ་བྱེད།\n2013-06-27 at 9:43 pm\n2013-06-27 at 9:57 pm\nཁྱེད་ཅག་ལ་དྲི་བ་ཡོད་ཚེ། ངའི་གློག་འཕྲིན་སྒང་ལ་བསྐུར་ན་ཡང་འགྲིག ངེད་ཀྱིས་མ་ཤེས་བ་ཡོད་ཚེ། ངེད་ཀྱིས་ཆེད་ལས་མཁས་པར་སྐད་ཆ་དྲིས་ནས་ལན་སྤྲོད་ཐུབ། དྲ་བའི་རིག་གནས་འདི་བོད་ཕྱི་ནང་གི་བོད་རིགས་སྤུན་ཟླ་ཚང་མར་ཧ་ཅང་གལ་ཆེན་ཡིན།\n2013-06-27 at 11:13 pm\nདྲི་བ་ཞིག་ལ། ཀུ་ཤུ་ཁ་པར་སོགས་སུ་དྲ་འབུ་འཛུལ་ཐུབ་ཀྱི་རེད་དམ། གལ་སྲིད་འཛུལ་ན་ག་འདྲ་བྱས་ནས་གཙང་མ་བཟོ་དགོས་པ་རེད།\n2013-06-28 at 4:04 am\nགྲོགས་པོ་ལགས། ཉིད་ཀྱིས་བྲིས་རྩོམ་མང་བོ་ཞིག་གིས་བདག་ལ་ཕན་ཐོགས་ཀྱང་བྱུང་སོང་ན་བཀའ་དྲིན་ཆེ་ཞུ། འདྲི་རྒྱུ་ཞིག་ལ། ༡༽ རྩིས་འཕྲུལ་ལས་དྲྭ་ཚིགས་གང་རུང་ཞིག་བརྔོགས་རྗེས་དེའི་དྲྭ་བྱང་དེ་ཉར་ཚག་བྱེད་འགྲོ་བཞིན་འདུག དཔེར་ན་བོད་ཀྱི་དུས་བབ་ལྟ་བུ་ཞིག་བསྔོགས་ན་ཐེངས་གཅིག་བསྔོགས་རྗེས་རང་འགུལ་གྱིས་དེའི་དྲྭ་བྱང་www.tibettimes.netསྔོག་ཆས་གང་དེར་ཉར་འདུག་པས་ཐེངས་རྗེས་མ་tལྟ་བུ་ཞིག་གཏག་ན་དྲྭ་བྱང་ཚང་མ་འཆར་ཡོང་བས་དྲྭ་བྱང་དེ་དག་གཙང་བཟོ་བྱེད་ཐབས་འདྲ་མཆིས་སམ།\n༢༽ རྩིས་འཕྲུལ་ནང་གི་ཡིག་ཆ་དང་པར་རིས་སོགས་མི་དགོས་རིགས་གསུབ་ན་ཐོག་མར་སྙིགས་ཟོམ་དུ་ལྷུང་འགྲོ་ཞིང་། སྙིགས་ཟོམ་ནས་ཀྱང་གཙང་བསུབ་བྱས་ཟིན་ནའང་རྩིས་འཕྲུལ་ཞིབ་བསྔོག་བྱས་ན་བསྐྱར་གསོ་བྱེད་པའི་ཐབས་ལམ་ཡོད་ཅེས་ཟེར། དེ་ལྟ་ན་ཡིག་ཆ་དང་པར་རིས་སོགས་རྩིས་འཕྲུལ་ལས་གཏན་དུ་གཙང་བསུབ་བྱེད་པའི་ཐབས་ལམ་འདྲ་བདོག་གམ། འདི་ནི་ཧ་ཅང་དགོས་གལ་ཆེ་བས་བཀའ་ལན་གསལ་ཙམ་ཡོང་བར་ཞུ། མྱི་རྐྱང་སྨྱོན་པས།\nདྲ་ཚིགས་གང་ཞིག་བསྔོགས་རྗེས། དེའི་དྲ་བྱང་དེ་བཤེར་ཆས་(Browser)ཀྱིས་ཉར་འདུག་པ་དེ་གཙང་བཟོ་བྱེད་ཐུབ་ཡོད་པ་རེད། ཁྱེད་ཀྱིས་བཤེར་ཆས་གང་ཞིག་བེད་སྤྱོད་བཏང་རུང་། དྲ་བྱང་ཤར་ས་དེའི་སྒང་ན(History)དྲ་བྱང་ལོ་རྒྱུས་ཟེར་བ་ཞིག་ཡོད་པ་རེད། ཁྱེད་ཀྱིས་དྲ་ཚིགས་གང་དང་གང་བསྔོགས་པ་ཚང་མ་འདི་རུ་ཉར་ནས་ཡོད་པ་རེད། དེར་བརྟེན། དྲ་བྱང་ཉར་ཚགས་དང་བསྐྱར་ཤར་མ་ཡོང་བ་བྱེད་པ་ལ། གཤམ་གྱི་རིམ་པ་འདི་དག་ལག་བསྟར་བྱོས།\n༡) History ཟེར་བ་དེའི་སྒང་ལ་བསྣུན།\n2) དེའི་རྗེས་ལ། Show Full History ཟེར་བ་དེའི་སྒང་ལ་བསྣུན།\n3) དེ་ནས། Clear browsing data ཟེར་བ་དེའི་སྒང་ལ་བསྣུན།\n4) མཐའ་མ་དེར་བསྐྱར་དུ་ Clear browsing data ཡི་སྒང་ལ་བསྣུན་དང་ཚང་མ་གཙང་བཟོ་བྱེད་གི་རེད།\nད་དུང་། ཁྱེད་ཀྱིས་བཤེར་ཆས་(Google Chrome)ཟེར་བ་དེ་བེད་སྤྱོད་གཏོང་གི་ཡོད་ཚེ། New Incognito Windowཟེར་བ་ཞིག་ཡོད་པ་རེད། དེ་བེད་སྤྱོད་བཏང་ན། ཁྱེད་ཀྱིས་དྲ་ཚིགས་སོགས་གང་ཞིག་བསྔོགས་རུང་། དེ་དག་གི་རྐང་རྗེས་(History)དྲ་བྱང་ལོ་རྒྱུས་ཀྱི་ཁོངས་སུ་ཤར་གི་མ་རེད་ལ། ཁྱེད་ཀྱིས་གློག་འཕྲིན་ཁ་བྱང་རྗེ་མེལ་ལྟ་བུའི་ཁ་བྱང་མི་འདྲ་བ་གསུམ་བཞི་མཉམ་དུ་སྒོ་འབྱེད་ཐུབ་གི་རེད། (འདིའི་སྐོར་གྱི་རྩོམ་ཡིག་ཞིག་བྲིས་ཚར་གྲབས་ཡོད།)\nགློག་ཀླད་དང་སྙུགས་ཟོམ་གཙང་བཟོའི་སྐོར་གྱི་རྩོམ་ཞིག་ངེད་ཀྱིས་ཁ་སྔོན་བྲིས་ནས་བོད་ཡིག་གི་དྲ་རྒྱ་མང་པོར་བཀོད་ཡོད། དེའི་སྐོར་ལ་རྒྱས་བ་ཞིག་ཀྱང་ཚར་གྲབས་ཡོད། ཁ་སྔོན་གྱི་རྩོམ་དེ་ཀློགས་དང་དེས་ཁྱོད་ལ་ལན་སྤྲོད་ངེས།\n2013-06-28 at 2:31 pm\nཀུ་ཤུ་རྟགས་ཅན་གྱི་ལག་འཁྱེར་ཁ་པར་གཞན་དག་ལས་ཉེན་སྲུང་བརྟན་པ་ཡོད་པ་རེད། འོན་ཀྱང་། དྲ་འབུ་འཛུལ་ཐུབ་གི་རེད་དམ་ཞེ་ན། ཐུབ་གི་རེད། འོ་ན། དེ་ལ་ཐབས་ཤེས་ཡོད་དམ་ཞེ་ན། ཐབས་ཤེས་ཀྱང་ཡོད་པ་རེད། ལག་འཁྱེར་ཁ་པར་གྱི་རིགས་ཕལ་ཆེ་བ་གཙང་བཟོ་བྱེད་སྟངས་གཅིག་པ་ལྟ་བུ་རེད། ཀུ་ཤུ་རྟགས་ཅན་ལ་ཡང་དེ་མཚུངས་རེད། གནད་དོན་འདིའི་སྐོར་གྱི་རྩོམ་ཞིག་ཁ་སྔོན་ངེད་ཀྱིས་སྤེལ་ཚར་ཡོད། གནས་ཚུལ་ཞིབ་ཕྲ་དེ་རུ་ཡོད། རྩོམ་དེ་ཀློགས་རོགས།\n2013-06-29 at 1:39 am\nའཇིགས་མེད་ནུབ་པ་ལགས། སྙིང་ཐག་པ་ནས་ཐུགས་རྗེ་ཆེ་ཞུ་བཞིན་ཡོད། ཉིད་ཀྱི་རྩོམ་ཡིག་སྔ་ཕྱི་དེ་དག་གིས་བདག་ལ་ཧ་ཅང་ཕན་ཐོགས་བྱུང་། མུ་མཐུད་དུ་དེ་དང་དེ་འདྲ་བའི་རྩོམ་ཡིག་སྤེལ་བར་རེ་ཞིང་སྒུག་ནས་ཡོད། དེ་ཡང་ཡོངས་གྲགས་ཀྱི་དྲ་ཚིགས་ཏེ་བོད་ཀྱི་དུས་བབ་དང་ཁ་བརྡ་ལྟ་བུའི་ཁྱབ་ཆེ་བའི་དྲ་ཚིགས་དག་ཏུ་སྤེལ་རོགས། དྲ་ཚིགས་གཞན་དག་མང་བོར་ལྟ་ལོང་དེ་ཙམ་མེད་སྟབས་ང་ལྟ་བུར་མཚོན་ན་བསྒོ་སྐལ་དུ་མི་རག་པའི་དཀའ་ངལ་འདུག\nད་དུང་རེ་སྐུལ་གཞན་ཞིག་ཞུ་རྒྱུ་ཞིག་ལ། སྐུ་ཉིད་ཀྱིས་གློག་ཀླད་སོགས་ཀྱི་ཉེན་ཆས་ཀྱི་རིགས་ངོ་སྤྲོད་གནང་སྐབས་དེ་དག་གི་པར་རིས་རེ་ཀྱང་མཉམ་དུ་སྤེལ་ན་ཡག་པོ་འདུག དེ་མིན་ཉེན་ཆས་གང་ཞིག་གི་མིང་བྲིས་ཏེ་འཚོལ་སྐབས་དེ་དང་མིང་གཅིག་པའི་ཉེན་ཆས་མང་བོ་ཤར་ཡོང་གི་འདུག་པས་བསལ་གསེས་མི་ཐུབ་པའི་དཀའ་ངལ་འདུག ཐུགས་རྗེ་ཆེ།\n2013-06-30 at 1:06 pm\nའཇིགས་མེད་ནུབ་པ་ལགས། བཀའ་འདྲི་ཞུ་རྒྱུ་ཞིག་ལ། བདག་གིས་སྐུ་ཉིད་ཀྱི་ལམ་སྟོན་བཞིན་དཀར་ཁུངས་དྲ་བར་ཀུ་ཤུ་ཁ་པར་གཙང་གཟོ་བྱེད་སྟངས་ཀྱི་རྩོམ་ཡིག་དེ་བཙལ་བ་ཡིན། འོན་ཀྱང་ང་ལ་མཁོ་བའི་ལན་དེ་རག་མ་བྱུང་། ད་དུང་ཀུ་ཤུའི་ནང་དུ་Operating system ཡང་མི་འདུག ད་ལྟ་ང་ལ་དཀའ་ངལ་འཕྲད་བཞིན་ཡོད། ཆེས་ཚབས་ཆེ་བ་ནི་ཟིན་བྲིས་འབྲི་དེབ་notes ཁ་འབྱེད་མི་ཐུབ་པར་གྱུར་སོང་། དེའི་ནང་བདག་གི་རྩ་ཆེ་བའི་ཡིག་ཚགས་མང་བོ་ཉར་ཡོད། ཁ་པར་སྒྲིག་སྦྱོར་གསར་དུ་བྱས་པ་སོགས་ཐབས་ཤེས་སྣ་མང་འཐེན་མོད་གྲུབ་འབྲས་ཅི་ཡང་མི་འདུག ལམ་སྟོན་དང་རོགས་རམ་རེ་གནང་བའི་རེ་བ་ཡོད། གལ་སྲིད་དྲ་འབུའི་རྐྱེན་ཡིན་ཚེ་ཇི་ལྟར་གཙང་བཟོ་བྱེད་དགོས་མིན་ལ་རོགས་རམ་ཞིག་གནང་རོགས།


Terdzo-CI-010 - Rinchen Terdzö\nrdo rje phag mo'i zab rgya'i phrin las mdor bsdus pa bde chen pad+ma'i sdong po\nrevealed by རིག་འཛིན་རྒོད་ཀྱི་ལྡེམ་འཕྲུ་ཅན་, པདྨ་ཚེ་དབང་རྒྱལ་པོ་ (Rigdzin Gödem, Pema Tsewang Gyalpo)\nin cycle རྡོ་རྗེ་ཕག་མོའི་ཟབ་ཁྲིད་ཡང་གསང་ཀུན་གྱི་སྙིང་པོ་ (Rdo rje phag mo'i zab khrid yang gsang kun gyi snying po)\nVolume 35 (ཅི) / Pages 421-442 / Folios 1a1 to 11b2\nRinchen Terdzö Volumes List > Volume 35 > Text #10 (Scroll to Bottom)\n'jam mgon kong sprul. rdo rje phag mo'i zab rgya'i phrin las mdor bsdus pa bde chen pad+ma'i sdong po. In Rin chen gter mdzod chen mo pod so lnga pa (The Great Treasury of Rediscovered Teachings Volume 35) by 'jam mgon kong sprul, 421-442. New Delhi: Shechen Publications, 2007-2018.\nces bdag nyid kyi 'dod pa 'jo ba'i cha rkyen du rgyal dbang pad+ma'i sngags rig 'dzin pa pad+ma gar gyi dbang phyug phrin las 'gro 'dul rtsal gyis rdzong gsar bkra shis lha rtse'i chos grwar bsdebs pa dge legs 'phel\n༄༅། །རྡོ་རྗེ་ཕག་མོའི་ཟབ་རྒྱའི་ཕྲིན་ལས་མདོར་བསྡུས་པ་བདེ་ཆེན་པདྨའི་སྡོང་པོ་ཞེས་བྱ་བ་བཞུགས་སོ། ། ན་མོ་གུ་རུ་བཛྲ་བྷ་ར་ཧི་ཡཻ། རང་བྱུང་བདེ་ཆེན་ཆོས་ཀུན་འབྱུང་བའི་གནས། །ཤེས་རབ་དབྱིངས་ཀྱི་ཡུམ་མཆོག་སྣང་སྟོང་སྐུ །སྙིང་གི་པདྨོར་བཀོད་ནས་དེ་སྒྲུབ་པའི། །ཕྲིན་ལས་སྙིང་མཛོད་སྨུག་པོའི་གསང་དོན་འགོད། །རྒྱལ་བ་ཐམས་ཅད་སྐྱེད་པའི་ཡུམ་མཆོག་རྡོ་རྗེ་བཙུན་མོ་ཕག་ཞལ་ཅན་གྱི་ཕྲིན་ལས་མདོར་བསྡུས་ཏེ་ཉམས་སུ་ལེན་པའི་རིམ་པ་ལ་དོན་གསུམ། སྔོན་འགྲོ། དངོས་གཞི། རྗེས་ཀྱི་བྱ་བའོ། །དང་པོ་ནི། བྱིན་རླབས་དང་ལྡན་པའི་གནས་སུ་དམར་ཕྱོགས་ཀྱི་ཚེས་བཅུ་ལ་སོགས་པའི་དུས་ཁྱད་པར་ཅན་ལ། དམ་ཚིག་གི་རྟེན་དང་གཏོར་ཚོགས་མཆོད་པའི་ཡོ་བྱད་རྣམས་འདུ་བྱས་ཏེ། བརྒྱུད་པའི་གསོལ་འདེབས་སྔོན་དུ་འགྲོ་བས། སྐྱབས་སུ་འགྲོ་བ་ནི། ཐུགས་རྗེའི་དབང་གིས་འགྲོ་དོན་མཛད༔ བླ་མ་རྣམས་ལ་སྐྱབས་སུ་མཆི༔ རྩེ་གཅིག་བྱིན་གྱིས་རློབ་མཛད་པའི༔ ཡི་དམ་ལྷ་ལ་སྐྱབས་སུ་མཆི༔ ལེགས་ཉེས་སྟངས་འཛིན་དངོས་གྲུབ་སྟེར༔ མཁའ་འགྲོའི་ཚོགས་ལ་སྐྱབས་སུ་མཆི༔ སེམས་བསྐྱེད་པ་ནི། སྔོན་ནས་བསགས་པའི་སྡིག་སྒྲིབ་བཤགས༔ འགྲོ་དོན་སངས་རྒྱས་ཐོབ་བྱའི་ཕྱིར༔ སྨོན་པའི་བྱང་ཆུབ་སེམས་ནི་བསྐྱེད༔ སེམས་ཅན་ཡོངས་སུ་སྨིན་བྱའི་ཕྱིར༔ གསང་སྔགས་སྤྱོད་པ་རླབས་ཆེན་སྤྱད༔ དོན་དམ་སྤྲོས་བྲལ་བྱང་ཆུབ་སེམས༔ རང་བྱུང་མཐའ་བྲལ་སྟོང་གསལ་བསྒོམ༔ ལན་གསུམ། རང་ཉིད་སྐད་ཅིག་གིས་རྟ་མགྲིན་དབང་ཆེན་ཁྲོ་གཏུམ་བཟོད་པར་དཀའ་བའི་གཟི་བརྗིད་བསྐལ་པའི་མེ་ལྟར་འབར་བའི་སྐུར་གྱུར། བགེགས་གཏོར། རཾ་ཡཾ་ཁཾ་གིས་བསང་སྦྱང་། སྟོང་པའི་ངང་ལས་བྷྲཱུྃ་ལས་རིན་པོ་ཆེའི་སྣོད་ཟབ་ཅིང་རྒྱ་ཆེ་བའི་ནང་དུ་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པར་གྱུར། ཨོཾ་ཨཱཿཧཱུྃ་ཧོཿ ལན་གསུམ་གྱིས་བྱིན་བརླབ། སརྦ་བྷཱུཏ་ཨ་ཀརྵ་ཡ་ཛཿས་མགྲོན་འགུགས། སརྦ་བིགྷཱནཾ་ན་མཿསརྦ་ཏ་ཐཱ་ག་ཏེ་སོགས་ནམ་མཁའ་མཛོད་ཀྱི་སྔགས་རྒྱ་ལན་གསུམ་གྱིས་བསྔོས་ལ། བཀའ་བསྒོ་བ་ནི། ཧཱུྃ༔ ཉོན་ཅིག་བགེགས་དང་ལོག་འདྲེན་ཚོགས༔ ལུས་ངག་ཡིད་ལ་གནོད་བྱེད་པའི༔ བར་ཆད་འབྱུང་པོ་ཐམས་ཅད་ཀུན༔ འདི་རུ་མ་འདུག་གཞན་དུ་དེངས༔ ཧཱུྃ༔ ང་ནི་དཔལ་ཆེན་རྟ་མགྲིན་རྒྱལ༔ རྡོ་རྗེ་འཇིགས་བྱེད་འབར་བའི་སྐུ༔ དུག་གསུམ་ཉིད་ཀྱང་འཇོམས་པར་བྱེད༔ ང་ཡི་བཀའ་ལས་འདའ་གྱུར་ན༔ ཐལ་བ་རྡུལ་བཞིན་བརླག་པར་འགྱུར༔ ཨོཾ་ཤྲཱི་བཛྲ་ཀྲོ་ཏ་ཧྱ་གྲཱི་བ་ར་ཙ་ཧྲི་ཡ༔ ཧ་རི་ནི་ས༔ རཀྵ་ཨུཙྪ་ཊ་ཡ་ཧཱུྃ་ཕཊ༔ ཅེས་རོལ་མོའི་ཚམ་རྔམ་གུ་གུལ་ཡུངས་ཐུན་སོགས་ཀྱིས་བསྐྲད། མཚམས་གཅད་པ་ནི། ཧཱུྃ༔ རབ་འཇིགས་ཕྲ་མེན་ཁྲོ་མོའི་སྐུ༔ བཛྲ་སིཾ་ཧ་སེང་གེའི་གདོང༔ བཛྲ་བྱཱ་གྷྲི་སྟག་གདོང་མ༔ མཐིང་ནག་མཚོན་ཆ་མེ་འོད་འཕྲོ༔ གཏི་མུག་དབང་སྒྱུར་ལས་མཁན་མ༔ སྟེང་འོག་དགྲ་བགེགས་མཚམས་ཆོད་ཅིག༔ ཧཱུྃ༔ རབ་འཇིགས་ཕྲ་མེན་ཁྲོ་མོའི་སྐུ༔ ཁྭ་ཁ་མུ་ཁ་བྱ་རོག་གདོང༔ དཀར་གསལ་མཚོན་ཆ་མེ་འོད་འཕྲོ༔ ཞེ་སྣང་དབང་བསྒྱུར་ལས་མཁན་མ༔ ཤར་སྒོའི་དགྲ་བགེགས་མཚམས་ཆོད་ཅིག༔ ཧཱུྃ༔ རབ་འཇིགས་ཕྲ་མེན་ཁྲོ་མོའི་སྐུ༔ སཱུ་ར་དམར་སེར་ཕག་གི་གདོང༔ སེར་གསལ་མཚོན་ཆ་མེ་འོད་འཕྲོ༔ ང་རྒྱལ་དབང་སྒྱུར་ལས་མཁན་མ༔ ལྷོ་སྒོའི་དགྲ་བགེགས་མཚམས་ཆོད་ཅིག༔ ཧཱུྃ༔ རབ་འཇིགས་ཕྲ་མེན་ཁྲོ་མོའི་སྐུ༔ ཤྭ་ན་མུ་ཁ་ཁྱི་ཡི་གདོང༔ དམར་གསལ་མཚོན་ཆ་མེ་འོད་འཕྲོ༔ འདོད་ཆགས་དབང་སྒྱུར་ལས་མཁན་མ༔ ནུབ་སྒོའི་དགྲ་བགེགས་མཚམས་ཆོད་ཅིག༔ ཧཱུྃ༔ རབ་འཇིགས་ཕྲ་མེན་ཁྲོ་མོའི་སྐུ༔ ཧུ་ལུ་མུ་ཁ་འུག་པའི་གདོང༔ ལྗང་གསལ་མཚོན་ཆ་མེ་འོད་འཕྲོ༔ ཕྲག་དོག་དབང་སྒྱུར་ལས་མཁན་མ༔ བྱང་སྒོའི་དགྲ་བགེགས་མཚམས་ཆོད་ཅིག༔ ཧཱུྃ་བཞིའི་སྔགས་བརྗོད། བཤགས་པ་བྱ་བ་ནི། བླ་མ་རིག་འཛིན་མཁའ་འགྲོའི་ལྷ་ཚོགས་ཐམས་ཅད་བཛྲ་ས་མ་ཡ་ཛཿས་ནམ་མཁའ་གང་བར་སད་པར་མོས་ལ། ཧཱུྃ༔ དུས་གསུམ་བླ་མ་ཡི་དམ་མཁའ་འགྲོའི་ཚོགས༔ དཔང་གྱུར་རྡོ་རྗེ་དམ་ཅན་དགོངས་སུ་གསོལ༔ ཡེ་ཤེས་མཁའ་འགྲོ་ཡབ་ཡུམ་ཆོས་ཀྱི་སྐུ༔ ཡེ་ནས་བདག་དང་དབྱེ་བ་མེད་པ་ལ༔ མ་རིག་དབང་གིས་སྣང་སྟོང་གཉིས་སུ་འཐས༔ གཉིས་འཛིན་ཐེ་ཚོམ་ལོག་ལྟ་ཅི་མཆིས་པ༔ རང་མདངས་རིག་པའི་ཀློང་དུ་མཐོལ་ལོ་བཤགས༔ ཧཱུྃ༔ རྡོ་རྗེ་རིན་ཆེན་པདྨ་ལས་ཀྱི་རིགས༔ ཀེ་སིཾ་སྒོ་མ་དབང་ཕྱུག་ལངྐའི་བདག༔ མ་བདུན་སྲིང་བཞི་བརྟན་མ་བཅུ་གཉིས་སོགས༔ ཀུན་གྱི་ཐུགས་དང་འགལ་བ་ཅི་བགྱིས་པ༔ ཕྱི་ནང་གསང་བའི་མཆོད་པ་དམ་པ་དང༔ ལྟ་སྒོམ་སྤྱོད་པ་དག་པས་ཐུགས་དམ་བསྐང༔ ཉམས་ཆག་བསྐངས་ནས་བདག་གི་ཕྲིན་ལས་མཛོད༔ ཨོཾ་ཤྲཱི་བཛྲ་ཌཱ་ཀི་ནཱི་ས་མ་ཡ༔ མ་ནུ་པཱ་ལཱ་ཡ༔ བཛྲ་ཌཱ་ཀི་ནཱི༔ ཏྭེ་ནོ་པ་ཏིཥྛ༔ དྲྀ་ཌྷོ་མེ་བྷ་ཝ༔ སུ་ཏོཥྱོ་མེ་བྷ་ཝ༔ ཨ་ནུ་རཀྟོ་མེ་བྷ་ཝ༔ སུ་པོཥྱོ་མེ་བྷ་ཝ༔ སརྦ་སིདྡྷི་མྨེ་པྲ་ཡཙྪ༔ སརྦ་ཀརྨ་སུ་ཙ་མེ༔ ཙིཏྟཾ་ཤྲེ་ཡ༔ ཀུ་རུ་ཧཱུྃ༔ ཧ་ཧ་ཧ་ཧ་ཧོ༔ བྷ་ག་ཝཱན༔ བཛྲ་ཌཱ་ཀི་ནཱི་མཱ་མེ་མུཉྩ༔ བཛྲ་ཌཱ་ཀི་ནཱི་བྷ་ཝ༔ མ་ཧཱ་ས་མ་ཡ་སཏྭ་ཨཱཿཧཱུྃ་ཕཊ༔ ཅེས་བརྗོད། བྱིན་དབབ་པ་ནི། །སྤོས་དང་ཌཱ་དྲིལ་སོགས་ཀྱི་སྒྲ་སྦྱར་ལ། ཧཱུྃ་ཨ་ལ་ལ་ཧོ༔ ས་མ་ཡ་ཧོ༔ ས་མ་ཡ་སཏྭཾ༔ ཧཱུྃ༔ ཆོས་ཀྱི་དབྱིངས་ཀྱི་ཕོ་བྲང་དམ་པ་ནས༔ དཔའ་བོ་རྟ་མགྲིན་དངོས་གྲུབ་འབྱུང་བའི་ལྷ༔ རྡོ་རྗེ་ཕག་མོ་མཁའ་འགྲོ་ཀུན་གྱི་གཙོ༔ འཁོར་དུ་མཁའ་འགྲོ་དཔའ་བོ་དཔའ་མོས་བསྐོར༔ ཆོས་ཀྱི་དབྱིངས་ནས་གནས་འདིར་སྤྱན་འདྲེན་གྱིས༔ གསང་བའི་དཀྱིལ་འཁོར་འདི་ལ་བྱིན་ཕོབ་ཅིག༔ རྣལ་འབྱོར་སྒྲུབ་པ་པོ་ལ་དངོས་གྲུབ་སྩོལ༔ ཨོཾ་ཨཱཿཧཱུྃ༔ སིདྡྷི་ས་མ་ཡ༔ ཕེཾ་ཕེཾ་ཧཱུྃ་ཧཱུྃ༔ མཆོད་པ་བྱིན་བརླབ་པ་ནི། རཾ་ཡཾ་ཁཾ༔ ཨོཾ་སྭ་བྷཱ་བ་སོགས་ཀྱིས་བསང་སྦྱང་། ཧཱུྃ༔ འཇིག་རྟེན་དག་པའི་གཞལ་ཡས་འདིར༔ འདོད་པ་ལྔ་ཡི་ཡོན་ཏན་རྣམས༔ དངོས་དང་ཡིད་ཀྱིས་རྣམ་སྤྲུལ་ཏེ༔ ཐམས་ཅད་མཆོད་པར་བྱིན་གྱིས་བརླབ༔ ཨོཾ་ཨཱ་ཧ་ར༔ ཨཱ་ཧ་ར༔ སརྦ་བིདྱཱ་དྷཱ་ར་པཱུ་ཙི་ཏེ༔ ཨོཾ་བཛྲ་དྷཱུ་པེ་ཧཱུྃ༔ བཛྲ་པུཥྤེ་ཏྲཱཾ༔ བཛྲ་ཨཱ་ལོ་ཀེ་ཧྲཱི༔ བཛྲ་གནྡྷེ་ཨཱ༔ བཛྲ་ནཻ་ཝིདྱ་ཨོཾ༔ གཱིརྟི་ཧཱུྃ༔ ཧཱུྃ༔ གཏོར་སྣོད་མཚན་ལྡན་ཀ་པཱ་ལར༔ གཏོར་མ་ཡེ་ཤེས་བདུད་རྩིར་གྱུར༔ ཨོཾ་བ་ལིནྟ༔ ཏེ་ཛོ་བ་ལིནྟ༔ བ་ལ་བ་ཏེ་གུ་ཧྱ་ས་མ་ཡ༔ པཱུ་ཛི་ཏེ་ཧཱུྃ༔ ཧཱུྃ༔ ཐོད་པ་ཁོར་ཡུག་བྷནྡྷ་རུ༔ རཀྟ་ཆོས་ཉིད་མཆོད་པ་བཤམ༔ མ་ཧཱ་རཀྟ་པཱུ་ཛ་ཧཱུྃ༔ ཧཱུྃ༔ མཚན་ལྡན་ཞལ་བུ་ཀ་པཱ་ལར༔ བདུད་རྩི་ཆེན་པོ་མཆོག་སྦྱར་ཏེ༔ གསང་བའི་མཆོད་པ་ཆེན་པོ་བཤམ༔ ཨོཾ་ཨཱཿཧཱུྃ༔ མ་ཧཱ་སརྦ་པཉྩ་ཨ་མྲྀཏ་ཧཱུྃ་ཧྲཱིཿཋ༔ སྔགས་རྣམས་ལན་གསུམ་གསུམ་བརྗོད་པས་བྱིན་བརླབ། བདུད་རྩི་འཐོར་ལ། ཧཱུྃ༔ དམ་རྫས་བདུད་རྩི་ཆེན་པོ་འདིས༔ སྐོང་ནི་མཁའ་འགྲོའི་ཐུགས་དམ་སྐོང༔ མཆོད་ནི་ཡི་དམ་ལྷ་ཚོགས་མཆོད༔ ལྷ་ལ་མཆོད་ན་དངོས་གྲུབ་འབྱུང༔ རྫས་ལ་གཏོར་ན་ཉམས་ཆག་གསོ༔ བགེགས་ལ་ཕོག་ན་རྡུལ་དུ་རློག༔ ཨོཾ་བི་ཤུདྡྷེ་ཨ་མྲྀཏེ་ཧཱུྃ་ཕཊ༔ དྷརྨ་ཨ་མྲྀཏ་ཧཱུྃ་ཕཊ༔ བཛྲ་ཡཀྴ་ཀྲོ་དྷ་ཧཱུྃ་ཕཊ༔ དེ་རྣམས་ཀྱིས་སྔོན་འགྲོའི་ལས་རིམ་གྲུབ་བོ། །གཉིས་པ་དངོས་གཞི་ལས་དམ་ཚིག་གི་འཁོར་ལོ་བསྐྱེད་པ་ནི། ཧཱུྃ༔ སྐྱེ་མེད་རྣམ་དག་ཆོས་ཀྱི་དབྱིངས་ཀྱི་ངང༔ ཨོཾ་མ་ཧཱ་ཤཱུནྱ་ཏཱ་བཛྲ་ས་མཱ་ཏི་ཧཱུྃ༔ ཧཱུྃ༔ རང་སྣང་མ་འགགས་ཀུན་ཁྱབ་ཐུགས་རྗེའི་ངང༔ དྷརྨ་དྷཱ་ཏུ་ས་མཱ་ཏི་ཧཱུྃ༔ ཧཱུྃ༔ སྐྱེ་བའི་ཆོ་འཕྲུལ་ཤར་བའི་ཡི་གེ་ཧྲཱི༔ ཨེ་ཡཾ་རཾ་ར་སུཾ་ཀེཾ༔ གྲུ་གསུམ་མཐིང་ནག་ཀུན་ཏུ་བཟང་མོའི་མཁའ༔ འཐོར་བྱེད་རླུང་ནག་དམ་ཚིག་སྒྲོལ་མའི་མཁའ༔ སྲེག་བྱེད་འབར་བ་གོས་དཀར་མོ་ཡི་མཁའ༔ ཆགས་མེད་རཀྟ་མཱ་མ་ཀཱི་ཡི་མཁའ༔ ཞིང་ཆེན་ས་གཞི་སངས་རྒྱས་སྤྱན་མའི་མཁའ༔ འབྱུང་བ་རིམ་ལྔ་དབང་ཆེན་བརྩེགས་པ་ཡི༔ དུར་ཁྲོད་ཀེང་རུས་རི་རབ་ཆེན་པོའི་སྟེང༔ བྷྲཱུྃ་ལས་མི་ཟད་བྷནྡྷའི་གཞལ་ཡས་ཁང༔ ཆོས་འབྱུང་དམར་ནག་ཟླ་གམ་གསུམ་དང་ལྡན༔ པདྨ་འདབ་བཞི་གྲུ་ཆད་སྒོ་བཞི་པ༔ ཐོད་པ་རྡོ་རྗེའི་རྭ་བ་མེ་རིས་བསྐོར༔ བྷྲཱུྃ་བི་ཤྭ་བི་ཤུདྡྷེ་མཎྜ་ལ༔ ཧཱུྃ༔ དྲེགས་པ་ཕོ་མོ་པདྨ་ཉི་ཟླའི་སྟེང༔ པདྨ་གེ་སར་མདངས་ལྡན་གདན་དུ་བཏིང༔ ཨ་ཏི་ཏི་ར་ནན༔ དི་ཏི་ཏི་ར་ནན༔ མ་སུརྻ་མཎྜ་ལ༔ ཨ་ཙནྡྲ་མཎྜ་ལ༔ པཾ་པདྨ་མཎྜ་ལ༔ ཨོཾ་ཨཱཿཧཱུྃ༔ ཧྲཱིཿམ་ཧ་རི་ནི་ས་ར་ཙ་ཧྲི་ཡ༔ ཧཱུྃ༔ གདན་སྟེང་ཡི་གེ་ཧྲཱིཿམའི་འཕྲོ་འདུ་ལས༔ གྲི་གུག་ཐོད་པ་འོད་དུ་ཞུ་བ་ལས༔ བདག་ཉིད་རྡོ་རྗེ་ཕག་མོ་སྐུ་མདོག་དམར༔ ཞལ་གཅིག་ཕྱག་གཉིས་ཞབས་གཉིས་བརྐྱང་བསྐུམ་མཛད༔ ཁྲོ་ཞལ་དམར་པོ་སྤྱན་གསུམ་མཆེ་བ་གཙིགས༔ དབུ་སྐྲ་སེར་པོ་མེ་ལོང་དྲིལ་བུས་བརྒྱན༔ སྤྱི་གཙུག་ཕག་ཞལ་ནག་མོ་ངུར་སྒྲ་སྒྲོག༔ ཕྱག་གཡས་གྲི་གུག་གཡོན་པས་ཐོད་པ་བསྣམས༔ མཆན་ཁུང་གཡོན་དུ་ཁ་ཊྭཱཾ་ཌཱ་རུ་འཛིན༔ རུས་པའི་རྒྱན་དྲུག་སྐུ་ལ་མཛེས་པར་བརྒྱན༔ མེ་རི་འབར་བའི་ཀློང་ན་འགྱིང་བག་བཞུགས༔ དཔའ་བོ་རྟ་མགྲིན་དམར་པོ་གར་སྟབས་མཛད༔ དབུ་གཙུག་རྟ་མགོ་ལྗང་གུ་རྟ་སྐད་འཚེར༔ ཕྱག་གཡས་གྲི་གུག་གཡོན་པས་ཐོད་པ་བསྣམས༔ དུར་ཁྲོད་ཆས་ཀྱིས་དཔའ་བོའི་སྐུ་ལ་བརྒྱན༔ ཡབ་ཡུམ་གཉིས་མེད་འཁྲིལ་བའི་ངང་ལ་བཞུགས༔ ཧཱུྃ༔ ཡབ་ཡུམ་གཉིས་མེད་ཐུགས་ལས་སྤྲུལ་པའི་སྲས༔ ཕྱོགས་བཞིར་པདྨ་འདབ་བཞིའི་གདན་སྟེང་དུ༔ ཤར་དུ་རྡོ་རྗེ་མཁའ་འགྲོ་ཡབ་ཡུམ་དཀར༔ ལྷོ་རུ་རིན་ཆེན་མཁའ་འགྲོ་ཡབ་ཡུམ་སེར༔ ནུབ་ཏུ་པདྨ་མཁའ་འགྲོ་ཡབ་ཡུམ་དམར༔ བྱང་དུ་ལས་ཀྱི་མཁའ་འགྲོ་ཡབ་ཡུམ་ལྗང༔ ཀུན་ཀྱང་ཞལ་གཅིག་ཕྱག་གཉིས་རྒྱན་དྲུག་གསོལ༔ གཡས་པ་གྲི་གུག་གཡོན་པ་ཐོད་ཁྲག་བསྣམས༔ བརྐྱང་བསྐུམ་རྟོག་མེད་རོ་ཡི་གདན་ལ་བཞུགས༔ སྒོ་བཞིར་ཛཿཧཱུྃ་བཾ་ཧོཿའི་ཡི་གེ་ལས༔ གདོང་མོ་སྒོ་མ་བཞི་ཡིས་བསྲུང་བར་གྱུར༔ དེ་ལྟར་གསལ་བའི་ཐུགས་སྲོག་འོད་ཟེར་གྱིས༔ རང་བཞིན་གནས་ནས་རང་འདྲའི་ཡེ་ཤེས་པ༔ མཁའ་དབྱིངས་གང་བ་སྤྱན་དྲངས་གཉིས་མེད་ཐིམ༔ ཡེ་ཤེས་ཀྱི་འཁོར་ལོ་དགུག་པ་ནི༔ ཧཱུྃ༔ ཆོས་ཉིད་གསལ་མདངས་ཀློང་དཀྱིལ་ནས༔ རིག་འཛིན་བརྒྱུད་པ་གཤེགས་སུ་གསོལ༔ སྐུ་དང་ཞིང་ཁམས་གཞལ་ཡས་ནས༔ ཡི་དམ་ལྷ་ཚོགས་གཤེགས་སུ་གསོལ༔ སྣང་སྟོང་ཐིག་ལེའི་གཞལ་ཡས་ནས༔ ཕག་མོ་ཡབ་ཡུམ་གཤེགས་སུ་གསོལ༔ རྩེ་མོ་རྣམ་བཀོད་བདེ་བའི་ཞིང༔ སུམ་བརྒྱ་དྲུག་ཅུའི་གཞལ་ཡས་ནས༔ རྡོ་རྗེ་མཁའ་འགྲོ་ཡབ་ཡུམ་དང༔ སུམ་བརྒྱ་དྲུག་ཅུ་གཤེགས་སུ་གསོལ༔ མགྲིན་པ་རོ་འདུས་ལོངས་སྤྱོད་ཞིང༔ བཅུ་དྲུག་བཀོད་པའི་གཞལ་ཡས་ནས༔ རིན་ཆེན་མཁའ་འགྲོ་ཡབ་ཡུམ་དང༔ བཅོ་བརྒྱད་མ་ལུས་གཤེགསྎ དྲན་པ་རྣམ་བཀོད་ཆོས་ཉིད་ཞིང༔ སུམ་ཅུ་རྩ་གཉིས་གཞལ་ཡས་ནས༔ སངས་རྒྱས་མཁའ་འགྲོ་ཡབ་ཡུམ་དང༔ སུམ་ཅུ་རྩ་དྲུག་གཤེགསྎ སྐྱེད་བྱེད་དྲུག་ཅུ་སྤྲུལ་པའི་ཞིང༔ དྲུག་ཅུ་རྩ་བཞིའི་གཞལ་ཡས་ནས༔ པདྨ་མཁའ་འགྲོ་ཡབ་ཡུམ་དང༔ དྲུག་ཅུ་རྩ་བཞི་གཤེགསྎ མྱོང་བྱེད་བཀོད་པ་བདེ་བའི་ཞིང༔ ཉི་ཤུ་རྩ་བརྒྱད་གཞལ་ཡས་ནས༔ ལས་ཀྱི་མཁའ་འགྲོ་ཡབ་ཡུམ་དང༔ སུམ་ཅུ་ཕྲག་གཅིག་གཤེགསྎ རྩ་ཁམས་རང་བཞིན་གནས་པ་ཡི༔ བཀོད་པ་ལུས་ཀྱི་གཞལ་ཡས་ནས༔ དཔའ་བོ་མཁའ་འགྲོ་བྱེ་བ་སྟོང༔ མ་ལུས་འཁོར་བཅས་གཤེགས་སུ་གསོལ༔ དེ་དག་ཀུན་གྱི་བཀའ་འཁོར་ན༔ ཕྱོགས་སྐྱོང་ཞིང་སྐྱོང་ཀླུ་ཆེན་བརྒྱད༔ སྟོང་གསུམ་འཇིག་རྟེན་ཁམས་དག་ན༔ གནས་པའི་དམ་ཅན་སྲུང་མ་རྣམས༔ འཁོར་དང་བཅས་པ་གཤེགས་སུ་གསོལ༔ ཨོཾ་ཨཱཿཧཱུྃ་གུ་རུ་དྷེ་བ་ཌཱ་ཀི་ནཱི༔ ཧ་རི་ནི་ས་ར་ཙ་ཧྲི་ཡ༔ ས་མ་ཡ༔ བི་ཤྭ་ལོ་ཀ༔ ཌཱ་ཀི་ནི་ས་མ་ཡ༔ ཛཿཧཱུྃ་བཾ་ཧོ༔ ཕེཾ་ཕེཾ་ཧཱུྃ་ཧཱུྃ་ཕཊ་ཕཊཿཛཿཛ༔ བཞུགས་སུ་གསོལ་བ་ནི། ཧཱུྃ༔ གནས་ལྔ་ཡེ་ཤེས་ལྷུན་གྲུབ་དཀྱིལ་འཁོར་དུ༔ ཐབས་ཤེས་ཉི་ཟླ་པདྨའི་གདན་སྟེང་དུ༔ མཁའ་འགྲོ་རིགས་ལྔ་ཡབ་ཡུམ་འཁོར་དང་བཅས༔ ཐམས་ཅད་དགྱེས་ཤིང་བརྟན་པར་བཞུགས་སུ་གསོལ༔ ས་མ་ཡ་ཏིཥྛ་བཛྲ༔ ཕྱག་འཚལ་བ་ནི། ཧཱུྃ༔ དུས་གསུམ་སྐྱེ་འགག་མེད་པ་ཆོས་ཀྱི་སྐུ༔ བླ་མ་ཆོས་ཀྱི་སྐུ་ལ་ཕྱག་འཚལ་ལོ༔ བདེ་ཆེན་འདུ་འབྲལ་མེད་པ་ཡི་དམ་ལྷ༔ ཞི་ཁྲོ་དཀྱིལ་འཁོར་ལྷ་ལ་ཕྱག་འཚལ་ལོ༔ དམ་ཚིག་དབང་གིས་ལུས་སྲོག་སྐྱེད་པའི་ལྷ༔ མཁའ་འགྲོ་དཔའ་བོ་རྣམས་ལ་ཕྱག་འཚལ་ལོ༔ ཆོས་ཉིད་རྣམ་དག་དཀྱིལ་འཁོར་ཐམས་ཅད་ལ༔ ལུས་ངག་ཡིད་གསུམ་གུས་པས་ཕྱག་འཚལ་ལོ༔ ཨ་ཏི་པཱུ་ཧོ༔ པྲ་ཏི་ཛ་ཧོ༔ དེ་ནས་མཆོད་པ་འབུལ་བ་ལས་ཐོག་མར་ཕྱི་མཆོད་ནི། ཨོཾ་ཨཱཿཧཱུྃ་ཧྲཱི༔ བླ་མ་ཡི་དམ་མཁའ་འགྲོ་ལ༔ ལྷ་རྫས་ཕྱི་མཆོད་འབུལ་བ་ནི༔ མཆོད་ཡོན་མེ་ཏོག་སྤོས་མར་མེ༔ དྲི་ཆབ་ཞལ་ཟས་རོལ་མོ་སོགས༔ མཆོད་པའི་བྱེ་བྲག་ཅི་ཡོད་འབུལ༔ འགྲོ་བའི་དོན་དུ་བཞེས་སུ་གསོལ༔ ཨོཾ་ཨཱ་ཧ་ར་པཱུ་ཙི་ཏེ་ཧཱུྃ༔ ཨོཾ་བཛྲ་དྷཱུ་པེ་ཧཱུྃ༔ ཨོཾ་བཛྲ་པཱུཥྤེ་ཏྲཱཾ༔ ཨོཾ་བཛྲ་ཨཱ་ལོ་ཀེ་ཧྲཱི༔ ཨོཾ་བཛྲ་གནྡྷེ་ཨཱ༔ ཨོཾ་བཛྲ་ནཻ་ཝིདྱ་ཨཱོཾ༔ ཨོཾ་བཛྲ་གཱི་ཏཱི་ཧཱུྃ༔ ནང་མཆོད་ནི། ཨོཾ་ཨཱཿཧཱུྃ༔ བླ་མ་ཡི་དམ་མཁའ་འགྲོ་ལ༔ ནང་གི་མཆོད་པ་འབུལ་བ་ནི༔ དབང་ལྔ་ཚིལ་གསུར་ཞུན་ཆེན་མེ༔ དྲི་ཆེན་དྲི་ཆུ་ཐོད་ལྔའི་སྒྲ༔ བྱང་སེམས་དཀར་དམར་བདེ་བས་མཆོད༔ དུག་ལྔ་ཡེ་ཤེས་ལྔ་རུ་མཆོད༔ དུག་གསུམ་སྐུ་གསུང་ཐུགས་སུ་མཆོད༔ སྣང་སྲིད་ཕྱག་རྒྱ་བཞི་རུ་མཆོད༔ འགྲོ་བའི་དོན་དུ་བཞེས་སུ་གསོལ༔ མ་ཧཱ་སརྦ་པཱུ་ཛ་ཁཱ་ཧི༔ གསང་མཆོད་ནི། ཨོཾ་ཨཱཿཧཱུྃ་ཧྲཱི༔ བླ་མ་ཡི་དམ་མཁའ་འགྲོ་ལ༔ གཉིས་མེད་གསང་མཆོད་འབུལ་བ་ནི༔ བདེ་སྟོང་གསལ་སྟོང་རིག་པ་སྟོང༔ སྣང་བ་ཡེ་ཤེས་ཀློང་དུ་ཐིམ༔ ཛྙཱ་ན་པཱུ་ཛ་ཧཱུྃ༔ བདུད་རྩི་སྨན་མཆོད་ནི། ཨོཾ་ཨཱཿཧཱུྃ་ཧྲཱི༔ བླ་མ་ཡི་དམ་མཁའ་འགྲོ་ལ༔ བདུད་རྩིའི་མཆོད་པ་འབུལ་བ་ནི༔ རྩ་བརྒྱད་སྟོང་ལ་སྦྱར་བའི་སྨན༔ དུག་ལྔ་སེལ་བའི་བདུད་རྩི་འདི༔ བླ་མ་ཡི་དམ་དཔའ་བོ་དང༔ མཁའ་འགྲོ་ཆོས་སྐྱོང་ཐམས་ཅད་ལ༔ རྣམ་དག་བདུད་རྩིའི་མཉེས་མཆོད་འབུལ༔ ཐུགས་རྗེས་བརྩེར་དགོངས་དངོས་གྲུབ་སྩོལ༔ ཨོཾ་ན་མཿསརྦ་ཏ་ཐཱ་ག་ཏ་མ་ཧཱ་པཉྩ་ཨ་མྲྀཏ་ཁ་རཾ་ཁཱ་ཧི༔ སྐབས་འདིར་སྤྲོ་ན་བརྒྱུད་པའི་མཚན་དོན་སྦྱར། གཏོར་མ་འབུལ་བ་ནི། ཨོཾ་ཨཱཿཧཱུྃ་ཧྲཱི༔ བླ་མ་ཡི་དམ་མཁའ་འགྲོ་ལ༔ གཏོར་མའི་མཆོད་པ་འབུལ་བ་ནི༔ ཞལ་ཟས་སྣ་ཚོགས་གཏོར་ཆེན་ལ༔ ཤ་ལྔ་བདུད་རྩི་ལྔ་ཡིས་བརྒྱན༔ དྲི་མཆོག་རོ་བརྒྱ་ལྡན་པ་ཡི༔ བ་ལིན་རྒྱན་གྱི་གཏོར་མ་འབུལ༔ འགྲོ་བའི་དོན་དུ་བཞེས་སུ་གསོལ༔ མ་ཧཱ་བ་ལིནྟ་ཁཱ་ཧི༔ དེ་ནས་བསྟོད་པ་བྱ་བ་ནི། ཧཱུྃ༔ མ་སྐྱེས་རྣམ་དག་ཆོས་ཀྱི་དབྱིངས་ཉིད་ལས༔ སྐྱེ་བའི་ཆོ་འཕྲུལ་འབར་བའི་སྐུར་སྟོན་ཅིང༔ འགྲོ་དོན་མཛད་པའི་ཡེ་ཤེས་མཁའ་འགྲོ་མ༔ མཐོང་དང་དྲན་པ་ཙམ་གྱིས་ཡེ་ཤེས་སྐྱེད༔ ཡོན་ཏན་བྱེ་བས་བརྒྱན་པའི་སྐུ་མངའ་མ༔ ཡེ་ཤེས་མཁའ་འགྲོ་མ་ལ་ཕྱག་འཚལ་བསྟོད༔ ཧཱུྃ༔ བདེ་གཤེགས་རིགས་ཀྱི་མཁའ་འགྲོ་མ༔ ནམ་མཁའ་ལྟ་བུར་འདུས་མ་བྱས༔ སྐྱེ་བ་མེད་པའི་སྐུ་ལ་བསྟོད༔ རྡོ་རྗེ་དབྱིངས་ཀྱི་མཁའ་འགྲོ་མ༔ སྐྱེ་འཆི་མེད་པ་རྡོ་རྗེའི་སྐུ༔ འགྱུར་བ་མེད་པའི་སྐུ་ལ་བསྟོད༔ རིན་ཆེན་རིགས་ཀྱི་མཁའ་འགྲོ་མ༔ མི་ཟད་པ་ཡི་གཏེར་དང་ལྡན༔ ཡིད་བཞིན་ནོར་བུ་ཁྱོད་ལ་བསྟོད༔ པདྨ་རིགས་ཀྱི་མཁའ་འགྲོ་མ༔ ཆགས་པའི་སྐྱོན་བྲལ་དབང་གི་སྐུ༔ དྲི་མེད་ཡེ་ཤེས་ཁྱོད་ལ་བསྟོད༔ ལས་ཀྱི་རིགས་ཀྱི་མཁའ་འགྲོ་མ༔ ཕྲིན་ལས་རྣམ་བཞི་ལྷུན་གྱིས་གྲུབ༔ བདག་གཞན་དོན་རྫོགས་ཁྱོད་ལ་བསྟོད༔ དམ་ཚིག་སྲུང་བའི་མཁའ་འགྲོ་མ༔ ཆོས་མཛད་བསྟན་པ་སྐྱོང་བར་མཛད༔ ཐོགས་མེད་རྫུ་འཕྲུལ་ལྡན་ལ་བསྟོད༔ སྣ་ཚོགས་གྲུབ་པའི་མཁའ་འགྲོ་མ༔ གང་འཚམ་ཕྲིན་ལས་གྲུབ་པར་མཛད༔ འགྲོ་དོན་མཛད་ལ་ཕྱག་འཚལ་བསྟོད༔ ཤ་ཟ་རིགས་ཀྱི་མཁའ་འགྲོ་མ༔ མི་བསྲུན་དྲག་མོའི་ཆ་ལུགས་ཅན༔ དམ་ཉམས་སྲོག་གཅོད་ཁྱོད་ལ་བསྟོད༔ ལུས་ངག་ཡིད་གསུམ་བྱིན་གྱིས་རློབས༔ མཆོག་དང་ཐུན་མོང་དངོས་གྲུབ་སྩོལ༔ རྐྱེན་དང་བར་ཆད་ཕྱིར་ལ་ཟློག༔ དགྲ་བགེགས་མ་ལུས་ཞི་བར་མཛོད༔ དེ་ནས་ཛཔ྄་བཟླ་བ་ནི། སྤྱི་དང་ཁྱད་པར་གྱི་བཟླས་དམིགས་གསལ་བཏབ་ལ། ཌཱ་ཀིའི་སྔགས་ཀྱི་ལྡེའུ་མིག་ལྟར་ན། ཨོཾ་ཨཱཿཧཱུྃ༔ ཧྲཱིཿམ་ཧ་རི་ནི་ས་ར་ཙ་ཧྲི་ཡ་ཧཱུྃ་ཛ༔ ཞེས་དང་མངོན་རྟོགས་ལྟར་ན། ཧ་རི་ནི་ས་ར་ཙ་ཧྲི་ཡ་ཙིཏྟ་ཧྲིཾ་ཧྲིཾ་ཛཿཛ༔ ཞེས་བཟླ་བར་གསུངས་སོ། །བཟླས་པ་གྲུབ་ནས་སྟོང་ཚིགས་འབུལ། དེ་རྣམས་ཀྱིས་དངོས་གཞིའི་ལས་རིམ་གྲུབ་བོ། །གསུམ་པ་རྗེས་ཀྱི་ཆོ་ག་ལ། ཚོགས་མཆོད་འབུལ་བའི་ཐོག་མར་བྱིན་རླབས་ནི། ཧཱུྃ༔ རྡོ་རྗེ་ལྟ་བུའི་ཡེ་ཤེས་ཀྱིས༔ ཆོས་རྣམས་སྒྱུ་མར་རིག་པའི་ཕྱིར༔ དངོས་དང་དངོས་འཛིན་བག་ཆགས་ཀུན༔ ཡི་གེ་རཾ་ཡཾ་ཁཾ་གསུམ་གྱིས༔ བསྲེགས་ཤིང་བཀྲུས་ཏེ་གཏོར་བར་བྱ༔ དག་པར་མ་གྱུར་གང་ཡང་མེད༔ རཾ་ཡཾ་ཁཾ་སྭཱ་ཧཱ༔ ཨོཾ་ཨཱཿཧཱུྃ་ཧྲཱིཿཏྲཱཾ༔ ཡི་གེ་རྣམ་ལྔའི་རང་བཞིན་ལས༔ ཞལ་ཟས་དངོས་པོ་ཡི་གེ་ལྔ༔ ཡི་གེ་སྒྲ་དང་བཅས་པ་ཡིས༔ ཚོགས་ཀྱང་འོད་དུ་ལྟེམ་གྱིས་གང༔ འོད་ཕུང་འབར་བའི་བྱིན་རླབས་ཀྱིས༔ རྒྱལ་བའི་ཐུགས་དམ་བསྐང་གྱུར་ཅིག༔ ཚོགས་ཞིང་སྤྱན་དྲང་ནི། ཧཱུྃ༔ ཆོས་ཀྱི་དབྱིངས་ཀྱི་ཕོ་བྲང་དང༔ དུར་ཁྲོད་ཆེན་པོའི་གནས་བརྒྱད་ནས༔ ཡེ་ཤེས་མཁའ་འགྲོ་རིགས་ལྔའི་ཚོགས༔ སྐུ་མདོག་བཀྲག་མདངས་མཛེས་པའི་ཚུལ༔ ཕྱག་གཡས་ཟངས་གྲི་རྣོན་པོ་འཕྱར༔ གཡོན་པ་ཐོད་ཁྲག་ཞལ་དུ་གསོལ༔ དབུ་ལ་རིན་ཆེན་རྒྱན་གྱིས་བརྒྱན༔ རིན་ཆེན་ཐོར་ཅོག་ལྡེམས་སེ་ལྡེམ༔ དར་གྱི་ཅོད་པན་པུ་རུ་རུ༔ དངུལ་གྱི་རྣ་ཆ་ཁྱི་ལི་ལི༔ གསེར་གྱི་གདུ་བུ་སི་ལི་ལི༔ ཌཱ་རུའི་སྒྲ་སྐད་ཁྲ་ལ་ལ༔ གླུ་ལེན་གར་བྱེད་ཁྱུགས་སེ་ཁྱུག༔ གདུགས་དང་རྒྱལ་མཚན་ཐིབས་སེ་ཐིབ༔ བྱིན་གྱིས་བརླབ་ཕྱིར་གཤེགས་སུ་གསོལ༔ ཧྲཱིཿམ་ཧ་རི་ནི་ས༔ ར་ཙ་ཧྲི་ཡ༔ ཛཿཧཱུྃ་བཾ་ཧོ༔ ས་མ་ཡ་ཛ༔ ཚོགས་ཀྱི་ཆ་དང་པོས་མཆོད་པ་ནི། ཧཱུྃ༔ དུས་གསུམ་བདེ་གཤེགས་ཡི་དམ་ལྷ༔ རྡོ་རྗེ་ཕག་མོ་ཡུམ་དང་བཅས༔ མཁའ་འགྲོ་དཔའ་བོ་སྡེ་ལྔའི་ཚོགས༔ ཚོགས་ཀྱི་མཆོད་པ་བཞེས་སུ་གསོལ༔ དངོས་གྲུབ་ཆེན་པོ་བདག་ལ་སྩོལ༔ དམ་ཚིག་དབང་གི་མཁའ་འགྲོ་དང༔ ཤ་ཟ་ལས་ཀྱི་མཁའ་འགྲོ་དང༔ ཆོས་སྐྱོང་ཕོ་རྒྱུད་མོ་རྒྱུད་རྣམས༔ ཚོགས་ཀྱི་མཆོད་པ་བཞེས་སུ་གསོལ༔ བདག་གི་ཕྲིན་ལས་འགྲུབ་པར་མཛོད༔ ཨོཾ་ཨཱཿཧཱུྃ་ཧྲཱི༔ ཧ་རི་ནི་ས༔ ག་ཎ་ཙཀྲ་པཱུ་ཛ་ཁཱ་ཧི༔ མ་ཧཱ་ཙིཏྟ་ཁཱ་ཧི༔ མ་ཧཱ་རཀྟ་ཁཱ་ཧི༔ མ་ཧཱ་བ་སུ་ཏ་ཁཱ་ཧི༔ མ་ཧཱ་གོ་རོ་ཙ་ན་ཁཱ་ཧི༔ མ་ཧཱ་པཉྩ་ཨ་མྲྀཏ་ཁཱ་ཧི༔ བར་པས་སྐོང་ཞིང་བཤགས་པ་ནི། ཧཱུྃ༔ ཕྱོགས་རིས་མེད་པའི་ལྟ་བ་དང༔ ཐེ་ཚོམ་མེད་པའི་སྤྱོད་པ་དང༔ ཡེངས་པ་མེད་པའི་ཏིང་འཛིན་དང༔ ལྷག་ཆད་མེད་པའི་ཆོ་ག་ཡིས༔ རྒྱལ་བ་རྒྱ་མཚོའི་ཐུགས་དམ་བསྐང༔ སྙན་པའི་གླུ་དང་བདེ་བའི་གར༔ ཚུལ་བཞིན་མ་ནོར་བསྒྲུབས་པ་ཡིས༔ དམ་ཚིག་དབང་གི་མཁའ་འགྲོ་བསྐང༔ ཚོགས་དང་གཏོར་མ་བདུད་རྩི་དང༔ རཀྟ་ཛ་གད་དཔའ་བོ་དང༔ མཐུན་པའི་དམ་རྫས་ཐམས་ཅད་ཀྱིས༔ རིག་འཛིན་རྣམ་བཞིའི་ཐུགས་དམ་བསྐང༔ ཡི་དམ་ལྷ་ཡི་ཐུགས་དམ་བསྐང༔ མཁའ་འགྲོ་རིགས་ལྔའི་ཐུགས་དམ་བསྐང༔ ཧཱུྃ༔ བདག་ཅག་མ་རིག་ལུས་དང་ངག་སེམས་ཀྱིས༔ བག་མེད་ཚུལ་གྱིས་དམ་ལས་འགལ་གྱུར་ཏེ༔ བླ་མ་རིག་འཛིན་ཡི་དམ་ལྷ་ཚོགས་དང༔ མཁའ་འགྲོ་སྡེ་ལྔའི་ཐུགས་དང་ཅི་འགལ་བ༔ ཐུགས་རྗེ་མངའ་བ་ཁྱེད་ལ་བཟོད་པར་གསོལ༔ ཅེས་དང་དྷཱ་ཀིའི་ཡིག་བརྒྱ་བརྗོད། ཐ་མ་བསྒྲལ་བསྟབ་ནི། བདེན་བརྗོད་ཀྱིས་འགུགས་པའི་གཤམ་དུ། དགྲ་བགེགས་བྱད་མ་ནྲྀ་ཏྲི་ཨངྐུ་ཤ་ཛ༔ བཛྲ་པཱ་ཤ་ཧཱུྃ༔ བཛྲ་སྥོ་ཊ་བཾ༔ བཛྲ་གྷཱཎྜེ་ཧོ༔ ཞེས་འགུགས་འཆིང་སྡོམ་མྱོས་བྱ། ཧྲཱིཿམ་ཧ་རི་ནི་ས༔ ར་ཙ་ཧྲི་ཡ༔ བཛྲ་ཀཱི་ལ་ཡ་ཧཱུྃ་ཕཊ༔ ཧཱུྃ༔ ང་ནི་རྟ་མགྲིན་ཡབ་ཡུམ་ལ༔ འཁོར་དུ་མཁའ་འགྲོ་འབུམ་གྱིས་བསྐོར༔ ཀུན་ཀྱང་མི་བཟད་འཇིགས་པའི་གཟུགས༔ དམར་ནག་མེ་ཡི་མཚོན་ཆ་འཕྲོ༔ སྟོད་ནི་ཞལ་གཅིག་ཕྱག་གཉིས་པ༔ གནམ་ལྕགས་ངར་མའི་ཕུར་པ་འདྲིལ༔ སྨད་ནི་ཡེ་ཤེས་ཕུར་པའི་དབལ༔ ནམ་མཁའི་མཐོང་ནས་འདྲིལ་ཞིང་འདེབས༔ གདབ་ན་ལྷ་ཡང་བརླག་པར་འགྱུར༔ ཧཱུྃ་ཧཱུྃ་ཕཊ་ཕཊ་ཧྲཱི༔ ཧཱུྃ༔ ང་ནི་དཔལ་ཆེན་ཁྲོ་བོའི་རྒྱལ༔ ཡབ་ཡུམ་འཁོར་དང་བཅས་པ་རྣམས༔ ལས་ཀྱི་ཕུར་པ་འདྲིལ་ཞིང་འདེབས༔ དྲག་པོའི་ཕྲིན་ལས་དུས་ལ་བབ༔ དགྲ་བགེགས་ནྲྀ་ཏྲི་མཱ་ར་ཡ་རྦད༔ ཨ་མུ་ཀ་ཨུ་ཙ་ཏ་ཕཊ༔ བྷྱོ༔ གདུག་པ་སྒྲོལ་བའི་མཁའ་འགྲོ་མ༔ དཔའ་བོའི་ཚོགས་དང་བཅས་པ་རྣམས༔ དགྲ་བགེགས་ཤ་ནི་རི་ལྟར་སྤུངས༔ དགྲ་བགེགས་ཁྲག་ནི་མེ་རེ་རེ༔ དགྲ་བགེགས་རུས་པ་ཁྲོ་ལོ་ལོ༔ དུག་གསུམ་མཆོད་པ་འབུལ་བའི་ཕྱིར༔ རྟ་མགྲིན་ཡབ་ཡུམ་ཞལ་ཕྱེས་ཤིག༔ མཁའ་འགྲོ་སྡེ་ལྔ་ཞལ་ཕྱེས་ཤིག༔ དཔའ་བོ་སྡེ་ལྔ་ཞལ་ཕྱེས་ཤིག༔ འཁོར་གྱི་ལྷ་ཚོགས་ཞལ་ཕྱེས་ཤིག༔ ཆོས་སྐྱོང་སྲུང་མ་ཞལ་ཕྱེས་ཤིག༔ བསྒྲལ་པའི་མཆོད་པ་འདི་བཞེས་ཤིག༔ སྐུ་གསུང་ཐུགས་ཀྱི་དངོས་གྲུབ་སྩོལ༔ རྐྱེན་དང་བར་ཆད་ཟློག་ཏུ་གསོལ༔ ནྲྀ་ཏྲི་རུ་ཏྲ་མཱ་ར་ཡ་རྦད༔ མ་ཧཱ་མཱཾ་ས་རཀྟ༔ ཙིཏྟ་བ་སུ་ཏ༔ གོ་རོ་ཙ་ན༔ ཀིཾ་ནི་རི་ཏི་ཁཱ་ཧི༔ མ་ཧཱ་པཉྩ་ཨ་མྲྀཏ་ཁཱ་ཧི༔ ཞེས་བསྟབ། དེ་ནས་བརྡའི་འབུལ་ལེན་བཅས། ཚོགས་ལ་རོལ་ཞིང་ནང་གི་སྦྱིན་སྲེག་བྱ། ཕུད་ལྷག་སྨན་རག་གིས་བྲན་ལ་མཁའ་འགྲོ་བསྐུལ་པ་མདོར་བསྡུས་པ་ནི། ཧཱུྃ༔ མཁའ་དབྱིངས་བདེ་བ་ཆེན་པོ་ནས༔ ཡེ་ཤེས་མཁའ་འགྲོ་བྱེ་བ་འབུམ༔ རྡོ་རྗེ་མཁའ་འགྲོ་བདུད་འདུལ་མ༔ རིན་ཆེན་མཁའ་འགྲོ་སིདྡྷི་མ༔ པདྨ་མཁའ་འགྲོ་བདེ་ཆེན་མ༔ ལས་ཀྱི་མཁའ་འགྲོ་ཕྲིན་ལས་བདག༔ ཀུན་ཀྱང་ཆ་ལུགས་འདི་འདྲ་ཞེས༔ སྐུ་མདོག་གཅིག་ཏུ་མ་ངེས་ཏེ༔ དཀར་སེར་དམར་ལྗང་མཐིང་དང་སྨུག༔ སྔོ་སྐྱ་ཐལ་མདོག་ཁྲོ་བོའི་མདོག༔ ཕྱག་མཚན་གཅིག་ཏུ་མ་ངེས་ཏེ༔ གྲི་གུག་ཁ་ཊྭཱཾ་ཐོད་པ་དང༔ རྔེའུ་ཆུང་རྡེག་འཇོམས་མཚོན་ཆ་བསྣམས༔ རོལ་མོའི་རྒྱན་ཆ་སྣ་ཚོགས་ཐོགས༔ བདུད་རྩི་མཆོད་པ་རོལ་ཅིང་སྟོབ༔ དུར་ཁྲོད་རྒྱན་ལ་མཛེས་པའི་གཟུགས༔ རྐེད་བཅིང་དྲིལ་བུ་གཡེར་ཁས་བརྒྱན༔ དར་དཔྱང་རུས་པའི་རྒྱན་དྲུག་གསོལ༔ སྙན་པའི་སྒྲ་སྒྲོག་སི་ལི་ལི༔ དབུ་རྒྱན་དར་གྱི་ཅོད་པན་ཅན༔ རླུང་གིས་བསྐྱོད་ཅིང་པུ་རུ་རུ༔ རྐང་པ་རྡོ་རྗེའི་སྒེག་འགྲོས་ཅན༔ མཁའ་ལ་ཐོགས་མེད་བུན་ནུ་ནུ༔ ལག་པ་གསེར་གྱི་གདུ་བུ་ཅན༔ སྣ་ཚོགས་གར་བྱེད་ཁྱུགས་སེ་ཁྱུག༔ ཕྲིན་ལས་གཅིག་ཏུ་མ་ངེས་ཏེ༔ སྣ་ཚོགས་ཕྲིན་ལས་དོན་མཛད་མ༔ རྒྱན་གྱི་གཏོར་མ་འདི་བཞེས་ལ༔ འདོད་པའི་ཕྲིན་ལས་མྱུར་དུ་སྒྲུབས༔ ཞེས་བརྗོད་ལ་ཕུད་ནམ་མཁར་འཐོར། དམེ་ལྷག །པཉྩ་ཨ་མྲྀཏ་ཧཱུྃ་ཧ་ཧོཿཧྲཱིཿ ལྷག་མའི་དམ་ཚིག་འདོད་ཡོན་གྱི་ཕུང་པོ་ཟད་མི་ཤེས་པས་ནམ་མཁའ་གང་བར་གྱུར། ཅེས་བྱིན་བརླབ། ཨེ་ཨཱ་རལླི་ཧྲིཾ་ཧྲིཾ་ཛ༔ བྷྱོ༔ ལས་ཀྱི་མཁའ་འགྲོ་མི་བསྲུན་མ༔ འཇིག་རྟེན་མཁའ་འགྲོ་རྫུ་འཕྲུལ་ཅན༔ ཤ་ཟ་མཁའ་འགྲོ་ཡང་སྤྲུལ་ཚོགས༔ གཞན་ཡང་མཁའ་འགྲོ་ཕོ་ཉ་རྣམས༔ ལས་ལ་མྱུར་མགྱོགས་བསྟན་པ་སྲུང༔ དཀྱིལ་འཁོར་ཐ་མར་བསྐོར་ཅིང་ཉུལ༔ ལས་བྱེད་མི་སྡུག་འཁོར་དང་བཅས༔ དམ་ཚིག་ཅན་གྱི་ལས་མཁན་མ༔ དམ་ཉམས་རུ་ཏྲའི་སྲོག་གཅོད་མ༔ ལྷག་མའི་གཏོར་མ་འདི་བཞེས་ལ༔ དགྲ་བགེགས་ཞིང་བཅུ་བསྒྲལ་དུ་གསོལ༔ དྲག་པོའི་ལས་མཛོད་བསྟན་པ་སྲུངས༔ ཁྱོད་ཀྱི་ཐུགས་དམ་དུས་ལ་བབ༔ བཅོལ་པའི་ཕྲིན་ལས་གྲུབ་པར་མཛོད༔ ཅེས་ལྷག་མ་ཕྱི་རོལ་ཏུ་དོར། གཏོར་སྐྱོང་། བྷྱོ༔ དཔལ་ཆེན་ཡབ་ཡུམ་བཀའ་ཉན་མ༔ རྡོ་རྗེ་རིགས་ཀྱི་མཁའ་འགྲོ་བདུན༔ དམ་རྫས་གཏོར་མ་འདི་བཞེས་ལ༔ ཞི་བའི་ཕྲིན་ལས་གྲུབ་པར་མཛོད༔ ཧཱུྃ༔ རིན་ཆེན་རིགས་ཀྱི་མཁའ་འགྲོ་བདུན༔ དམ་རྫས་གཏོར་མ་འདི་བཞེས་ལ༔ རྒྱས་པའི་ཕྲིན་ལས་གྲུབ་པར་མཛོད༔ ཧཱུྃ༔ པདྨ་རིགས་ཀྱི་མཁའ་འགྲོ་བདུན༔ དམ་རྫས་གཏོར་མ་འདི་བཞེས་ལ༔ དབང་གི་ཕྲིན་ལས་གྲུབ་པར་མཛོད༔ ཧཱུྃ༔ ལས་ཀྱི་རིགས་ཀྱི་མཁའ་འགྲོ་བདུན༔ དམ་རྫས་གཏོར་མ་འདི་བཞེས་ལ༔ དྲག་པོའི་ཕྲིན་ལས་གྲུབ་པར་མཛོད༔ བྷྱོ༔ དཔལ་ཆེན་ཡབ་ཡུམ་བཀའ་ཉན་ཚོགས༔ དབང་ཕྱུག་ཉི་ཤུ་རྩ་བརྒྱད་དང༔ མཁའ་འགྲོ་སུམ་ཅུ་རྩ་གཉིས་དང༔ སྐྱེས་བུ་གིང་ཆེན་བཅོ་བརྒྱད་དང༔ ལངྐ་དུར་ཁྲོད་བདག་པོ་དང༔ མ་བདུན་སྲིང་བཞི་འབར་མ་བརྒྱད༔ ཕོ་ཉ་དྲུག་ཅུ་རྩ་བཞི་ཡིས༔ སློབ་དཔོན་པདྨ་འབྱུང་གནས་དང༔ བཤེས་གཉེན་རླངས་ཀྱི་དཔལ་བརྩེགས་ཀྱིས༔ སྤྱན་སྔར་ཁས་བླངས་དམ་བཅས་བཞིན༔ བཀའ་ཡི་གཏོར་མ་འདི་བཞེས་ལ༔ ཞི་རྒྱས་དབང་དྲག་ཕྲིན་ལས་སྒྲུབས༔ དགུག་དང་བསྐྲད་དང་གཟིར་བ་དང༔ མནན་དང་བསྲེག་པ་ལ་སོགས་པའི༔ བཅོལ་པའི་ཕྲིན་ལས་འགྲུབ་པར་མཛོད༔ ཅེས་གཏོར་མ་འབུལ། བྲོ་བརྡུང་བ་ནི། གཏོར་གཞོང་སྦུབས་པའི་འོག་ཏུ་དམ་སྲི་བཀུག་ལ། ཧཱུྃ༔ བདག་ཉིད་པདྨ་ཧེ་རུ་ཀ༔ རིགས་བཞི་ཁྲག་འཐུང་ཡབ་ཡུམ་བསྐོར༔ ཞབས་ཀྱི་བྲོ་རྡུང་དུག་ལྔ་འཇོམས༔ རོལ་པའི་རྟ་བྲོ་ཆེམས་སེ་ཆེམ༔ དུག་ལྔ་འཇོམས་པའི་བྲོ་ཆེན་འདི༔ འབྱུང་པོའི་ཚོགས་ལ་ད་རྡུངས་ཤིག༔ འཁོར་བའི་གཅོང་ནད་བཟློག་པར་མཛོད༔ མནན་ནོ་རི་རབ་རྨིང་འོག་མནན༔ བསྟན་བཤིགས་དགྲ་བགེགས་ཐལ་བར་རློགས༔ ཨོཾ་ལཾ་སཏྭམྦྷ་ཡ་ནན༔ སྐབས་འདིར་གཞུང་འདིའི་དགོངས་པ་མིན་ཀྱང་སྤྱི་འགྲེ་ལྟར་མཆོད་བསྟོད་མདོར་བསྡུས་བྱས་ཀྱང་ཆོག་ལ། མ་རྙེད་ཡོངས་སུ་མ་ཚང་སོགས་ཀྱིས་བཟོད་པར་གསོལ་ལ་ཡིག་བརྒྱ་བརྗོད། རྟེན་ཡོད་ན་ཡེ་ཤེས་པ་བརྟན་བཞུགས་བྱ། ཨ༔ སྐྱེ་བ་མེད་ལ་འགག་པ་མེད༔ དུས་གསུམ་འཕོ་འགྱུར་མེད་པ་ལ༔ ཡིད་དམིགས་རླུང་གསུམ་འོད་གསལ་དུ༔ འདུ་འབྲལ་མེད་པར་ཐིམ་ཞིང་གསལ༔ ཀུན་ཀྱང་གཉིས་མེད་བཛྲ་མུ༔ ཞེས་པས་བདག་བསྐྱེད་འོད་གསལ་དུ་བསྡུས་ལ་སླར་སྣང་གྲགས་རྟོག་གསུམ་འཁོར་ལོ་གསུམ་གྱི་རོལ་པར་ལྡང་། བསྔོ་བ་ནི། ཧཱུྃ༔ དམིགས་མེད་ཆོ་འཕྲུལ་སྒྱུ་མའི་གར༔ དགེ་ཚོགས་མ་འགགས་མེ་ལོང་གཟུགས༔ འཛིན་མེད་ཆོས་དབྱིངས་དྭངས་པའི་སར༔ འཁོར་གསུམ་དམིགས་གཏད་བྲལ་བར་བསྔོ༔ སྨོན་ལམ་ནི། ཧཱུྃ་ཨཱཿཨོཾ༔ སྐྱེ་བ་མེད་པས་ཅིར་ཡང་སྣང༔ འགག་པ་མེད་པའི་ཡེ་ཤེས་ཀྱིས༔ གནས་མེད་འགྲོ་བའི་དོན་བྱས་ནས༔ དམིགས་མེད་རྫོགས་སངས་རྒྱས་གྱུར་ཅིག༔ ཤིས་བརྗོད་ནི། ཨོཾ་ཨཱཿཧཱུྃ༔ ངོ་བོ་རང་བཞིན་ཐུགས་རྗེ་མངོན་དུ་གྱུར༔ ཆོས་དབྱིངས་རྣམ་དག་ཀློང་ལ་མངའ་བརྙེས་པའི༔ སངས་རྒྱས་ཆོས་སྐུའི་བཀྲ་ཤིས་གང་ལགས་པ༔ བཀྲ་ཤིས་དམ་པ་དེས་ཀྱང་བདེ་ལེགས་ཤོག༔ ཕྲིན་ལས་བཞི་མཛད་གར་བསྒྱུར་སྒེག་པ་མོ༔ ཡེ་ཤེས་རྣམ་ལྔ་གསལ་བའི་མཁའ་འགྲོ་མ༔ རིགས་ལྔ་དྷཱ་ཀིའི་བཀྲ་ཤིས་གང་ལགས་པ༔ མཆོག་གི་དངོས་གྲུབ་ཕུན་སུམ་ཚོགས་པའི་དཔལ༔ བཀྲ་ཤིས་དམ་པ་དེས་ཀྱང་བདེ་ལེགས་ཤོག༔ སྣ་ཚོགས་མཁའ་འགྲོ་དུར་ཁྲོད་བརྒྱད་ཀྱི་བདག༔ ཚོགས་བརྒྱད་དབང་བསྒྱུར་འཇིག་རྟེན་མཁའ་འགྲོ་མ༔ བཀའ་སྲུང་རྣམས་ཀྱི་བཀྲ་ཤིས་གང་ལགས་པ༔ ཐུན་མོང་དངོས་གྲུབ་ཕུན་སུམ་ཚོགས་པའི་དཔལ༔ བཀྲ་ཤིས་དམ་པ་དེས་ཀྱང་བདེ་ལེགས་ཤོག༔ ཅེས་བརྗོད་ཅིང་རོལ་མོ་བསྒྲག །མེ་ཏོག་འཐོར་རོ། །ཀུན་བཟང་དགོངས་པ་ཟང་ཐལ་གྱི་ཆོས་སྡེ་ལས་བྱོན་པའི་ཕག་མོའི་ལས་བྱང་ལ་ཨ་རྡོ་དཀོན་མཆོག་རྒྱལ་མཚན་གྱིས་ལྷན་ཐབས་སུ་སྦྱར་བ་དང་། ཕྱིས་སུ་རིག་འཛིན་པདྨ་བཤེས་གཉེན་གྱིས་ཆོག་ཁྲིགས་རྒྱས་པའི་ལུགས་སུ་སྦྱར་བ་སོགས་མཆིས་ཀྱང་དཀྱུས་སུ་ཁྱེར་མི་བདེ་བ་དང་། ཁྱད་པར་ཕག་མོ་ཟབ་རྒྱའི་དབང་སྒྲུབ་སྐབས་སུ་དེ་དང་འབྲེལ་བའི་ཕྲིན་ལས་ཤིག་ཉེ་བར་མཁོ་བས་གཏེར་གཞུང་ལས་བཏུས་ཤིང་ཁ་སྐོང་འོས་རིགས་ཀྱང་རིས་མཐུན་ནས་བླངས་ཏེ་བསྡེབས་པ་ལ་འགལ་བ་གང་མཆིས་ཡེ་ཤེས་མཁའ་འགྲོ་སྡེ་ལྔའི་སྤྱན་སྔར་མཐོལ་ཞིང་བཤགས་སོ། །རྩ་བའི་ཆོ་ག་རྒྱས་པ་ལ། །ལྷན་ཐབས་རྒྱས་ན་ཉམས་ལེན་དཀའ། །བློ་དམན་བློ་ལ་འཇེབས་པའི་ཕྱིར། །ཉུང་ངུར་བསྡུས་ཀྱང་ས་བཅད་ཚང་། །བདེ་ཆེན་དགྱེས་པའི་ཞལ་རས་མངོན་སུམ་མཐོང་། །གསུང་གི་བདུད་རྩིས་དབུགས་དབྱུང་བསྩལ་ནས་ཀྱང་། །མཁའ་ལ་སྤྱོད་པའི་གྲོང་ཁྱེར་ཉམས་དགའ་བར། །རྡོ་རྗེ་བཙུན་མོ་ཉིད་དང་འབྲལ་མེད་ཤོག །ཅེས་བདག་ཉིད་ཀྱི་འདོད་པ་འཇོ་བའི་ཆ་རྐྱེན་དུ་རྒྱལ་དབང་པདྨའི་སྔགས་རིག་འཛིན་པ་པདྨ་གར་གྱི་དབང་ཕྱུག་ཕྲིན་ལས་འགྲོ་འདུལ་རྩལ་གྱིས་རྫོང་གསར་བཀྲ་ཤིས་ལྷ་རྩེའི་ཆོས་གྲྭར་བསྡེབས་པ་དགེ་ལེགས་འཕེལ།། །།\nRetrieved from "http://rtz.tsadra.org/index.php?title=Terdzo-CI-010&oldid=123732"


ཁ་བརྡ། | བཀའ་བློན་ཁྲི་བ་ཨེ། རྩིས་རྒྱོབས།\n༡༽བོད་མི་མང་སྤྱི་འཐུས་ཚོགས་གཙོ་སྤན་པ་ཚེ་རིང་། ༢༽སྐུ་སྒེར་དྲུང་ཆེ་རྔ་བ་ཚེ་རྒྱམ། ༣༽བཀའ་ཟུར་བཀྲས་མཐོང་བསྟན་འཛིན་རྣམ་རྒྱལ། ༤༽དམིགས་བསལ་སྐུ་ཚབ་རྒྱ་རི་བློ་གྲོས་རྒྱལ་མཚན། ༥༽སྐྱབས་རྗེ་ཨ་ཀྱཱ་བློ་བཟང་ཐུབ་བསྟན་འཇིགས་མེད་རྒྱ་མཚོ། ༦༽བཀའ་བློན་བསྟན་པ་ཚེ་རིང་། ༧༽མཁས་དབང་བློ་བཟང་སེང་གེ། ༨༽བཀའ་བློན་ཐུབ་བསྟན་ལུང་རིགས། ༩༽བཀའ་བློན་ཁྲི་ཟུར་རྒྱལ་ལོ་དོན་གྲུབ། ༡༠༽བཀའ་ཟུར་ཀིརྟི་རིན་པོ་ཆེ། ༡༡༽བཀའ་ཟུར་རྗེ་བཙུན་པདྨ། ༡༢༽བཀའ་བློན་འབྲོང་ཆུང་དངོས་གྲུབ། ༡༣༽སྤྱི་ཟུར་ཧོར་གཙང་འཇིགས་མེད།\n2010 Mar 29, in གསར་འགྱུར། |\n“ བཀའ་བློན་ཁྲི་བ་ཨེ། རྩིས་རྒྱོབས། ”སྐོར་ལ་མཆན་ 43 འདུག\n#2 ཤེས་རབ་སེང་གེ ་ལགས་ཀྱིས་སྤེལ་དོན།:\nཨ་ཙི། ད་ནི་དངོས་གནས་བཀའ་བློན་ཁྲི་པའི་འོས་གཞི་ཟེར་བ་འདི་ལ་མི་ཞིག་གི་མིང་འདོན་རྒྱུ་རག་དུས་འགྲིག་གི་ཡོད་ས་རེད། འདི་ལྟར་རྩེད་མོ་རྩེ་སྤྱད་བྱས་ཡོང་དུས་སེམས་པ་ཡང་སྐྱོ་གི་འདུག སེམས་ཤུགས་ཀྱང་ཆག་གི་འདུག\nཧོར་གཙང་འཇིགས་མེད་ཀྱང་བོད་པའི་ཤེས་ཡོན་ཆེ་ལ་སྤོབས་པ་མཐོ་བ་ཞིག་ཡིན་ཡང་། སྐད་ཡིག་གཞན་གྱིས་མི་འདང་བས་བཀའ་བློན་ཁྲི་པ་རྡ་ག་པ་ག་པ། ལས་ཁུངས་མཐོ་ཤོས་ཤིག་གི་དྲུང་ཡིག་པ་ཡང་ཉན་རྒྱུ་མ་རེད། དེས་ན་གོང་གི་མི་དེ་དག་འོས་གཞིར་འདོན་མཁན་རྣམས་ནི་ཕལ་ཆེར་ཚ་འཁྲུལ་ལ་སོང་ཡོད་པའམ། ཡང་ན་རིག་ཚོ་མ་ཟིན་པའི་སྐབས་ཤིག་ཏུ་གཏན་འབེབས་བྱས་པ་ཡིན་ས་རེད།\n#3 མིའུ་ཕྲུག ་ལགས་ཀྱིས་སྤེལ་དོན།:\nMarch 29th, 2010 at 11:54 pm\nད་དུང་ཁ་ཤས་ལྷག་འདུག་པའ་ངས་བགྲང་ཆོག མཁས་དབང་བླ་བྲང་སྐལ་བཟང་། སྤྱི་འཐུས་སྒྲོལ་མ་མཚོ་མོ། མཛེས་མ་ཚེ་རིང་སྐྱིད། གྲགས་ཅན་བསྟན་འཛིན་མགོན་པོ་ལ་སོགས་པའོ\n#4 ལྷ་ནོར། ་ལགས་ཀྱིས་སྤེལ་དོན།:\nང་ཚོ་ཚང་མས་བགྲོ་གླེང་དང་བསམ་ཚུལ་བརྗེས་རེས་ལས་གོ་རྟོགས་གཏོང་བ་མ་གཏོགས། དོན་མེད་གཞན་ལ་འཕྱ་མོད་ཀྱི་ཚིག་དང་། དམའ་འབེབས་བྱེད་པ་ནི་ཤེས་ཡོན་པའམ་སྤྱི་ཚོགས་ཁུར་དུ་ལེན་མཁན་ཞིག་གི་སྐད་ཆ་ཁྱོན་ནས་མིན། འདིའི་ཕྱོགས་ལ་རང་ཉིད་ཀྱི་ཁུར་ལེན་དགོས་པ་འདུག\n#5 གངས་བུ། ་ལགས་ཀྱིས་སྤེལ་དོན།:\nMarch 30th, 2010 at 6:02 am\n༄༎ དྲ་གྲོགས་ཚོའི་ངེས་པར་བགྲོ་གླེང་བྱེད་དུ་གང་ཟག་སྒེར་དེ་ཡག་པོ་རེད་མ་རེད་ཟེར་ནས་མང་པོ་བཤད་པ་ཡིས་ཕན་འབྲས་གང་ཡང་མི་ཐོན། དུས་བབ་ཟིན་བྲིས་ནང་དུ་མང་པོ་ཞིག་བཤད་འདུག་དེ་དག་ཡག་པོ་ཞིག་མ་མཐོང་། གང་ཟག་དེའི་ལོ་རྒྱུས་དང་དེ་ཡི་རྒྱབ་མདུན་དང་དེ་སྔོན་ལས་ཀ་དང་སློབ་སྦྱོང་འཇོན་སྟང་སོགས་ཀྱི་ཐོག་ལ་བགྲོ་གླེང་གནང་ན་འོས་ཤིང་འཚམས་པ་ཞིག་རེད་སྙམ། གསང་བ་ཆེན་མོ་སྐོར་ལ་མང་པོ་ཞིག་བཤད་འདུག་དེ་ཚོ་ཡག་པོ་མ་རེད་་གསང་བ་ཆེན་མོ་ནི་མི་ཚེ་ཧྲིལ་པོ་བོད་བསྟན་པ་ཆབ་སྲིད་ཀྱི་གྱི་ཐོག་ལ་སྐུ་ཚེ་བཏང་པ་རེད། ཉེས་སྟོང་བཅུ་གཅིག་གི་བཀའ་ཁྲི་མི་འོས་གང་ཡིན་ཟེར་ན་ རྒྱལ་ལོ་ནི་ལོ་ན་ཆེ་ལ་ད་ལྟ་ཕར་ཚུར་ཕེབས་དུས་ཡང་དཀའ་ངལ་ཡོད་ལ་སྐུ་ཁམས་བདེ་པོ་མེད། ཁྲི་ཟུར་བཀྲས་མཐོང་བསྟན་འཛིན་རྣམ་རྒྱལ་ནི་བཀའ་བློན་ཁྲི་པ་བྱེད་བཞིན་པའི་སྐབས་ཁོང་གི་འཇོན་གྱི་མི་འདུག་ཞེས་དགོངས་པ་ཞུས་པ་རེད་བཀའ་ཁྲི་མ་འཇོན་པ་ཞིག་ཡང་བསྐྱར་བཀོད་ན་ག་འདྲ་འདུག་ དེ་བཞིན་བཀའ་ཟུར་ཀརྟི་རིན་པོ་ཆེ་ཆོས་དོན་བཀའ་བློན་གནང་བཞིན་པའི་སྐབས་སུ་དགོངས་པ་ཞུས་པ་རེད་ གཙོ་བོ་དྲ་གྲོགས་ཚོའི་བགྲོ་གླེང་གནང་རོགས་གནང་། དེ་བཞིན་དམིགས་བསལ་སྐུ་ཚབ་བཀའ་ཟུར་རྒྱལ་རི་ནི་བཀའ་བློན་ལོ་མང་རིང་གནང་ཚར་བ་རེད་འཇོན་ཐང་སྟོན་ཚར་བ་རེད་་ད་ལྟ་དམིགས་བསལ་གང་ཡང་སྟོན་རྒྱུ་མེད་པ་རེད། ངའི་སེམས་ནང་དུ་དེ་སྔོན་བཀའ་བློན་བྱས་མ་མྱོང་མཁན་ལོ་ན་བཞི་བཅུ་ནས་ལྔ་བར་གྱི་ཤེས་འཇོན་གཉིས་ལྡན་གྱི་མི་སྣ་ཞིག་ངེས་པར་དགོས་ཀྱི་འདུག་བསམས། གོང་གི་མི་སྣ་དེ་ཚོ་ནང་ནས་ངའི་བཀའ་ཁྲིར་འོས་མི་གཉིས་འདུག་མི་དེ་གཉིས་ནི་ཤེས་འཇོན་གཉིས་ལྡན་ཅན་ཞིག་རེད་འདུག\n1་ མཁས་དབང་བློ་བཟང་སེངྒེ་ དང་ སྐུ་སྒེར་དྲུང་ཆེ་ རྔ་བ་ཚེ་རྒྱམ་གཉིས་ངའི་བཀའ་ཁྲིར་འོས་ཤོས་ཡིན།་ ཁོང་གཉིས་ཀྱི་ལོ་རྒྱུས་དང་ཤེས་ཡོན་ལ་གཟིགས་པར་འཚལ་ལོ། བཀྲིས་ལེགས་རྗེས་སུ་མཇལ་ཡོང་།\n#6 chime in italy ་ལགས་ཀྱིས་སྤེལ་དོན།:\nMarch 30th, 2010 at 6:44 am\ndear all tibetan\nwe must want to know our enemy. the bias is our bad enemy . we must give up .\nwe have no country. we love our fatherland tibet.\n#7 chime in italy ་ལགས་ཀྱིས་སྤེལ་དོན།:\nMarch 30th, 2010 at 6:48 am\nwe must want to know our bad enemy. the bias is our bad enemy .we must give up .\n#8 གཞིས་ལུས་བོད་པ། ་ལགས་ཀྱིས་སྤེལ་དོན།:\nMarch 30th, 2010 at 7:37 am\nལ་ལ་ཞིག་ལོ་ན་མཐོ་འདུག ལ་ལ་ཞིག་ལ་ཤེས་ཡོན་གྱིས་འདང་གི་མི་འདུག ལ་ལ་ཞིག་ཕྱོགས་ཞེན་གྱིས་ཁེངས་འདུག ལ་ལ་ཞིག་ལ་རྒྱུས་མངའ་ཅུང་ཟད་ཀྱང་མེད། དེས་ན་གསུམ་ཙམ་མ་གཏོགས་འདེམ་གྱི་མིན། གསུམ་པོ་དེའི་མིང་འདིར་གནས་སྐབས་སུ་མི་འགོད།\n#9 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nད་ཁྱེད་རྣམ་པ་ མི་མང་མདུན་གྱི་སྡིངས་ཆ་སྟེང་ཐོན་ནས་ནས་སོ་སོའི་སྲིད་བྱུས་ག་རེ་ཡིན་དང་། འཇོན་ཐང་ག་རེ་ཡོད། མ་འོངས་འཆར་གཞི་ག་རེ་ཡིན་སོགས་གསུངས་གནང་དང་།\nབཀའ་བློན་ཁྲི་བ་བྱེད་ཉན་མིན་ཟེར་མཁན་ལ་འོས་ཤོག་གཡུག་ན། ལྟ་ལྟའི་བཀའ་བློན་ལས་ཁུངས་ནང་བཞིན་ག་དུས་ཡིན་ན རང་ཉིད་ཀྱི་མཚན་གནས་སྲུང་སྐྱོབ་དང་རང་ཉིད་དག་སེལ་རྐྱང་བྱས་ནས་ཉི་མ་སྐྱེལ་གི་རེད་ད།\nཁྲིམས་རྩོད་བློ་བཟང་སེང་གེ་ནས་དབུ་འཁྲིད་དེ་མི་མང་གི་སྡིངས་ཆ་སྟེང་ཕེབས་ནས། ཆབ་སྲིད་ཀྱི་ལྟ་བ་ག་རེ་ཡིན་དང་། མ་འོངས་བོད་དོན་ཕྱག་ལས་ག་འདྲ་སེ་གནང་གི་ཡིན་པ་སོགས་མི་མང་དང་མཉམ་བཤད་སྦྱང་བྱེད་རོགས་གནང་ཞེས་ང་རང་ནས་འབོད་སྐུལ་ཞུས་པ་ཡིན།\n#10 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nMarch 30th, 2010 at 7:51 am\n#11 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nMarch 30th, 2010 at 8:16 am\nཁ་ཤས་ཀྱི་སྐད་ཡིག་གཞན་མ་ཤེས་ན་བཀའ་བློན་མི་ཡོང་ཟེར། གསུང་སྟངས་དེ་ནོར་བ་རེད། འཛམ་གླིང་གི་དབུ་ཁྲིད་མང་པོ་ཞིག་ནས་ལོ་ཙྭ་བ་བེད་སྤྱོད་གནང་གི་ཡོད་རེད།\n#12 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nMarch 30th, 2010 at 8:19 am\nཁ་ཤས་ཀྱིས། སྐད་ཡིག་གཞན་མི་ཤེས་མཁན་ནས་བཀའ་བློན་ཁྲི་བ་ཡོང་གི་མ་རེད་ཟེར་བ་ནོར་འཁྲུལ་རེད། འཛམ་གླིང་གི་དབུ་ཁྲིད་མང་པོ་ཞིག་ནས་ལོ་ཙྰ་བ་བེད་སྤྱོད་གཏོང་གི་ཡོད་པ་མ་རེད་དམ།\n#13 རིག་འབྱུང་དོན་གྲུབ་བཀྲ་ཤིས། ་ལགས་ཀྱིས་སྤེལ་དོན།:\n#14 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\n#15 ཙན་དན་ལོ་མ། ་ལགས་ཀྱིས་སྤེལ་དོན།:\nMarch 30th, 2010 at 8:53 am\nམི་གཞན་པ་དེ་ཚོ་དུས་རྒྱུན་མཐོང་མཐོང་དང་ཉན་ཉན་པ་རེད། བཀའ་ཁྲིར་སླེབས་ནས་དམིགས་བསལརེ་བ་དང་འགྱུར་བ་གསར་བ་ཅི་ཡང་འབྱུང་གི་མ་རེད། ཐང་ཆི་རྙིང་བ་ཞིག་མུ་མཐུད་ནས་འགྲམ་པའི་ནང་ལྡད་ཀྱིན་པ་དང་གཅིག་པ་རེད་བསམ། དེ་ལས་བློ་བཟང་སེང་གེ་ཟེར་བ་འདི་མདུན་དུ་ཐོན་མི་མང་ལ་སྦྱང་བཤད་ཅིག་གནང་ན་ཁོང་ལ་རེ་བ་ག་ཚོད་བརྒྱག་ཆོག་མིན་རྒྱུས་ལོན་ཐུབ། དེ་མིན་སྔོན་མ་སློབ་སྦྱོང་བྱེད་སྐབས་ཀྱི་ལག་ཁྱེར་ལ་ལྟོས་ནས་བཀའ་ཁྲིར་འདམ་ན་འགྲིག་གི་ཡོད་འགྲོ་དྲན། ཁོང་ལ་མིང་དང་ལག་ཁྱེར་ཆེན་པོ་ཞིག་ཐོབ་ཡོད་པ་གོ་བ་ལས་དོན་གྱིས་མི་གང་འདྲ་ཡིན་མིན་རྒྱུས་མེད་པས་ཇི་ལྟར་འདམ་ཐུབ་བམ། ཁོང་གིས་མི་མང་དང་མཉམ་དང་སྦྱང་བཤད་ཀྱི་གོ་སྐབས་གནང་རྒྱུ་གལ་ཆེན་པོ་འདུག གཞན་པ་དེ་ག་རེ་བཤད་རྒྱུ་ཡོད་མེད་ང་ཚོས་ཤེས་ཤེས་པ་རེད། རྒྱ་རི་ལྟ་བུར་མཚོན་ངེས་པར་བོད་ལ་ས་གནས་རང་སྐྱོང་ལས་རག་ཐབས་མེད་པ་དང་། དེ་ལས་ལྷག་ཅིག་ཡོད་ན་འཆར་གཞི་ད་ལྟ་རང་ཁྱེར་ཤོག་ཟེར་རྒྱུ་ལས་ཡོད་པ་མ་རེད།\n#16 འབྲོང་བུ་ཟླ་བ་ཚེ་རིང། ་ལགས་ཀྱིས་སྤེལ་དོན།:\nMarch 30th, 2010 at 10:09 am\nང་ཚོས་འོས་གཞི་སྐོར་ལ་བགྲོ་གླེང་བྱ་དགོས་པ་རེད་ལ། འོས་བསྡུའི་སྐོར་ལ་ཡང་བགྲོ་གླེང་བྱ་དགོས་པ་རེད། དངོས་ཡོད་ཀྱི་གནས་ཚུལ་ཞིག་ལ་སྐབས་སྔོན་མའི་བཀའ་ཁྲིའི་འོས་འདེམས་ཀྱི་སྐབས་སུ་བོད་མི་ཕལ་ཆེ་བས་ཆ་ཤས་ལེན་ཐུབ་མེད་ལ། ལྷག་པར་དུ་སློབ་ཆེན་སློབ་མ་ཚོས་ཆ་ཤས་ཁྱོན་ནས་ལེན་ཐུབ་ཡོད་པ་མ་རེད། ང་རང་སློབ་ཆེན་སློབ་མ་ཞིག་ཡིན་པའི་ཆ་ནས་འདིའི་ཐད་ལ་ཡར་རྒྱས་རྣམ་པ་ཞིག་མངོན་ཕྱིར་མདུན་བསྐྱོད་རེ་བྱེད་ཐུབ་ན་བསམ་ཡོད། ཁྱེད་ཚོར་ཐབས་ཤེས་རེ་ཡོད་ན་གསུང་རོགས་གནང།\n#17 ཝཱ་ར་ཎཱ་སི། ་ལགས་ཀྱིས་སྤེལ་དོན།:\nམདོ་སྨད་ཀྱི་ཚོགས་འདུ་ལྷན་འཛོམས་ཀྱིས་བཀའ་ཁྲིའི་འོས་གཞི་འདོན་གནང་མཛད་པ་ནི་བསྔགས་འོས་ཀྱི་གནས་སུ་མཆིས། རང་རང་སོ་སོའི་མཐོང་ཕྱོགས་ཀྱིས་གང་ཟག་ཆེ་གེ་མོ་ཞིག་འཇོན་ཐང་ཡོད་པ་དང༌། ལྷག་བསམ་ཡོད་པ་སོགས་ཀྱི་བསམ་ཚུལ་ཡོད་དུ་རུང་བ་ཞིག་ཡིན།\nང་རང་གི་ངོས་ནས་ཞུས་ན། བློ་བཟང་སེང་གེ་ལགས་ཀྱི་ཕ་མའི་རྒྱབ་ལྗོངས་ནས་བརྩིས་པའི་ཁོང་སྒེར་གྱིས་ཕྱག་ལས་གནང་ཕྱོགས་དང་། ཤེས་ཡོན་སོགས་ཀྱི་ཐད་ལ་དངོས་ནས་ཡིད་སྨོན་སྐྱེ་འོས་པ་ཞིག་འདུག\nའོན་ཀྱང་ཁོང་བཀའ་ཁྲིར་གདམས་རྒྱུའི་ཐད་ལ་ཁོ་བོའི་སེམས་གཏིང་ནས་བློ་བདེ་མོ་ཞིག་ཁྱོན་ནས་མི་འདུག གང་ལགས་ཟེར་ན། ཁོང་གི་ཆབ་སྲིད་ཀྱི་བསམ་བློ་གཏོང་སྟངས་དང༌། འཛིན་སྐྱོང་གི་ཕྱག་ལས་གནང་སྟངས། དེ་བཞིན་འཛིན་སྐྱོང་དང་ཆབ་སྲིད་ཉམས་མྱོང་མེད་པས་གང་འདྲ་གནང་ཡོང་བསམ་གྱིན་འདུག\n#18 གླང་དར་མ། ་ལགས་ཀྱིས་སྤེལ་དོན།:\nMarch 30th, 2010 at 12:53 pm\nལྦཱ་ར་ནཱ་སི་ལ་དེ་འདྲ་ཀྱང་བསམ་ན་གང་ཡང་ཡོང་གི་མ་རེད་གོ་སྐབས་སྤྲོད་དགོས་པ་རེད་ཉམ་མྱོང་མེད་ཀྱང་ལྷག་བསམ་དང་སེམས་ཤུགས་ཤེས་ཡོན་བཅས་ཡོད་ན་འགྲིག་གི་རེད་གོ་སྐབས་མ་སྤྲད་པ་ཡིན་ན་མི་རབས་རྒན་པ་ཚོ་རྫོགས་ན་ང་ཚོར་བསམ་མ་ཐུབ་པའི་དཀའ་ངལ་ཡོང་གི་རེད། ད་ལྟ་བཀའ་འདྲི་ཞུ་ས་ཡོད་ལ་ལམ་སྟོན་གནང་མཁན་གང་མང་ཞིག་ཡོད་པས་ཐུགས་ཕྲལ་མི་དགོས་ལོ་། ཐུགས་ཆུང་ཆུང་ཐུགས་གཡེང་མི་གནང་ཞིག་། རྡོ་དོག་དོག་ལྷག་པས་ཁྱེར་དོག་མེད་\n#19 ཀུན་དགའ་ ་ལགས་ཀྱིས་སྤེལ་དོན།:\nMarch 30th, 2010 at 4:00 pm\n#20 གངས་བུ། ་ལགས་ཀྱིས་སྤེལ་དོན།:\nMarch 31st, 2010 at 12:18 am\n༄། ང་ཚོའི་ངེས་པར་དུ་འོས་གཞི་ཐོག་ལ་བསམ་བློ་གཏང་དགོས་ཀྱི་ཡོད་ མདོ་སྨད་ནས་འོས་གཞི་སྟོན་པ་དེ་ཡག་པོ་རེད་སྟེ་ དེ་སྔོན་བཀའ་བློན་དང་བཀའ་ཁྲི་བྱས་མྱོང་མཁན་གྱི་ཟུར་པ་མང་པོ་ཞིག་འདུག་དེ་ཚོ་ལ་གུས་པས་མུས་མཐུད་མེད། ངའི་དུས་རྒྱུན་སེམས་པའི་ནང་དུ་ད་ལྟ་རྒན་རབས་ཚོ་དང་བཀའ་ཟུར་རྒན་པ་དང་སྤྱི་ཟུར་རྒན་པ་ཚོ་བཞུགས་ཚེ་ང་ཚོའི་ཤེས་ཡོན་ཡོད་མཁན་དང་བོད་མི་རིགས་ལ་ཤ་ཚ་ཡོད་མཁན་ན་གཞོན་ཞིག་ངེས་པར་གདམས་དགོས་ཀྱི་ཡོད་་གང་ཡང་ཟེར་ན། མི་རབས་འཕུར་འགྱུར་འགྲོ་ཡི་ཡོད་པ་འདི་ནི་འཇིག་རྟེན་ཆོས་ཉིད་ཡིན་་དེར་རྟེན་མི་རབས་རྒན་པའི་མི་རབས་རྗེས་མ་རྩིས་སྤྲོད་གནང་དགོས་ཀྱི་ཡོད།\nགོང་དུ་ངས་ལོ་གཞོན་ཞེས་པ་དེ་ལོ་བཞི་བཅུ་ནས་ལྔ་བཅུ་ང་ལྔ་བར་གྱི་མི་རབས་ཟེར་གྱི་ཡོད། ་གོང་དུ་ ཝྭ་ར་ན་སི་ལགས་ཀྱི་་ བློ་བཟང་སེངྒེ་ལགས་ལ་ཉམས་མྱོང་དང་ཆབ་སྲིད་ཀྱི་ལངས་ཕྱོགས་སོགས་ཀྱི་ཐོག་སེམས་འཁྲེལ་ཡོད་ཞེས་གསུང་འདུག་པར་ཁྱེད་ལ་ཐུགས་ཁག་མེད། དེ་དག་གི་ཐོག་སེམས་འཁྲེལ་མ་གནང་ཞེས་ཞུ་ཡི་ཡོད་ཁྱེད་ཀྱི་མཁྱེན་གསལ་རེད་ཁོང་གི་ལོ་རྒྱུས་ལ་གཟིགས་གནང་ན་ཉམས་མྱོང་དང་ཤེས་ཡོན་དེ་བཞིན་ཁོང་གི་དཔྱད་རྩོམ་དག་ལྟས་པ་ཡིན་རོམ་ཙམ་ཤེས་གསལ་རེད་ལགས། ངའི་བཀའ་ཁྲིར་འོས་ཤོས་སེངྒེ་ཡིན།\n#21 སྤྲིན་དཀར་པོ་ནས། ་ལགས་ཀྱིས་སྤེལ་དོན།:\nMarch 31st, 2010 at 12:53 am\nགཅིག ཚང་མའི་མཁྱེན་གསལ་ལྟར་ཉིས་སྟོང་བཅུ་གཅིག་ལོའི་བཀའ་བློན་ཁྲི་བ་འདེམས་ཕྱོགས་ཐད་ལ་དམིགས་བསལ་གྱིས་བོད་མི་ཡོད་དོ་ཅོག་གི་སེམས་བསམ་པའི་སྟེང་ནས་ཐུགས་བསམ་བཞེས་དགོས་བ་ཤིན་ཏུ་གལ། གང་ཡིན་ཞེ་ན། སྐབས་འདིར་བོད་ཀྱི་རང་དབང་འཐབ་རྩོད་འདི་སྙེག་ཕྲ་བའི་དུས་ལ་སླེབས་འདུག་སྙམ། ང་ཚོ་ཚང་མའི་གུ་རེ་དང་རྩེདམོ་ཡང་ན་ཁ་རྩོད་དང་ཚིག་རྩོད་ཁོ་ན་མ་ཡིན་པར་ཁ་ཞེ་གཉིས་མེད་ཀྱིས་ཚིག་དོན་གནད་ལ་འཁེལ་བའི་བགྲོ་གླེང་བྱ་རྒྱུ་ང་ཚོའི་ཕྲག་ལ་བབས་པའི་འགན་འཁྲི་ལྕི་མོ་ཞིག་རེད་སྙམ། གཉིས། མདོ་སྨད་ཚོགས་ཆེན་སྟེང་བཀའ་ཁྲིའི་འོས་འདེམས་ཐད་མཚན་བྱང་འགའ་བཏོན་གནང་ཡོད་པ་འདི་ལ་ངེད་ཀྱིས་རྨོངས་འཆར་ཙམ་བྱས་ན། ཁོང་ཚོས་འདས་བའི་ལོ་རྒྱུས་དང་རྒྱབ་ལྗོངས་ལ་ཕྱི་མིག་བལྟ་དགོས་བ་དང་ཡང་ན་ཤེས་འཇོན་གཉིས་ལྡན་གྱིས་རང་རྐྱ་འཕར་བ་ཡིན་མིན། བཅོས་མ་ཡིན་པའི་བོད་མི་རིགས་ལ་ཤ་ཞེན་དང་ལ་རྒྱ་ཡོད་མེད་ཕྱོགས་གང་ཅིའི་ཐད་ནས་ང་ཚོའི་བསམ་གཞིགས་འཕར་མ་གནང་རྒྱུ་གལ་སྙམ། གསུམ། ང་ཚོའི་ཁ་ཚ་དགོས་གཏུགས་ཀྱི་འཚོལ་དགོས་བའི་བཀའ་ཁྲིའི་འོས་འགན་ནི་བོད་གཞིས་བྱེས་གཉིས་ཀྱིས་བདེ་སྡུག་ཐད་རྒྱལ་སྤྱིའི་སྡིངས་ཆའི་སྟེང་དུ་བཤད་ཕོད་པ་དང་སྒྲུབ་ཕོད་པ་ཡིན་དགོས་བ་དང། ད་ལྟའི་གནས་བབས་ལ་གཞིགས་ནས་འཆར་གཞི་ཡོད་པས་སྒོ་ནས་བོད་ཕྱི་ནང་གཉིས་ཀྱི་འདོད་བློ་བསྐོངས་ཐུབ་མཁན། དམིགས་བསལ་གྱིས་བོད་ནང་གི་གཞོན་སྐྱེས་མི་ཉུང་བ་ཞིག་གིས་སྲོག་འབེན་ལ་བཞག་ནས་བོད་མི་རིགས་ཀྱི་ལས་དབང་ལ་གཞི་བཅོལ་ནས་སྲོག་ཕར་ངོས་བྱེད་བཞིན་ཡོད་པའི་ཁོང་ཚོའི་བདེ་སྡུག་ལ་གདོང་ལེན་བྱེད་ཐུབ་མཁན་དང། འདོད་བློ་ཚིམ་ཐུབ་མཁན། ང་ཚོ་ལ་རེ་བ་དང་ཡིད་ཆེས་ཀྱིས་ཁེངས་བའི་ཁོང་ཚོས་རེ་བ་ཆུད་ཟོས་སུ་མི་གཏོང་མཁན། གོང་ས༧མཆོག་གི་བཀའ་དགོངས་བཞིན་མ་འོངས་འབྱུང་འགྱུར་གྱིས་ལམ་ལ་ཤར་བསྐྱོད་ཐུབ་མཁན་ཞིག་དགོས་གལ་སྙམ།\n#22 སྤྲིན་དཀར་པོ ་ལགས་ཀྱིས་སྤེལ་དོན།:\nMarch 31st, 2010 at 12:59 am\n#23 ཁ་རུ་ཁ་ཐུག ་ལགས་ཀྱིས་སྤེལ་དོན།:\nངའི་སེམས་ནང་གི་བཀའ་ཁྲི་ནི་བློ་བཟང་སེང་གེ་རང་ཡིན། ངས་ད་ལྟ་བར་དུ་བསམ་བློ་མང་པོ་བཏང་བ་ཡིན། བློ་བཟང་སེང་གེ་ལས་ལེགས་པ་ཞིག་མཐོང་མ་སོང་། གྲོགས་པོ་ཁ་ཤས་ཀྱིས་བློ་བཟང་སེང་གེ་ལ་ཉམས་མྱོང་མེད་རབས་དང་། བཙན་བྱོལ་ནང་གི་གནས་སྟངས་ལ་རྒྱུས་མངའ་མེད་རབས་བཤད་ཀྱི་འདུག དེ་དག་བདེན་པ་རྩ་བ་ནས་མ་རེད། བློ་བཟང་སེང་གེ་རྒྱ་གར་ནང་དུ་སློབ་སྦྱོང་བྱས་ནས་ཡོང་བ་ཞིག་རེད། རྒྱ་གར་ནང་གི་བོད་མིའི་འགྲོ་སྟངས་ལ་རྒྱུས་མངའ་ག་ཚད་འདུག་བློ་བཟང་སེང་གེས་བྲིས་པའི་《བཀའ་ཁྲིའི་འོས་གཞིའི་བསྒྱུར་བཅོས་》སྐོར་རྩོམ་ཡིག་དེ་མཐོང་མ་བྱུང་ངམ། ང་ཚོ་རྒྱ་གར་ལ་ཡོད་པ་ཚོ་ལས་ལྷག་པ་ཤེས་ཀྱི་འདུག མ་ཟད་བཀའ་བློན་ཁྲི་པ་ནི་སྤྱིའི་ཆབ་སྲིད་ཀྱི་འཛིན་སྐྱོང་གི་འགན་བཞེས་མཁན་ཞིག་ཡིན་པ་ལས། ཟ་ཁང་ནང་གི་དཔེ་ཤག་ལེན་མཁན་Manager མ་རེད་མོད་ཅེས་དེའི་སྐོར་ལ་ཡང་བློ་བཟང་སེང་གེ་རང་གིས་བཤད་པ་གོ་ཐོས་བྱུང་། ཉམས་མྱོང་གིས་མ་འདང་ནས་ལྷག་བསྡད་པ་ཞིག་ངས་མཐོང་གི་མི་འདུག གང་ཡིན་ཟེར་ན། དོན་དག་ཆེན་པོ་དེ་འདྲ་༧གོང་ས་མཆོག་ཞལ་བཞུགས་ཡོད་པས། དེ་དང་བཀའ་མོལ་གནང་ཆོག་གི་རེད། དེ་ལ་སེམས་ཁྲལ་རྩ་བ་ནས་དགོས་ཀྱི་མ་རེད། ངས་ཀྱང་སྔོན་མ་བློ་བཟང་སེང་གེ་བཀའ་ཁྲིར་འོས་རབས་བཤད་སྐབས་བློ་ལ་མི་ཤོང་བ་ལྟ་བུ་ཆགས་མྱོང་། གོང་དུ་བཤད་པ་བཞིན་འཛིན་སྐྱོང་གི་ཉམས་མྱོང་ཡོད་མ་རེད་བསམ་བྱུང་། འོན་ཀྱང་རྗེས་སུ་རིམ་པ་བཞིན་བསམ་བློ་བཏང་བ་དང་། བློ་བཟང་སེང་གེའི་སྐོར་རྒྱུས་ལོན་བྱེད་ཡོང་དུས་དེ་འདྲ་རེད་མི་འདུག\n#24 གངས་བུ། ་ལགས་ཀྱིས་སྤེལ་དོན།:\nApril 1st, 2010 at 4:38 am\n༄༎ གོང་དུ་དྲ་གྲོགས་ཁ་རུ་ཁ་ཐུག་གིས་གསུང་པ་ལྟར་ ད་ལྟའི་ཆར་ཙན་བྱོལ་ནང་དུ་ཉེས་སྟོང་གཅིག་གི་བཀའ་ཁྲིར་ མཁས་དབང་བློ་བཟང་སེངྒེ་ལས་ལྷག་གཅིག་མི་འདུག ཤེས་ཡོན་དང་ཁོང་གི་ལོ་རྒྱུས་སོགས་ལ་གཟིགས་པར་ཤོག\n#25 གཞིས་ལུས་བོད་པ། ་ལགས་ཀྱིས་སྤེལ་དོན།:\nApril 1st, 2010 at 4:46 am\nApril 1st, 2010 at 7:21 am\nང་ཚོེའི་ངེས་པར་དུ་བཀའ་བློན་ཁྲིའི་ལས་དོན་ག་འདི་རེ་དངོས་སུ་བྱེད་དགོས་པ་དང་མི་དགོས་པ་སོགས་ཀྱི་ཐོག་བགྲོ་གླེང་བྱེད་ན། དེ་བཞིན་རྒྱ་བོད་གཉིས་ད་ལྟའི་གནས་སྟངས་སོགས་ཀྱི་ཐོག་ལ་ཁྲིའི་ལས་དོན་ཇི་འདྲ་ཞིག་གཏོང་དགོས་མིན་སོགས་ཀྱི་ཐོག་བཤད་གང་འདྲ་འདུག ངའི་མ་འོངས་བཀའ་ཁྲིར་འོས་མཁས་དབང་བློ་བཟང་སེངྒེ་ཡིན། ད་ལྟ་བྲེལ་ཟིང་དེ་ཙམ་ཡིན་རྗེས་སུ་མཇལ་ཡོང་།\n#27 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nང་རང་བློ་བཟང་སེང་གེའི་གསུང་བཤད་ཚོགས་འདུ་ཁ་ཤས་ལ་འགྲོ་མྱོང་། ཁོང་ཁ་ནི་བདེ་ཐག་ཆོད་འདུག མགོ་བདེ་ཡོག་ལི་ཞིག་གི་སྣང་བའང་སྤྲད་སོང་བས། མདུན་ནས་བལྟ་བ་གཅིག་པུ་མ་ཡིན་པར། ཟུར་དང་རྒྱབ་ནས་ཀྱང་ཞིབ་འཇུག་བྱེད་རོགས་གནང་ཟེར་འདོད་བྱུང་།\n#28 གཞིས་ལུས་བོད་པ། ་ལགས་ཀྱིས་སྤེལ་དོན།:\nཐེངས་རྗེས་མའི་བཀའ་བློན་ཁྲི་པ་ལ། ད་སྔོན་བླ་ཆེན་དང་དཔོན་ཆེན་མ་ཡིན་པ་ཞིག་དགོས་སྙམ། རྒྱ་ནག་གཞུང་གིས་རྒྱུན་དུ་བོད་གཞུང་གི་འགོ་ཁྲིད་རྣམས་ད་དུང་བཀའ་བཀོད་བརྒྱུད་འཛིན་པ་ཡིན་པའི་རྒྱུ་མཚན་དུ། དཔེར་ན་ཟམ་གདོང་སྤྲུལ་སྐུ་ཡིན་པ་དང། རྒྱ་རི་ཚང་སྤྱི་ཚོགས་རྙིང་པར་དཔོན་པོ་ཡིན་པ་སོགས་བོད་གཞུང་ནང་དུ་སྐུ་དྲག་གི་རིགས་མང་པ་དེ་རེད་ལ། དཔེར་ན་རག་སྡིས་དང་བྱམས་པ་ཕུན་ཚོགས་སོགས་མི་སེར་སྡུག་ལས་པ་ཡིན་པས་གུང་ཁྲན་ཏང་གིས་བཅིངས་གྲོལ་བཏང་པ་ཡིན་པར་བཤད་ཀྱིན་ཡོད། དེས་ན་ཐེངས་རྗེས་མའི་བཀའ་བློན་དེའི་ཁྱིམ་རྒྱུད་ཀྱང་མི་སེར་དཀྱུས་མ་ཞིག་ནས་ཡོང་ན་ལེགས།\n#29 བློ་གྲོས། ་ལགས་ཀྱིས་སྤེལ་དོན།:\nApril 2nd, 2010 at 3:36 am\n༄༎ དྲ་གྲོགས་བདེ་བྱེད་ལགས་ཀྱི་གསུང་པ་ལ་ལྟས་པ་ཡིན་ན་མཁས་དབང་བློ་བཟང་སེངྒེའི་གསུངས་བཤད་སྙན་པོ་ཡོད་འདྲ། མགོ་བདེ་ཡོག་ལི་ཞེས་བརྗོད་པ་དེ་ཡིས་ཁྱེད་ཀྱི་མགོ་བདེ་ཞེས་པ་དེ་ཇི་འདྲ་ཞིག་ལ་བཤད་ཀྱི་ཡོད་དམ། གོང་དུ་དྲ་གྲོགས་གཞིས་ལུས་ཀྱིས་གསུང་པ་དེ་དངོས་གནས་བདེན་པ་ཞིག་མཐོང་སོང་། རྒྱ་ནག་གྱི་རྒྱུན་ཏུ་བཤད་རྒྱུ་གཅིག་དེ་ནི་བཙན་བྱོལ་གཞུང་དེ་སྤྱི་ཚོགས་རྙིང་པའི་བླ་ཆེན་དཔོན་ཆེན་སོགས་ཀྱི་བཟུང་ཡོད་རེད་ཞེས་བཤད་ཀྱི་ཡོད། མང་གཙོ་མ་རེད་ཞེས་བཤད་པ་དེ་ང་ཚོ་ངེས་པར་དུ་བསམས་བློ་གཏོང་དགོས་ཀྱི་ཡོད། ད་ལྟ་བོད་ནང་དུ་ཕྱག་ལས་གནང་མཁན་གྱི་བོད་མི་ཚོ་ནི་མི་ཚང་དཀྱུས་མ་ནས་ཕེབས་མཁན་གྱི་སྣ་ཡིན་ཞེས་བཤད་ཀྱི་དེ་ཚོ་ལ་ཡང་ང་ཚོ་བསམས་བློ་གཏོང་དགོས་སྙམ། འབྱུང་འགྱུར་བཙན་བྱོལ་གཞུང་གི་ཆབ་སྲིད་ཀྱི་དབུ་ཁྲིད་མཐོ་ཤོས་དེ་བླ་མ་དང་སྐུ་དྲག་རིགས་མ་སླེབས་པ་བྱེད་དགོས་ཀྱི་ཡོད་། བོད་མི་ཁྱིམ་ཚང་དཀྱུས་ནས་ཚར་ལུང་བྱུང་པའི་ཤེས་ཡོན་ཅན་བོད་རིགས་ན་གཞོན་ཞིག་ངེས་པར་འདེམས་དགོས་ཀྱི་ཡོད་ དེ་འདྲ་ཞིག་འདེམས་ཐོབ་ན་ང་ཚོའི་རྒྱ་ནག་ལ་རྡ་ལན་ཞིག་སྤྲད་ཐོབ་ཀྱི་ཡོད། ད་ལྟའི་ཆ་ལ་ཚོགས་པ་དང་སྤྱི་སྡུག་མི་སྒེར་སོགས་ཀྱི་བཀའ་ཁྲིར་འོས་མིག་སྟོན་པ་དག་གི་ནང་ནས་རྒྱབ་མདུན་ག་ནས་ལྟས་ཀྱང་མཁས་དབང་བློ་བཟང་སེངྒེ་ལྷག་གཅིག་མི་འདུག དྲ་གྲོགས་ཚོའི་བགྲོ་གླེང་གནང་རོགས་ཞུ། བློ་སེང་ལགས་ལ་ཤེས་ཡོན་དང་འཇོན་ཐང་མི་རབས་རྒན་གཞོན་དང་རྒྱལ་སྤྱིའི་སྤྱི་ཚོགས་དང་ལྷག་པར་དུ་རྒྱ་ནག་ཐོག་དམིགས་སུ་བཀར་ནས་ཉམ་ཞིབ་གནང་མྱོང་ཡོད་མཁན་ཞིག་རེད་འདུག ་ དེ་ལས་ལྷག་ད་ལྟའི་ཆ་ལ་ངའི་བཙན་བྱོལ་སྤྱི་ཚོགས་ནང་དུ་ངའི་རྙེད་མ་སོང་། དྲ་གྲོགས་ཚོའི་རྙེད་སོང་ན་གསུང་རོགས་གནང་། ང་ཚོའི་ཕྱོགས་གཞན་སྤང་ནས་བགྲོ་གླེང་གནང་དགོས་ཀྱི་ཡོད་དོ།\n#30 རྩམ་དགའ་ ་ལགས་ཀྱིས་སྤེལ་དོན།:\nApril 2nd, 2010 at 3:51 am\nཨ་རོག་གནམ་ལྕགས་ལགས་་་་་་ང་དྷ་སར་སླེབས་ཡོད། ངའི་ཁ་པར་ཨང་གྲངས་འདི་ཡིན་ཁ་པར་བཏང་ཤོག་་་༩༨༨༢༥༢༨༩༥༩ ད་དི་ཡེད་ཀོ་ཨ་རོག་་་་་་་ངས་འདི་ནས་རྩོམ་འདི་དང་འབྲེལ་མེད་ཅིག་བྲིས་དགོས་ཐུབ་སོང་བར་དགོངས་དག་ཞུ།\n#31 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nཇོ་བློ་སེང་གེ་ལགས་ཀྱི་ཉེ་བའི་མངོན་འདོད་ནི་བཀའ་བློན་ཁྲི་བའི་རྐུབ་སྟེགས་རེད། ཁོང་གིས་སེམས་ནང་ལ་བཀའ་བློན་ཁྲི་བའི་རྐུབ་སྟེགས་འདི་སྟེང་ཐེངས་གཅིག་བསྡད་རྒྱུ་བྱུང་ན། མ་འོངས་པ་སྒེར་གྱི་ཆེ་མཐོང་དང་།ཁྲིམས་རྩོད་་ལག་འཁྱེར་དེའི་སྒང་ནས་གསེར་འོད་འཕྲོ་གི་བསམས་བཞིན་ཡོད།\nཁོང་ལ་ཆབ་སྲིད་ཀྱི་ལྟ་བ་རང་ཚུགས་ཐུབ་པ་མེད། ཐེངས་ཤིག་ཚོགས་འདུ་ཞིག་སྟེང་འཇམ་དབྱངས་ནོར་བུ་དང་བཀའ་ཟུར་བློ་བཟང་སྙན་གྲགས་གཉིས་ཀྱི་དཀྱིལ་དུ་འཚང་ནས། ང་དབུ་མའི་ལམ་དང་རང་བཙན་གཉིས་ཀྱི་དཀྱིལ་དུ་འཁེལ་བའི་དབུ་རང་པ་ཡིན་ད་ཞེས་རང་ཚུགས་མེད་པའི་སྐད་ཆ་དང་། སོ་སོས་ལྟ་བ་དང་སོ་སོ་ནས་རིག་པ་འདོན་པའི་ཚབ་ཏུ། རྒྱ་ཁབ་ཅིག་ཅིག་ཧ་ཡང་བརྡུང་ནས་ལས་འགུལ་སྤེལ་བ་རེད། རྒྱལ་ཁབ་ཉིག་ཉིག་ནང་གློག་བསད་ནས་ལས་འགུལ་སྤེལ་བ་རེད། གན་ངྷའི་ལྟ་བ་འདི་རེད། མན་རྡ་ལས་འདི་བྱས་པ་རེད་ཟེར་བ་སོགས་ནག་པང་མདུན་དུ་སློབ་ཕྲུག་ཚོར་མགོ་གཡོག་བྱེད་རྒྱུའི་ཤེས་བྱ་ཙམ་ལས་མི་འདུག་བསམ་སོང་།\nགོང་གི་བསམ་ཚུལ་ནི། ང་བཀའ་བློན་ཁྲི་བར་འོས་ཤོག་གཡུག་རྒྱུའི་ཆ་རྐྱེན་ཚང་བསྡད་མཁན་བོད་འབངས་ཞིག་ནས་དོགས་སློང་ཡིན་པ་ལས། སྐུ་ཞབས་སེང་གེ་ལགས་ལ་མ་དགའ་བ་དང་། མཚན་སྨད་ཞུ་བའི་ཀུན་སློང་མིན།\n#32 གཞིས་ལུས་བོད་པ། ་ལགས་ཀྱིས་སྤེལ་དོན།:\n#33 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\n#34 losang sopa (s) ་ལགས་ཀྱིས་སྤེལ་དོན།:\nབསྟན་འཛིན་བདེ་བྱེད་ལགས་ཀྱི་གསུངས་པ་ཇི་བཞིན་བློ་སེང་ལ་སྐབས་འཚོལ་རིང་ལུགས་པ་ཞིག་ཡིན་པའི་འཚོ་བ་ང་ལ་ཡང་བྱུང་ཟླ་ནིང་ལོ་ཞུགས་ལ་རྡོར་གདན་དུ་གོང་ས་མཆོག་གི་གསུང་ཆོས་སྐབས་ཁོང་བཟའ་ཁང་ཞིག་ཏུ་མཇལ་བྱུང་། དེའི་སྔོན་བློ་སེང་བསྐོར་གསར་ཤོག་ཁག་ནས་མཐོང་ལས་མི་དངོསུ་མཏོང་མྱོང་མེད་བཟའ་ཁང་ནང་གི་མི་ཡོད་ཚད་ལ་ང་བློ་བཟང་སེང་གེ་ཟེར་མཁན་དེ་ཡིན་ད་ ང་བློ་བཟང་སེང་གེ་ཟེར་མཁན་དེ་ཡིན་ད་ ང་བློ་བཟང་སེང་གེ་ཟེར་མཁན་དེ་ཡིན་ད་ ང་བློ་བཟང་སེང་གེ་ཟེར་མཁན་དེ་ཡིན་ད་ཞེས་གསུང་མཁན་ཞིག་འདུག་དེ་དུས་རང་ཚུགས་མེད་མཁན་ཞིག་རེད་སྙམ་བྱུང་། གནས་ཚུལ་དེ་མི་མང་པོས་ཤེས་ཀྱི་ཡོད།\n#35 བློ་གྲོས། ་ལགས་ཀྱིས་སྤེལ་དོན།:\nApril 3rd, 2010 at 3:34 am\n༄༎ གོང་དུ་དྲ་གྲོགས་མང་པོ་ཞིག་གི་མ་འོངས་པའི་བཀའ་ཁྲིའི་སྐོར་ལ་གསུངས་འདུག་མི་རེ་རེ་ལ་བསམས་བློ་རེ་རེ་བཤད་པ་ལྟར་སོ་སོའི་མཐོང་ཚུལ་དང་དགོངས་ཚུལ་གསུངས་ཆོག་གི་རེད་མོས། བཀའ་ཁྲིར་ག་འདྲ་ཞིག་སླེབས་ཀྱང་རེ་བ་ཆེ་པོ་གང་ཡང་མེད། ད་ལྟའི་བཙན་བྱོལ་གཞུང་གི་སྲིད་རྒྱུས་འདི་ལ་འགྱུར་བ་མེད་པ་ནི་དངོས་ཡོད་གནས་ཚུལ་རེད་ལ་དེ་ཚང་མས་ཤེས་གསལ་རེད། གོང་ས་མཆོག་གིས་སུམ་ཅུ་དུས་དྲན་སྔ་ཕྱིའི་གསུངས་བཤད་ནང་ལ་གཟིགས་ན་ཤེས་ཀྱི་རེད།་ རྒྱུན་དུ་ངའི་སེམས་ནང་དུ་འཆར་རྒྱུ་ནི་ད་ལྟའི་དུས་འདི་ལ་བཀའ་ཁྲིར་ན་གཞོན་ཤེས་ཡོན་གཉིས་ལྡན་ཞིག་སླེབས་ཐོབ་ན་སེམས་ཀྱི་ཡོད་གང་ཡིན་ཟེར་ན་ ཁོང་ཚོ་ལ་བྱེད་དགོས་བསམས་པའི་བསམས་བློ་གསར་པ་ཞིག་དང་གསོན་ཤུག་གསར་པ་ཞིག་ཡོད་རེད་དེའི་ནུས་པ་དེ་ང་ཚོའི་བཙན་བྱོལ་སྤྱི་ཚོགས་འདི་ཡི་ནང་དུ་སྟོན་ཐོབ་ན་ཡག་པོ་འདུག་བསམས་ཀྱི་ཡོད། དེ་དག་ཚང་མ་ཚང་མཁན་མཁས་དབང་བློ་བཟང་སེངྒེ་ལ་འདུག་སྙམ། བློ་སེང་ལས་ལྷག་གཅིག་བཙན་བྱོལ་སྤྱི་ཚོགས་ནང་དུ་ཐོན་རྒྱུ་ཡོད་ན་ཐོན་རེན་འདུག་་རྒྱབ་ལ་སྡད་ནས་གང་ཟག་དེ་ཡི་རྒྱབ་ལ་གཅིག་གཅིག་གཉིས་ཞེས་བཤད་པ་ཡིན་ན་ཕན་ཐོག་གང་ཡང་མི་བྱུང་།་ གོང་དུ་དྲ་གྲོགས་ཁ་ཤས་ཤིག་གི་བློ་སེང་ལགས་ཀྱི་སྒོ་གསུམ་གྱི་སྤྱོད་པ་ལ་མང་པོ་ཞིག་འབྲེལ་འདུག་སྟེ་མི་ལ་ནོར་འཁྲུལ་མེད་པ་འཛམ་གླིང་འདི་ཡི་ནང་དུ་རྙེད་རྒྱུ་མེད་པ་ནི་དངོས་ཡོད་རེད། བློ་སེང་ལགས་ཀྱི་ལྟ་བ་ངོ་མ་དེ་ད་ལྟ་སུ་གང་གི་ཤེས་ཀྱི་མེད་ཕྱི་ཚུལ་ཙམ་ལ་ལྟས་ནས་འདི་འདྲ་རིགས་བཤད་པ་ཡིན་ན་དགོས་པ་མ་མཐོང་། བློ་བཟང་བཟོད་པ་ལགས་ཀྱི་ང་བློ་བཟང་སེངྒེ་ཡིན་ལབ་ཀྱི་འདུག་ཁོང་སྐབས་འཚོལ་རིང་ལུགས་པ་ཡིན་པའི་ཚོར་བ་བྱུང་ཞེས་གསུངས་པ་དེ་རྒྱུ་མཚན་ཡང་དག་ཞིག་མ་མཐོང་། ཕྱི་རྒྱལ་གྱི་འགྲོ་སྟངས་ལ་ཐོག་མར་མི་ཕན་ཚུན་ཐུག་པའི་སྐབས་སུ་ངའི་མིང་འདི་ཡིན་ཞེས་ངོ་སྤྲོད་གནང་གི་ཡོད། ཁོང་གི་ངོ་སྤྲོད་གནང་བ་དེ་ལ་ལྟས་ནས་སྐབས་འཚོལ་བ་རེད་བཤད་ན་ག་འདྲ་འདུག་དྲ་གྲོགས་ཚོའི་གསུངས་ན། བློ་སེང་ལགས་ཀྱི་བཀའ་ཁྲིར་མིང་དེ་འཁྱེར་ནས་སྒེར་གྱི་ཆེ་མཐོང་བསམས་ཀྱི་ཡོད་རེད་ཞེས་གསུངས་པ་དེ་དངོས་གནས་བདེན་པ་ཞིག་མ་མཐོང་ གང་ལ་ཞེས་ན་ ད་ལྟ་ཁོང་འཛམ་གླིང་ནང་གི་སློབ་གྲྭ་སྐད་དྲག་ཆེ་ཤོས་ཧ་ཝ་ཌི་གཙུགས་ལགས་སློབ་གཉེར་ཁང་དུ་མཁས་དབང་གི་མཚན་འཁྱེར་ནས་བཞུགས་ཡོད་དེ་ལས་ལྷག་གཅིག་བཀའ་ཁྲིར་ཞབས་སྟེགས་འདི་ལ་མེད་དོ། དེ་བཞགས་ཏེ་ཁོང་བོད་མི་ཞིག་ཡིན་པའི་ཆ་ནས་བཀའ་ཁྲིར་འོས་གཞི་ནང་དུ་ཕེབས་ཀྱི་ཡིན་རྒྱུ་རེད་སྙམ།་ གང་ལྟར་བཙན་བྱོལ་གནང་དུ་བཀའ་ཁྲིར་བློ་བཟང་སེངྒེ་ལས་ལྷག་གཅིག་འདུག་ན་འཁྲིད་ཤོག དེ་སྔོན་བཀའ་ཁྲིར་གནང་མྱོང་མཁན་ཞིག་མ་གདམས་རོགས་ཞེས་ཞུ་ཡི་ཡོད། མི་རབས་གསར་པའི་ནང་ནས་གདམས་རོགས་གནང་། ངའི་མཐོང་ཚུལ་ལ་ད་ལྟའི་ཆ་བློ་སེང་ལྷག་གཅིག་མ་མཐོང་༎ རྣམས་པ་ཚོའི་དགོངས་ཚུལ་ལྷུག་པོ་གསུངས་གནང་ཡོད་ཞུ།\n#36 བྱ་རྒོད་རྒྱལ་པོ། ་ལགས་ཀྱིས་སྤེལ་དོན།:\nApril 4th, 2010 at 3:14 am\n#37 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nLobsang Sangay isaTibetan legal scholar, and an expert on Tibet, and international human rights law.\nLobsang Sangay received education at Tibetan refugee high school in Darjeeling. He earned his LL.B and his B.A. (Honors) from the University of Delhi in India. In 2004, he received the Yong K. Kim’ 95 Prize of Excellence for his doctoral dissertation as well asaFulbright Fellowship for studying at Harvard Law School. Lobsang Sangay earned his Doctorate in law, and LL.M from Harvard University. He is currentlyaResearch Fellow at East Asian Legal Studies Program at Harvard Law School.\nDr. Lobsang Sangay organized five conferences between Chinese and Tibetan scholars, includingameeting between the Dalai Lama and thirty-five Chinese scholars at Harvard University in 2003.U.S.A\nHe isacandidate for the next prime minister of Tibetan Government in Exile.\nTibet: Exiles’ Journey, Journal of Democracy – Volume 14, Number 3, July 2003, pp. 119-130\nWe SingaSong of Sadness Tibetan Political Prisoners Speak Out, Billy Jackson, Publish America, 2004, ISBN 1413716776\nLobsang Sangay, China in Tibet: Forty Years of Liberation or Occupation?, Harvard Asia Quarterly, Volume III, No. 3, 1999\nཁོང་བཙན་བྱོལ་བོད་མིའི་ཁྲོད་ Fulbright Fellowship་མིང་ཐོག་ནས་ཨ་རིར་སློབ་སྦྱོང་གྲུབ་རྗེས་ཕྱིར་མ་ལོག་པའི་གྲས་རེད། དེར་བརྟེན་ཕྱིས་སུ་ཡོང་མཁན་དེ་་ཚོས་ ༠ཁྲིམས་རྩོད་སློབ་སྦྱོང་ཐོབ་མཁན་ཁོ་ཡང་ཕར་མི་ལོག་ན། ང་ཚོ་རྡ་རམས་ས་ལར་ལོག་ནས་ག་རེ་འཇོན་ཡ་འདུག་༠ ཅེས་བོད་གཞུང་ཤེས་རིག་ལས་ཁུངས་ལ་ཁ་ལན་སློག་ཀྱིན་ཡོད་པ་རེད།\nFulbright Fellowship་སློན་ཡོན་རོགས་སྐྱོར་ཐོག་ནས་སླེབས་མཁན་མང་པོ་ཞིག་ཕྱིར་མ་ལོག་པའི་སྒང་། བུ་ལོན་ཕྱིར་སྒྲུབ་འཇལ་མ་བྱས་མཁན་ཡང་མང་པོ་ཞིག་ཐོན་ཙང་། ལོ་ཤས་གོང་བཙན་བྱོལ་བོད་གཞུང་ཤེས་རིག་ལས་ཁུངས་འུ་ཐུག་ནས་ཚགས་ཤོག་ཐོག་གསལ་བསྒྲགས་སྤེལ་བ་རེད།\nབྱས་ཙང་། ང་བཀའ་བློན་ཁྲི་བ་འཚོལ་མཁན་བོད་མི་ཞིག་གི་་ངོ་ནས། བཀའ་བློན་ཁྲི་བའི་འོས་དམིགས་ནང་སླེབས་བསྡད་མཁན་མི་སྣ་སྐད་གྲགས་ཅན། སློབ་སྦྱོང་ཕྱག་འཁྱེར་མཐོན་པོ་ཡོད་མཁན་ཇོ་བློ་བཟང་སེང་གེ་ལགས་ཀྱི་་ཤེས་འཇོན་ཐད་དོགས་སློང་བྱེད་མི་ཆོག་པ་མེད་པ་རེད། ཁོང་་མི་མང་གི་མདུན་དུ་ཕེབས་ནས། གོང་གི་རྙོག་གླེང་འདིའི་ཐད་གསལ་བཤད་མ་གནང་ཚེ། ད་ལྟ་ཁོང་ལ་འཕེན་རྒྱུར་གྲ་སྒྲིག་ཡོད་པའི་འོས་ཤོག་་མང་པོ་ཞིག་གཞན་ལ་ཤོར་རྒྱུ་ཡིན་པ་ཏན་ཏན་རེད། ང་རང་ད་ལྟ་ཁོང་ལ་འོས་ཤོག་གཡུག་རྒྱུ་གནས་སྐབས་རིང་ཕྱིར་འཐེན་བྱས་ནས་ཡོད།\nཕྱི་རྒྱལ་བའི་ལྟ་སྟངས་ལ། སློབ་སྦྱོང་གི་ཕྱག་འཁྱེར་སྒང་། ས་གནས་ས་ཐོག་གི་ལས་ཀའི་ཉམས་མྱོང་གལ་ཆེན་པོ་རེད། དེ་འདྲ་ཡིན་ཙང་། ཨ་རི་ནང་Resume དང་དབྱིན་ཇིའི་ལུང་པར་ CV་ཞེས་པ་ལས་ཀ་འཚོལ་མཁན་ཚོར་མེད་དུ་མི་རུང་ཞིང་། ལས་ཁུངས་ཁག་གིས་ངེས་པར་ཞིབ་བལྟ་དགོས་པ་ཞིག་ཆགས་ཡོད། ད་ཕན་བདག་གི་ལག་པར་སོན་པའི་བློ་ེསེང་གི་Resume་ནང་བཙན་བྱོལ་བོད་གཞུང་མང་་གཙོ་གཞུང་གི་སྲིད་ཁྲིར་ཞབས་སྟེགས་སྟེང་འཁོད་ཆོག་ཆོག་ཅིག་མཐོང་སོང་ལགས། ཡོད་ན་གསུང་རོགས་གནང་།\nཁོང་ཨ་རིར་སློབ་གྲྭ་སྐད་གྲགས་ཅན་ཞིག་ནང་། མཁས་དབང་ཟེར་བའི་མིང་ཞིག་འཁུར་ནས་ཡོད་པ་རེད། མཁས་དབང་ཟེར་བ་དེ་ཚོར་དེ་འདྲ་ཧང་སངས་བྱེད་དགོས་འེ་ཡོད། ཧ་ཅང་ཆེན་པོ་ཆེན་པོ་བསམ་དགོས་མི་འདུག། གདན་སའི་དགེ་བཤེས་དེ་ཚོས་གཞུང་ངཀའ་པོད་ལྔ་ངེས་ངེས་དང་།དེ་དང་མཚུངས་བའི་ལག་ལེན་འདུག་མི་འདུག་དང་གཅིག་མཚུངས་རེད།\nགོང་ནས་མི་ཞིག་གིས། ༠༠༠བློ་སེང་ལགས་ཀྱི་བཀའ་ཁྲིར་མིང་དེ་འཁྱེར་ནས་སྒེར་གྱི་ཆེ་མཐོང་བསམས་ཀྱི་ཡོད་རེད་ཞེས་གསུངས་པ་དེ་དངོས་གནས་བདེན་པ་ཞིག་མ་མཐོང་ གང་ལ་ཞེས་ན་ ད་ལྟ་ཁོང་འཛམ་གླིང་ནང་གི་སློབ་གྲྭ་སྐད་དྲག་ཆེ་ཤོས་ཧ་ཝ་ཌི་གཙུགས་ལགས་སློབ་གཉེར་ཁང་དུ་མཁས་དབང་གི་མཚན་འཁྱེར་ནས་བཞུགས་ཡོད་དེ་ལས་ལྷག་གཅིག་བཀའ་ཁྲིར་ཞབས་སྟེགས་འདི་ལ་མེད་དོ། ༠༠༠\nཧར་ཝར་སློབ་གྲའི་ལས་བྱེད་ཅིག་གི་ resumeནང་བཙན་བྱོལ་གཞུང་བཀའ་བློན་ཁྲི་བའི་ལས་འཁུར་གསལ་ན་གང་ཟག་དེའི་བསོད་ནམས་རེད། ཁོང་གི་མཚན་མཐོང་གནམ་ལ་འཕུར་གི་རེད། ལམ་འགྲོ་ནི་ཨ་་རིའི་་མི་སི་ཕེ་ཞེས་བའི་གཙང་བོ་དེའི་རྒྱུན་ནང་མཉམ་འགྲོ་གི་རེད། སོང་ཙང་།བཙན་བྱོལ་བོད་གཞུང་བཀའ་བློན་ཁྲིབ་སྲིད་ཁྲི་རྒྱག་བཤིག་བརྒྱབ་ནས་ཆུང་དུ་གཏོང་མི་བྱེད་ཐུགས་རྗེ་གཟིགས། མ་གཞི་ནས། ཨ་རི་ཟེར་བ་འདི་མིང་གི་འགོར་སླེབས་ཚེ ཆུང་ཆུང་ཞིག་ཀྱང་ཆེན་པོ་ཞིག་ཏུ་འགྱུར་འགྲོ་ཡི་ཡོད་པས་ངོ་མཚར་ཆེ་བ་ལགས།\n#38 བསྟན་འཛིན་བདེ་བྱེད ་ལགས་ཀྱིས་སྤེལ་དོན།:\nApril 4th, 2010 at 8:18 am\nགོང་གི་ མཐོང་སོང་ལགས་ ཟེར་བ་ མཐོང་མ་སོང་ ལ་བཅོས་འཚལ།\n#39 བློ་གྲོས། ་ལགས་ཀྱིས་སྤེལ་དོན།:\nApril 5th, 2010 at 7:48 am\nགོང་དུ་དྲ་གྲོགས་བདེ་བྱེད་ལགས་ཀྱི་དོག་སློང་གནང་བར་དགའ་པོ་བྱུང་། གང་ཡིན་ཟེར་ན་ངས་ཤེས་པ་དེ་གསལ་བཤད་ཞིག་བྱེད་འདོད་བྱུང་། མཁན་དབང་བློ་བཟང་སེངྒེ་ལགས་ཐོག་མར་ཨ་རིར་སློབ་བསྐྱོད་ཀྱི་གོ་སྐབས་དེ་ཤེས་རིག་ལས་ཁུངས་ཀྱི་ཁུངས་ཏོག་ནས་སློབ་ཡོན་ཐོབ་སྟེ་ཧ་ཝ་ཌིར་གཙུགས་ལགས་སློབ་གཉེར་ཁང་དུ་ཕེབས་པ་ཞིག་རེད་འདུག ཉེས་སྟོང་བཞི་ལོར་ཁོང་སློབ་མཐར་ཕྱིན་སྟེ་ཤེས་རིག་ལས་ཁུངས་སུ་ཁོང་གིས་བཀའ་འདྲིས་ཞུས་འདུག་པར་ཤེས་རིག་ནས་\nཁྱེད་རང་ཚུར་མ་ཕེབས་ནས་ཧ་ཝ་ཌིར་ནང་དུ་ཕྱག་ལས་གནང་ཞེས་གསུང་ཡོད་འདུག་ཁོང་སློབ་ཐོན་རྗེས་སུ་ཚུར་མ་ལོག་པ་དེ་འདྲ་རེད་མི་འདུག་ དེ་བདེན་པ་ཡིན་མིན་ དྲ་གྲོགས་ཚོའི་ཤེས་རིག་ལས་ཁུངས་སུ་བཀའ་འདྲི་ཞུས་ན་འགྲིག་གི་རེད་སྙམ། དེ་སྐབས་སུ་ཤེས་རིག་ལས་ཁུངས་ཀྱི་ཚགས་ཤོག་ཞིག་སྟོན་ཡོད་དེ་ནང་དུ་ཁོང་གི་མིང་བཀོད་ཡོད་དེའི་སྐབས་ཉམ་ཞིབ་ཡག་པོ་གནང་མི་འདུག་ཁྱེད་རང་ཤེས་རིག་ལས་ཁུངས་ཀྱི་དམིགས་བསལ་ཡིན་ཞེས་གསུངས་ཡོད་པའི་གནས་ཚུལ་གོ་རྒྱུ་འདུག་ སློབ་ཡོན་རག་ནས་ཚུར་མ་ཕེབས་མཁན་ཁག་གཅིག་གནས་ཚུལ་གསལ་པོ་མ་ཤེས་པར་སོ་སོ་མི་གཞན་གྱི་མཉམ་དུ་འཁྲིད་ཐབས་བྱེད་པ་འདི་བོད་པའི་ལུགས་གསོལ་ཞིག་ཡིན་པ་འདྲ།\n#40 གངས་བུ། ་ལགས་ཀྱིས་སྤེལ་དོན།:\nཁྱེད་ཀྱི་བཀའ་ཁྲིར་བཀྲས་མཐོང་ཡིན་ན། བཀྲས་མཐོང་བཀའ་ཁྲིར་བྱེད་བཞིན་པའི་སྐབས་སུ་ངས་འཇོན་གྱི་མི་འདུག་ཞེས་དགོངས་པ་ཞུས་ནས་ཕྱིན་པ་རེད་འདི་འདྲ་མི་ཞིག་བཀའ་ཁྲིར་བླུག་ན་ག་འདྲ་འདུག དེ་ནང་བཞིན་ཁོང་ལ་དཔལ་འབྱོར་གྱི་ཐོག་ལ་རྙོག་དྲ་ཡོད་ནི་རེད་ཡ། བཀྲས་མཐོང་བཀའ་ཁྲིར་སླེབས་སོང་ན་ངས་རང་བཙན་ལག་དེ་ཡར་ཕུལ་གྱི་ཡིན། ནོ།\n#41 མེ་ཏོག་དཀར་པོ། ་ལགས་ཀྱིས་སྤེལ་དོན།:\n#42 རྩམ་དགའ། ་ལགས་ཀྱིས་སྤེལ་དོན།:\nMay 7th, 2010 at 8:21 am\nརྒྱུ་མཚན་གཅིག་ཀྱང་མ་བཀོད་པར་དམར་རིལ་རིལ་ཅིག་གཏན་ནས་མཐོང་འདོད་མེད་ཟེར། གད་མོ་ཤོར་བ་རང་རེད། ངས་ཁྱོད་ལ་གཅིག་འདྲི་་་་་་ཁྱོད་ལ་དམར་རིལ་རིལ་མ་ཡིན་པའི་རྗེས་མའི་བཀའ་ཁྲིའི་འོས་གཞི་ཅི་ཙམ་ཡོད་དམ། ད་ལྟའི་དམར་རིལ་རིལ་ཡིན་པའི་བཀའ་ཁྲིའི་མཛད་རྗེས་ཁག་ལ་ཞིབ་མོར་བལྟས་ནས། རྗེས་མར་དམར་རིལ་རིལ་ལ་ལྟ་ཚུལ་ངན་པ་མཚམས་འཇོག་གནང་གོ །\n#43 མེ་ཏོག་དཀར་པོ། ་ལགས་ཀྱིས་སྤེལ་དོན།:\nརྩམ་དགའ་ལགས། ཁྱེད་ལ་བདེན་ཁ་ཅུང་འདུག ངས་བཤད་སྟངས་འདིས་དམར་རིལ་རིལ་ལྟ་ཚུལ་ངན་པ་ཡོད་ལྟར་མངོན་བཞིནའདུག ངས་བཤད་འདོད་པ་ནི་ཆབ་སྲིད་ཀྱི་འཛིན་སྐྱོང་མཁན་གྲྭ་པ་ཡིན་ན་ལས་དོན་ཁ་ཤས་སྟེང་ལས་སྟངས་སྟབས་མི་བདེ་བ་ཡོང་སྲིད་པ་དང་། ལྷག་པར་རིན་པོ་ཆེ་འདྲས་མཚན་འཆང་ཡོད་ན་བླ་མ་ལྟ་བུའི་འདུ་ཤེས་ལས་དཔོན་པོའི་འདུ་ཤེས་མི་སྐྱེ་ལ། ཅི་གསུངས་བཀའ་སྒྲུབ་ལས་རྣམ་དཔྱོད་བེད་སྤྱོད་གཏོང་རྒྱུར་ཚད་བཀག་ཐེབ་ཉེན་ཡོད། ཁྱེད་ཀྱིས་དྲི་བའི་ཤུགས་ལ་དམར་རིལ་མ་གཏོགས་བོད་མི་རིགས་ཀྱི་སྣེ་འཁྲིད་མི་ཐུབ་པའི་བསམ་ཚུལ་ཞིག་ཉིད་ལ་ཡོད་པ་འདྲ།


བོད་ཀྱི་བང་ཆེན།, Author at བོད་ཀྱི་བང་ཆེན་དྲ་བ། - Page 1110 of 1113\n༢༠༠༨ ཟླ་བ་ ༠༨ ཚེས ༡༦ 2013 ཟླ་བ་ 08 ཚེས 28 བོད་ཀྱི་བང་ཆེན། ༡༢༢ ཀློག་གྲངས།\n༢༠༠༨ ཟླ་བ་ ༠༨ ཚེས ༡༦ 2008 ཟླ་བ་ 08 ཚེས 16 བོད་ཀྱི་བང་ཆེན། ༡༧༦ ཀློག་གྲངས།0Comments\nTell me whether it is true or false. Why?\n༢༠༠༨ ཟླ་བ་ ༠༨ ཚེས ༡༦ 2018 ཟླ་བ་ 02 ཚེས 20 བོད་ཀྱི་བང་ཆེན། ༡༦༣ ཀློག་གྲངས།0Comments\nVictory at the end if there is truth. No fear if there is truth. Truth is our asset and non-violence\nTibetans arrested from Nangchen district\n༢༠༠༨ ཟླ་བ་ ༠༨ ཚེས ༡༥ 2013 ཟླ་བ་ 08 ཚེས 28 བོད་ཀྱི་བང་ཆེན། ༡༥༥ ཀློག་གྲངས།0Comments\nAccording to the reliable information, people of Drogshog-Shang in Kham Nangchen, Yushul Tibet autonomous region of Tsognon prefecture have appealed to the district government on July 28.\nVerdict issued to the peaceful protestors:\n༢༠༠༨ ཟླ་བ་ ༠༨ ཚེས ༡༥ 2013 ཟླ་བ་ 08 ཚེས 28 བོད་ཀྱི་བང་ཆེན། ༡༦༢ ཀློག་གྲངས།0Comments\nThere was strong peaceful protest against Chinese government both inside and outside Tibet since March 10, 2008. Similarly, the people of Phenpo staged peaceful protest against Chinese government on March 15 and 16.\n༢༠༠༨ ཟླ་བ་ ༠༨ ཚེས ༡༥ 2013 ཟླ་བ་ 08 ཚེས 28 བོད་ཀྱི་བང་ཆེན། ༡༨༠ ཀློག་གྲངས།0Comments\n༢༠༠༨ ཟླ་བ་ ༠༨ ཚེས ༡༥ 2018 ཟླ་བ་ 02 ཚེས 20 བོད་ཀྱི་བང་ཆེན། ༡༦༩ ཀློག་གྲངས།0Comments\nhello everybody. pack up…get ready to go back home…our homeland is soon going to welcome all of us…let us reunite\n༢༠༠༨ ཟླ་བ་ ༠༨ ཚེས ༡༤ 2013 ཟླ་བ་ 08 ཚེས 28 བོད་ཀྱི་བང་ཆེན། ༡༣༨ ཀློག་གྲངས།0Comments\n༢༠༠༨ ཟླ་བ་ ༠༨ ཚེས ༡༤ 2018 ཟླ་བ་ 02 ཚེས 20 བོད་ཀྱི་བང་ཆེན། ༡༧༤ ཀློག་གྲངས།0Comments\nཆོལ་གསུམ་བོད་རིགས་ཡོངས་རྫོགས་ཆབ་སྲིད་ཀྱི་གོང་བུ་ཞིག་ཏུ་བསྐྲུན་དགོས། ཆོལ་གསུམ་བོད་རིགས་ཡོངས་རྫོགས་ཆབ་སྲིད་ཀྱི་གོང་བུ་ཞིག་ཏུ་བསྐྲུན་དགོས། ཆོལ་གསུམ་བོད་རིགས་ཡོངས་རྫོགས་ཆབ་སྲིད་ཀྱི་གོང་བུ་ཞིག་ཏུ་བསྐྲུན་དགོས། ཆོལ་གསུམ་བོད་རིགས་ཡོངས་རྫོགས་ཆབ་སྲིད་ཀྱི་གོང་བུ་ཞིག་ཏུ་བསྐྲུན་དགོས། ཆོལ་གསུམ་བོད་རིགས་ཡོངས་རྫོགས་ཆབ་སྲིད་ཀྱི་གོང་བུ་ཞིག་ཏུ་བསྐྲུན་དགོས།\n༢༠༠༨ ཟླ་བ་ ༠༨ ཚེས ༡༣ 2013 ཟླ་བ་ 08 ཚེས 28 བོད་ཀྱི་བང་ཆེན། ༡༦༦ ཀློག་གྲངས།\nཨོ་ལིམ་པིག་ལུས་རྩལ་འགྲན་ཚོགས་ཐེངས་ཉེར་དགུ་པ་དེ་ཉིད་རྒྱ་ནག་གི་རྒྱལ་ས་པེ་ཅིང་དུ་༢༠༠༨ ལོའི་ཟླ༨ ཚེས་༨ ནས་ཚེས་༢༤ བར་ཉིན་བཅུ་དྲུག་རིང་འཚོགས་པ་དང་དེའི་ནང་དུ་རྒྱལ་ཁབ་དང་ས་ཁུལ་མི་འདྲ་བ་༢༠༤ ཡི་རྩེད་འགྲན་པ་འཛོམས་ཡོད་པ་རེད། དེའི་ཁྲོད་གསེར་དངུལ་ཟངས་གསུམ་གྱི་རྟགས་མ་གང་རུང་ཐོབ་མཁན་རྒྱལ་ཁབ་༨༧ བྱུང་བ་དང༌། ལྷག་མ་རྒྱལ་ཁབ་༡༡༧ ལ་རྟགས་མ་གང་ཡང་ཐོབ་མེད་པ་རེད། དང་པོ། རྒྱ་ནག་ལ་གསེར་གྱི་རྟགས་མ་༥༡ དངུལ་༢༡ ཟངས་༢༨ བསྡོམས་༡༠༠། གཉིས་པ། ཨ་མི་རི་ཀ་ལ་གསེར་༣༦ དངུལ་༣༨ ཟངས་༣༦ བསྡོམས་༡༡༠།\nPage 1,110 of 1,113« First«...1,1081,1091,1101,1111,112...»Last »\n༢༠༡༨ ཟླ་བ་ ༠༤ ཚེས ༢༣ བོད་ཀྱི་བང་ཆེན། No Comments ༥༤༦༣༣༨ ཀློག་གྲངས།\n༢༠༡༤ ཟླ་བ་ ༠༧ ཚེས ༢༥ བོད་ཀྱི་བང་ཆེན། No Comments ༤༨༦༥༡ ཀློག་གྲངས།\n༢༠༡༣ ཟླ་བ་ ༠༨ ཚེས ༡༣ བོད་ཀྱི་བང་ཆེན། No Comments ༤༡༤༥༡ ཀློག་གྲངས།\n༢༠༢༠ ཟླ་བ་ ༠༣ ཚེས ༢༧ kunchok Rabten No Comments ༡༢༡༧ ཀློག་གྲངས།\n༢༠༢༠ ཟླ་བ་ ༠༣ ཚེས ༢༧ ཆོས་ཉིད་འོད་ཟེར། No Comments ༤༡༢ ཀློག་གྲངས།


Enriching thoughts: Life and death\nPrepare foralife or death struggle\nFor the long term survival ofapeople, compatriots, we must articulate the experience (literally ‘joys and sorrows’) of our people in the pure form of our native language, and keep loyalty to our people at the centre of our humble hearts!\nCompatriots! Let us march forward together, arm linked in arm, and restore the pure form of our native language to life. This is the common and exclusive responsibility that all red-faced Tibetans must shoulder, and the first step in restoring the source of our collective pride.\nSnowlanders! We must even be ready to die for the sake of our people!\nBrave compatriots! In the cause of protecting the cherished homeland of the red faces, we must ascend to the pure realms of cultural excellence.\nKye! Kye! People of the snow land of Tibet! The time has come to seize the jewel prize!\nThis is the text ofaleaflet distributed by Tarpa, who was arrested by police in Dzamtang county on January 26th, although not the final leaflet that led to his arrest. He and Orgyen, who was shot and killed at that time, were fellow students atacollege in Mianyang, Sichuan, and their native villages were traditional subjects of the Tsangchen monastery of the Jonang school of Tibetan Buddhism.\nReleased by Losang Yeshe and Kanyag Tsering\n(Matthew Akester's -Translator’s note: ‘red faced Tibetans’ isavernacular idiom for the Tibetan people recalling their common imperial and martial heritage)\nམི་རིགས་ཤིག་ལོ་རྒྱུས་ཐོག་ཡུན་རིང་དུ་གནས་དགོས་ན། སྤུན་ཟླ་ཚོ། ང་ཚོས་ཕ་སྐད་གཙང་མའི་ལམ་ནས་མི་རིགས་ཀྱི་བདེ་སྡུག་གླེང་དགོས་ལ། ཡ་ཆུང་སེམས་པའི་དཀྱིལ་ནས་མི་རིགས་ཀྱི་ལ་རྒྱ་དྲན་དགོས། སྤུན་ཟླ་ཚོ། མདུན་དུ་སྐྱོད་དང་། ང་ཚོ་ལག་རྡང་གཅིག་ཏུ་སྦྲེལ་ནས། འུ་ཅག་གི་ཕ་སྐད་གཙང་མའི་དབུགས་རྒྱུན་སླར་ཡང་གསོ། འདི་ནི་གདོང་དམར་བོད་པ་ཡོངས་ཀྱི་ཕྲག་ཏུ་བབས་པའི་ མ་བགོས་ཐུན་མོང་གི་ལས་འགན་ཉག་གཅིག་ཡིན་ལ། ལ་རྒྱའི་ཚེ་སྲོག་སླར་ཡང་གསོ་བའི་གོམ་པ་དང་པོ་རེད། གངས་ཅན་པ། ང་ཚོ་མི་རིགས་འདིའི་ཆེད་དུ་ཤི་ཡང་ཐུབ་དགོས། ངའི་སྤུན་ཟླ་རྒོད་པོ་ཚོ། འུ་ཅག་གདོང་དམར་བའི་ཕ་གཞི་དྲོན་མོ་སྲུང་བའི་ཕྱིར། ཤེས་རིག་གི་ཞིང་ཁམས་སྙེག་དགོས། ཀྱེ་ཀྱེ། བོད་ཁ་བ་ཅན་པ། ནོར་བུའི་ནོམ་ངོས་ཟིན་དགོས་པའི་དུས་ལ་བབས་འདུག ༢༠༡༢།༠༡།༢༦ ཐར་པ་ནས\nPosted by Dordamjee at 11:48 AM


Arya Kshema Spring Teachings – The Life of the Eighth Karmapa\nJust as other events, including the Kagyu Monlam, have had to be postponed because of the coronavirus epidemic, it is also necessary to postpone the Arya Kshema Winter Dharma Gathering that was to have been held in Bodhgaya. However, at the request of the Arya Kshema Winter Dharma Gathering committee, the 17th Karmapa will teach in depth on two autobiographical praises of the Lord Mikyo Dorje, Good Deeds and the Praise “He Searched Thoroughly...” These texts and teachings on them are rare and precious.\nThe Gyalwang Karmapa has agreed to begin teaching on February 15 and continue for four weeks, despite the demanding schedule. This isaprecious opportunity to receive these profound teachings, and we urge you all not to waste it.\n༧རྒྱལ་དབང་ཀརྨ་པའི་སྐུ་རབས་བརྒྱད་པ་མི་བསྐྱོད་རྡོ་རྗེའི་རྣམ་ཐར་རང་རྩོམ་དང་། གཞན་རྩོམ་དུ་མ་ཞིག་མཆིས་པ་ལས། ད་རེས་པར་སྐྲུན་ཞུས་པའི་ཕྱག་དཔེ་འདིའི་ནང་ཉིད་ལ་ཉིད་ཀྱིས་བསྟོད་པ་ལེགས་སྤྱད་མ་དང། ཟླ་མེད་མ་གཉིས་བཞུགས་ཡོད།\nརྣམ་ཐར་ལེགས་སྤྱད་མར་ལེགས་སྤྱད་སོ་གསུམ་གྱི་སྒོ་ནས་ཉིད་ཀྱི་རྣམ་ཐར་བསྟན་ཡོད་ཅིང་། འདིའི་ཞུ་བ་པོའང་སྐབས་དེ་དུས་ཀྱི་དྭགས་པོ་བཀའ་བརྒྱུད་ཀྱི་བླ་ཆེན་རྣམས་ཡིན་ལ། ཉིད་བསྟོད་རྣམ་ཐར་གཞན་ལས་རྒྱས་ཤོས་སུ་སྣང་། འདི་ལ་སངས་རྒྱས་དཔལ་གྲུབ་ཀྱི་དོན་འགྲེལ་ཤིན་ཏུ་ལེགས་པ་ཞིག་ཡོད།\nGood Deeds gives an account of his life by recounting thirty-three of his good deeds. At that time, he was one of the greatest lamas of the Dakpo Kagyu, and this is one of longer among his autobiographical works in verse. There isacommentary on it by Sangye Paldrup.\nཟླ་མེད་མར་རྣམ་ཐར་དོན་ཚན་དགུར་བསྡུས་ནས་བསྟན་ཡོད། འདི་སི་ཏུ་པཎ་ཆེན་གྱིས་ཕྱོགས་སྒྲིག་མཛད་པའི་ཀམ་ཚང་ཆོས་སྤྱོད་དུའང་བཞུགས་ཡོད་ཅིང་། ཆོས་འབྱུང་མཁས་པའི་དགའ་སྟོན་གྱི་རྗེ་བརྒྱད་པའི་རྣམ་ཐར་གྱི་ཐད་དུའང་འདི་ལ་འགྲེལ་པ་ཆ་ཚང་མཛད་ཡོད།\nThe Praise “He Searched Thoroughly…” teaches nine different points about his life. It is included in the prayer book compiled by Situ Panchen Chökyi Jungne, and there isacomplete explanation of it in Pawo Tsuglak Trengwa’s Dharma History: A Feast for the Learned.\nཕྱི་ལོ་ ༢༠༢༡ ལོའི་བདེ་བྱེད་མའི་དཔྱིད་ཆོས་ཆེན་མོར་༧རྒྱལ་དབང་བཅུ་བདུན་པ་ཆེན་པོས་རྗེ་བརྒྱད་པའི་རྣམ་ཐར་འདི་གཉིས་བཀའ་ཁྲིད་གནང་རྒྱུར་བརྟེན། དམ་ཆོས་འཕྲུལ་དེབ་ནས་རྣམ་ཐར་བསྟོད་པ་འདི་གཉིས་ཀྱི་རྩ་ཚིག་རྣམས་འཕྲུལ་དེབ་ཐོག་པར་སྐྲུན་ཞུས་པ་ཡིན།\nThis ebook edition of these two texts was prepared for the 2021 Arya Kshema Spring Dharma Teachings for the Seventeenth Gyalwang Karmapa’s teaching of these two texts.


རྡོ་འབུམ་དཔེ་འཕྲིན། - གློག་རྡུལ་དཔེ་དེབ།\nའགྲུལ་པའི་གདེངས་འཇོག་སྐར།: / 258\n1 རྨི་ལམ་འཁྲུག་པའི་ལོ། ཧུ་ར་འཇའ་པེས་བརྩམས། དཔེ་ཆ། པར་དབང་གི་རྐྱེན་གྱིས་ཤོག་ངོས་བཅུ་མ་གཏོགས་བཀོད་ཐུབ་མེད། དགོངས་འཇགས་འཚལ།\n2 ཞང་བོད་གཏམ་གླེང་། དུས་དེབ། ནང་དོན་ཆ་ཚང་།\n3 མེ་ཆ། 2009ལོའི་སྤྱིའི་འདོན་ཐེངས་གཉིས་པ། ཚགས་པར། ལྷ་མོ་བཀྲ་ཤིས་ཀྱིས་འདོན་སྤྲོད་བྱས། ཡིག་ཆའི་ཆེ་ཆུང་ལ5.4MBཙམ་ཡོད་པས་ཅུང་ཙམ་སྒུག་དགོས།\n4 མེ་ཆ། 2009ལོའི་སྤྱིའི་འདོན་ཐེངས་དྲུག་པ། ཚགས་པར། ལྷ་མོ་བཀྲ་ཤིས་ཀྱིས་འདོན་སྤྲོད་བྱས།\n5 མི་རོ་རྩེ་སྒྲུང་། དཔེ་ཆ། 1-79\n6 ན་གཞོན་གསར་བ། དུས་དེབ། ཤོག་གྲངས།1-169\n7 འདོད་པའི་བསྟན་བཅོས། དཔེ་ཆ ཤོག་གྲངས།1-14\n8 དེབ་ཐེར་ནག་པོ། དཔེ་ཆ ཤོག་གྲངས།1-72\n9 རྒྱ་བོད་དབྱིན་གསུམ་གསར་བྱུང་རྒྱུན་བཀོལ་རིས་འགྲེལ་མིང་མཛོད། དཔེ་ཆ། ཤོག་གྲངས།1-30 ཡིག་ཆའི་ཆེ་ཆུང་ལ 2MBཙམ་ཡོད།\n10 2009ལོའི་སྐར་མ་འོད་ཆེན་དུས་དེབ། དུས་དེབ། ཤོག་གྲངས།1-113 ཡིག་ཆའི་ཆེ་ཆུང་ལ 1.32MBཙམ་ཡོད།\n11 2010ལོའི་ཀན་སུའུ་མི་རིགས་དཔེ་སྐྲུན་ཁང་གི་དཀར་ཆག ཡིག་ཆ། ཤོག་གྲངས།1-12 ཡིག་ཆའི་ཆེ་ཆུང་ལ 418KBཙམ་ཡོད།\n12 རྟུལ་ཕོད། དཔེ་ཆ། ཤོག་གྲངས།1-122 སེང་རྡོར་གྱིས་འདོན་སྤྲོད་བྱས། ཡིག་ཆའི་ཆེ་ཆུང་ལ 446KBཡོད།\n13 མེ་ཆ། 2010ལོའི་སྤྱིའི་འདོན་ཐེངས་བདུན་པ། ཚགས་པར། ཡིག་ཆའི་ཆེ་ཆུང་ལ1.375MBཙམ་ཡོད་པས་ཅུང་ཙམ་འགོར་ངེས་ཡིན། དགོངས་དག ལྷ་མོ་བཀྲ་ཤིས་ཀྱིས་འདོན་སྤྲོད་བྱས། 2010.04.07\n14-3 བོད་ཀྱི་གསོ་བ་རིག་པའི་གཞི་རྩའི་ཤེས་བྱ་ཕྱོགས་བསྒྲིགས་ཚེ་རིག་བདུད་རྩིའི་ཟེགས་མའི་སྨད་ཆའི་དེབ། དཔེ་ཆ། ཤོག་ངོས101-200 འཇིགས་མེད་ཀྱིས་འདོན་སྤྲོད་བྱས། 2010.04.10\n15 རིག་གནས་ཆེན་པོ་ལྔའི་རྣམ་བཞག་མདོར་བསྟན་པ་བློ་གསལ་རྩེ་དགའ་རྒོད་པའི་འཛུམ་དཀར། དཔེ་ཆ། ཤོག་གྲངས།1-47 ཡིག་ཆའི་ཆེ་ཆུང་ལ 418KBཙམ་ཡོད།\n16༄༅། །འདོད་པའི་བསྟན་བཅོས་འཇིག་རྟེན་ཀུན་ཏུ་དགའ་བའི་གཏེར། རྗེ་མི་ཕམ་གྱིས་མཛད། དཔེ་ཆ། ཤོག་གྲངས།1-20 ཡིག་ཆའི་ཆེ་ཆུང་ལ 151KBཙམ་ཡོད།\n17 བླ་སྲོག་དེབ་དང་པོ། དུས་དེབ། དཀར་ཆག\n18 རྨུ་ཐག་འདོན་ཐེངས9པ། དུས་དེབ།\nདཔྱད་བརྗོད་པ། མར་མེ།, March 07, 2018\nདཔྱད་བརྗོད་པ། བློ་བཟང་ཆོས་དཔལ, July 24, 2017\nདཔྱད་བརྗོད་པ། shawo, March 09, 2016\nདཔྱད་བརྗོད་པ། མཁས་གྲུབ་།, December 17, 2015\nདཔྱད་བརྗོད་པ། ཤར་སྨུག་སྤྲིན།, September 26, 2015\nདཔྱད་བརྗོད་པ། ཁ་བ།, July 04, 2015\nགསོ་བ་རིག་པའི་གཞི་རྩའི་ཤེས་བྱ་ཕྱོགས་བསྒྲིགས་ཚེ་རིག་བདུད་རྩིའི་ཟེགས་མ་ཞེས་པ་དེ་ཕབ་ལེན་བྱེད་ཐུབ་བམ། དེའི་བསྒྲིགས་པ་པོར་འབྲེལ་གཏུགས་ཇི་ལྟར་བྱེད་དགོས་སམ། མྱུར་དུ་ཡིག་ལན་ཞིག་བསྐུར་བར་མཁྱེན་མཁྱེན།\nདཔྱད་བརྗོད་པ། གངས་སེང་།, August 24, 2014\nསྙིང་ཐག་པ་ནས་ཐུགས་རྗེ་ཞུ། ཡིན་ནའང་འཕྲུལ་དེབ་དེ་ཚོ་ཕབ་ལེན་ཐུབ་ཀྱི་མི་འདུག ཕབ་ལེན་བྱེད་ཚུལ་ག་འདྲ་དགོས་མིན་སློབ་གཏོང་གནང་རོགས།\nདཔྱད་བརྗོད་པ། à¼¼à½à¾³à½´à¼½à½à½´à½à¼à½à¾³, May 09, 2014\nདཔྱད་བརྗོད་པ། ར་ལོ།, May 03, 2014\nདེབ་འདི་དག་བཀོད་པ་ངོ་མ་བཟང་མོད། ཕབ་ལེན་བྱ་མི་ཐུབ་པས་རྡོ་འབུམ་དྲ་བའི་འགན་ཁུར་བས་ཐུགས་བཞེས་གནང་རོགས་ཞུ། ཕ་ཡུལ་ནས།\nདཔྱད་བརྗོད་པ། བློ་བཟང་།, November 15, 2013\nདཔྱད་བརྗོད་པ། རེབ་སྐྱིད།, October 19, 2013\nདཔྱད་བརྗོད་པ། ཁྲི་ཉི་མ།, September 17, 2013\nདཔྱད་བརྗོད་པ། གསེང་མིག, August 30, 2013\nདཔྱད་བརྗོད་པ། གང་གྭ, July 11, 2013\nདཔྱད་བརྗོད་པ། འབའ་མེ་དཔལ།, May 17, 2013\nནང་བསྟན་སྐོར་གྱི་དཔེ་ཆ་དཔེར་ན། ཚད་མའི་སྐོར། རིགས་རྒྱན་དང་། སྡེ་བདུན་རྒྱན་ཡིད་ཀྱི་མུན་སེལ་ལྟ་བུ་པར་སྐྲུན་བྱེད་པར་ཐུགས་རྗེ་ཆེ།\nདཔྱད་བརྗོད་པ། མདུང, May 11, 2013\nདཔྱད་བརྗོད་པ། ལམ་འགྲོ་བ, April 14, 2013\nདཔྱད་བརྗོད་པ། བུ་བདུན་དར་རྒྱས།, April 08, 2013\nདཔྱད་བརྗོད་པ། འོད་ཆེན, April 07, 2013\nདཔྱད་བརྗོད་པ། སྐར་མ་, December 16, 2012\nདཔྱད་བརྗོད་པ། TIBET, August 07, 2012\nབོད་ཡིག་ ཁ་པར་སྣ་ཚོགས་ཡོད་ གོད་ཚད་དམའ་པོ་ཡོད་ དྲ་གནས་ http://zangwenshouji.jimdo.com/ QQ1565043941 ཁ་པར་ཨང་གྲངས་18913364516\nདཔྱད་བརྗོད་པ། མཆོག, July 29, 2012\nIPad ནང ཕབ་ལེན་བྱེད་ཐུབ་ཀྱི་མི་འདུག ཇི་ལྟར་དགོས་མིན་སློབ་སྟོན་ཞིག་ཐུགས་རྗེས་འཛིན་པ་ཞུ། ཡོ་རོབ་གླིང་ནས་གུས་བརྩི་ཆེན་པོས་ཕུལ།།\nདཔྱད་བརྗོད་པ། ལྷག་ཆུང་ཚེ་རིང་, January 12, 2012\nདཔྱད་བརྗོད་པ། Jayingdaodeng, December 03, 2011\n༄། གྲོགས་པོ་ལག དཔེ་དེབ་འདི་དག་ཕབ་ལེན་བྱེད་མ་ཐུབ་ཀྱང་བོད་ཀྱི་སློབ་དེབ་\nདཔྱད་བརྗོད་པ། གལ་ཏེ་ཐུབ་བསྟན་གྱི་རིག་གནས་བོད་ལ་ནང་འདྲེན་བྱ་སྐབས་སུ་བྱེ་བྲག་རྟོགས, November 19, 2011\nདཔྱད་བརྗོད་པ། ཁྲག་འཐུང་།, November 07, 2011\nདེབ་འདི་དག་བཀོད་པ་ངོ་མ་བཟང་མོད། ཕབ་ལེན་བྱ་མི་ཐུབ་པས་རྡོ་འབུམ་དྲ་བའི་འགན་ཁུར་བས་ཐུགས་བཞེས་གནང་རོགས། ནུབ་བྱང་དུ།\nདཔྱད་བརྗོད་པ། སྐལ་བཟང་།, September 05, 2011\nདཔྱད་བརྗོད་པ། ཚ་སྒང་ཕོ་ཉ།, September 03, 2011\nདཔེ་དེབ་འདི་དག་ཕེབས་ལེན་བྱེད་ཐུབ་པའི་མཐུན་རྐྱེན་གཅིག་སྐྲུན་ཐུབ་ན། ང་ལྟ་བུ་ཉོ་འདོད་ཡོད་ཀྱང་སྒོར་མོ་མེད་པའི་མི་དག་ལ་ཕན་ཐོག་ཆེན་པོ་ཡོང་ས་རེད། རྗེས་སུ་དེའི་ཐད་ནས་ཐུགས་བསམ་གཞེས་རོག་གནང།\nདཔྱད་བརྗོད་པ། zampa, August 19, 2011\nI can't write Tibetan in this box. please same one help me. Thanks\nདཔྱད་བརྗོད་པ། རྐང་ཚའི་རྡོ་བཀྲ།, March 22, 2011\nདཔྱད་བརྗོད་པ། འཇིགས་ལོ།, March 11, 2011\nདཔྱད་བརྗོད་པ། ཁ་ཆེ།, January 20, 2011\nདཔྱད་བརྗོད་པ། ཕུར་ཚེ་, November 27, 2010\nདཔྱད་བརྗོད་པ། ཕུན་རྡོར།, November 14, 2010\nདཔྱད་བརྗོད་པ། ཕ, October 16, 2010\nདཔྱད་བརྗོད་པ། མགོན་པོ་དོན་འགྲུབ། , October 08, 2010\nདཔྱད་བརྗོད་པ། རང་ཉིད་, September 30, 2010\nརང་མོས་ཀྱིས་ཕབ་ལེན་ཐུབ་པ་བྱུང་ན་ཤིན་ཏུ་ལེགས། དེ་ནི་དཀའ་ལས་རྒྱབ་པས་གོ་ཆོད་མེད་ལ། དྲ་རྒྱའི་ལམ་ནས་ཕྱི་ནང་གི་མི་རིགས་ལ་སྲིད་ཞུ་ཡང་ཐུབ་མེད།\nདཔྱད་བརྗོད་པ། འོད་ཡུག་པ་བློ་བཟང་དར་རྒྱས།, September 25, 2010\nཁྱེད་རྣམས་ཀྱི་དཀའ་ངལ་རྒྱབ་པར་དོན་རླབས་ཆེན་ཞིག་སྒྲུབ་ཕྱིར་དཔེ་ཆ་དག་རང་མོས་ཀྱིས་ཕབ་ལེན་ཐུབ་པ་བྱུང་ན་ཤིན་ཏུ་ལེགས། དེ་ནི་དཀའ་ལས་རྒྱབ་པས་གོ་ཆོད་མེད་ལ། དྲ་རྒྱའི་ལམ་ནས་ཕྱི་ནང་གི་མི་རིགས་ལ་སྲིད་ཞུ་ཡང་ཐུབ་མེད།\nདཔྱད་བརྗོད་པ། གསལ་བསྒྲགས།, July 07, 2010\nཔར་དབང་དང་དུས་ཚོད་ཀྱི་རྐྱེན་གྱིས་རྡོ་འབུམ་དཔེ་འཕྲིན་གྱིས་དྲ་གྲོགས་དག་ལ་དཔེ་ཆའི་གློག་རྡུལ་ཡིག་ཆ་འདོན་སྤྲོད་བྱེད་མི་ཐུབ། གལ་ཏེ་སུ་གང་ཞིག་ལ་དཔེ་ཆའི་གློག་རྡུལ་པར་གཞི་མཁོ་ན་སྔོན་ལ་རང་ཉིད་ལ་ཡོད་པའི་དཔེ་ཆའི་གློག་རྡུལ་པར་གཞི་ཞིག་ངེད་དྲ་བ་ལ་སྦྱིན་དང་དེའི་རྗེས་ང་ཚོས་ཀྱང་ཁྱེད་ལ་གང་མཁོའི་དཔེ་ཆ་དེའི་གློག་རྡུལ་པར་གཞི་སྟེར་ཆོག དེ་མ་གཏོགས་དོན་མེད་ཀྱི་རེ་ཞུ་དང་གློག་རྡུལ་དཔེ་དེབ་ལ་རིན་ཐང་ཡོད་མེད་ཀྱི་སྐད་ཆ་ཤོད་ཀི་མ་འདུག\nམི་རོ་རྩེ་སྒྲུང་དུ། རེད་ཅེས་པའི་མིང་འདི་མ་དཔེ་རུ་ཡོད་དམ། ཡང་ན་རྩོམ་ས\nདཔྱད་བརྗོད་པ། ཚེ་རིང་རྡོ་རྗེ, June 06, 2010\nམི་རོ་རྩེ་སྒྲུང་དུ། རེད་ཅེས་པའི་མིང་འདི་མ་དཔེ་རུ་ཡོད་དམ། ཡང་ན་རྩོམ་སྒྲིག་པས་ཁ་སྣོན་བྱས་སམ། སྒྲུང་གི་སྤྱིའི་རྩོམ་སྟངས་ལ་བལྟས་ན། རེད་ཅེས་པའི་མིང་འདི་བོད་ཀྱི་དཔེ་ཆ་དག་ན་ཆེར་མ་དར་བའི་དུས་ཤིག་ཏུ་བྲིས་པ་མིན་ནམ་སྙམ།\nསྔར་གྱི་མིང་བརྡ་ལ་རེད་ཅེས་པ་འདི་མཐོང་རྒྱུ་མེད་པས། རོ་སྒྲུང་འདི་དུས་ནམ་ཞིག་ལ་ཡིག་ཐོག་ཏུ་ཐོག་མར་བཀོད་དམ། དེ་དང་དུས་མཉམ་པའི་སྒྲུང་དཔེ་དག་ན། རེད་ཅེས་པ་འདི་མཐོང་རྒྱུ་ཡོད་དམ།\nདཔྱད་བརྗོད་པ། ཨ་ཁུ་སྟོན་པ།, May 25, 2010\nཁྱེད་ལ་ཅ་འདྲི་ཡོད། ཁྱེད་ནམ་ཡང་བདེ་མོ། དེབ་ཡག་པོ་འདུག། སྔད་མུ་འཐུད་གང་མང་ཡོད་པ་ཞུ།\nདཔྱད་བརྗོད་པ། ཡིད་ལྡན, May 20, 2010\nདཔྱད་བརྗོད་པ། སེང་ཕྲུག, April 11, 2010\nདཔྱད་བརྗོད་པ། གཤེད་མ།, March 19, 2010\nདཔྱད་བརྗོད་པ། རོག་པོ, March 11, 2010\nདཔྱད་བརྗོད་པ། j, March 11, 2010\nདཔྱད་བརྗོད་པ། ཁ་བ་དཀར་པོ་, March 10, 2010\nདཔྱད་བརྗོད་པ། འདོ་བ, March 06, 2010\nདཔྱད་བརྗོད་པ། འོད་ཟེར, February 22, 2010\nདཔྱད་བརྗོད་པ། ????, February 09, 2010\nདཔྱད་བརྗོད་པ། hodra, February 07, 2010\nདཔྱད་བརྗོད་པ། གཞི་རིམ་པ། , January 25, 2010\nདཔྱད་བརྗོད་པ། d, January 11, 2010\nདཔྱད་བརྗོད་པ། གཉན་པོ།, January 09, 2010\nདཔྱད་བརྗོད་པ། fklfg, November 26, 2009\nདཔྱད་བརྗོད་པ། བེ་རི་འཇིགས་མེད།, October 29, 2009